Here's How To Share Real-Time Location On Google Maps; Step By Step Guide In Malayalam | ഗൂഗിൾ മാപ്‌സിൽ റിയൽ ടൈം ലൊക്കേഷൻ ഷെയർ ചെയ്യുന്നത് എങ്ങനെ? - Malayalam Gizbot\n| Published: Thursday, December 9, 2021, 19:23 [IST]\nലോകത്തിലെ ഏറ്റവും മികച്ച നാവിഗേഷൻ ആപ്പുകളിൽ ഒന്നാണ് ഗൂഗിൾ മാപ്‌സ്. മറ്റൊരു നാട്ടിൽ ആയാലും സ്വന്തം നാട്ടിൽ ആയാലും ഏത് അജ്ഞാതമായ മുക്കിലും മൂലയിലും എളുപ്പത്തിൽ സഞ്ചരിക്കാൻ ഉപയോക്താക്കളെ ഗൂഗിൾ മാപ്സ് വളരെയധികം സഹായിക്കുന്നു. നമ്മളെല്ലാവരും മിക്കപ്പോഴും യാത്രകളിൽ ഗൂഗിൾ മാപ്സിന്റെ സഹായം തേടാറുണ്ടാവും. വെറുതെ വഴി കാട്ടിത്തരുക മാത്രമല്ല ഗൂഗിൾ മാപ്സ് ചെയ്യുന്നത്. യൂസർ യാത്ര ചെയ്യുന്ന മേഖലയിലെ പൊതുഗതാഗത സേവനങ്ങൾ ട്രാക്ക് ചെയ്‌ത് ദൈനംദിന യാത്രകൾ സമർഥമായി ആസൂത്രണം ചെയ്യുകയും ചെയ്യുന്ന നിരവധി സവിശേഷതകൾ ഗൂഗിൾ മാപ്സിൽ ഉണ്ട്. അടുത്തിടെ യൂസർ എക്സ്പീരിയൻസ് കൂടുതൽ മികച്ചതാക്കുന്നത് ലക്ഷ്യമിട്ട് നിരവധി പുതിയ ഫീച്ചറുകളും ഗൂഗിൾ തങ്ങളുടെ നാവിഗേഷൻ ആപ്പിലേക്ക് ചേർത്തിരുന്നു.\nകുറഞ്ഞ ഇന്ധന ഉപഭോഗത്തിനായി റൂട്ട് ഒപ്റ്റിമൈസ് ചെയ്യുന്ന ഫീച്ചർ ഗൂഗിൾ മാപ്സ് അമേരിക്കയിൽ അവതരിപ്പിച്ചിരുന്നു. ഈ പരിസ്ഥിതി സൗഹൃദ റൂട്ടിങ് ഓപ്ഷൻ ഉപയോക്താക്കളെ അവരുടെ ലക്ഷ്യ സ്ഥാനത്ത് വേഗത്തിൽ എത്തിച്ചേരാനും സഹായിക്കുന്നു. ഇത് കൂടാതെ സൈക്കിൾ യാത്രക്കാർക്കായി ഗൂഗിൾ ലൈവ് നാവിഗേഷനും പ്രഖ്യാപിച്ചിരുന്നു. ഈ സവിശേഷത ഉപയോക്താക്കളെ അവരുടെ സ്‌ക്രീൻ ഓണാക്കാതെ തന്നെ ടേൺ ബൈ ടേൺ നാവിഗേഷൻ നൽകാതെയോ അവരുടെ റൂട്ടിനെക്കുറിച്ചുള്ള പ്രധാന വിശദാംശങ്ങൾ കാണാൻ പ്രാപ്‌തമാക്കുന്നു. അതിന് പുറമെ, ഒരു ലോക്കേഷനിലുള്ള ബൈക്ക്, സ്കൂട്ടർ എന്നിവയെക്കുറിച്ചുള്ള വിവരങ്ങൾ പങ്കിടുന്ന ഫീച്ചറും ഗൂഗിൾ മാപ്സ് പുറത്തിറക്കിയിരുന്നു. ഈ സവിശേഷത ലോകമെമ്പാടുമുള്ള 300 നഗരങ്ങളിലാണ് നിലവിൽ ലഭ്യമായിട്ടുള്ളത്. ഒരു നിശ്ചിത സമയത്ത് ഒരു സ്റ്റേഷനിൽ ലഭ്യമായ വാഹനങ്ങളുടെ എണ്ണം കൃത്യമായി കണ്ടെത്തുന്നതിന് ഈ പുതിയ ഫീച്ചർ യൂസേഴ്സിനെ സഹായിക്കുന്നു.\nഈ ഫീച്ചറുകൾ കൂടാതെ, ഒരു നിശ്ചിത സമയത്ത് ഒരു പട്ടണത്തിലെ എറ്റവും തിരക്കുള്ള പ്രദേശങ്ങൾ കണ്ടെത്തുന്നതിന് ഉപയോക്താക്കളെ സഹായിക്കുന്ന ഫീച്ചറും ഗൂഗിൾ മാപ്സ് അവതരിപ്പിച്ചിട്ടുണ്ട്. എയർപോർട്ടുകൾ, മാളുകൾ, ട്രാൻസിറ്റ് സ്റ്റേഷനുകൾ എന്നിവയ്ക്കുള്ളിൽ പോലും എളുപ്പത്തിൽ സഞ്ചരിക്കാൻ സഹായിക്കുന്ന ഫീച്ചറുകളും ഗൂഗിൾ അവതരിപ്പിച്ചിട്ടുണ്ട്. ഉപയോക്താക്കൾക്ക് അവരുടെ റിയൽ ടൈം ലൊക്കേഷൻ അവരുടെ കുടുംബാംഗങ്ങളുമായും സുഹൃത്തുക്കളുമായും പങ്കിടാനും ഗൂഗിൾ മാപ്സിൽ അവസരമുണ്ട്. പലപ്പോഴും നമ്മുടെ യാത്രകളെക്കുറിച്ച് ആശങ്കപ്പെട്ടിരിക്കുന്ന പ്രിയപ്പെട്ടവർക്ക് ആശ്വാസം പകരുന്ന ഫീച്ചർ ആണിത്. യാത്രയ്ക്കിടെ നമ്മെ വിളിക്കാതെ തന്നെ കാര്യങ്ങൾ മനസിലാക്കാൻ ഈ ഫീച്ചർ സഹായിക്കും.\nഗൂഗിൾ മാപ്‌സിൽ റിയൽ ടൈം ലൊക്കേഷൻ പങ്കിടാം\nനിങ്ങളുടെ സുഹൃത്തുക്കളുമായും കുടുംബാംഗങ്ങളുമായും നിങ്ങളുടെ റിയൽ ടൈം ലൊക്കേഷൻ പങ്കിടുന്നതിന്, നിങ്ങളുടെ ആൻഡ്രോയിഡ് സ്മാർട്ട്‌ഫോണിൽ നിന്നോ ഐഫോണിൽ നിന്നോ ഗൂഗിൾ മാപ്‌സ് ആക്‌സസ് ചെയ്യേണ്ടതുണ്ട്. നിലവിൽ ഡെസ്ക്ടോപ്പ് ബ്രൌസറിൽ ഈ ഫീച്ചർ ലഭ്യമല്ല. ഒരു ഡെസ്‌ക്‌ടോപ്പ് ബ്രൗസറിൽ നിന്ന് ഗൂഗിൾ മാപ്‌സ് ആക്‌സസ് ചെയ്യുമ്പോൾ ലൊക്കേഷൻ ഷെയർ ചെയ്തയാളുടെ ലൈവ് ലൊക്കേഷൻ മാത്രമേ കാണാൻ കഴിയുകയുള്ളൂ. റിയൽ ടൈം ലൊക്കേഷൻ ഫീച്ചർ നിലവിൽ മൊബൈൽ ആപ്പിൽ മാത്രമാണ് കിട്ടുക. ഇതിന് നിങ്ങളുടെ സുഹൃത്ത് അല്ലെങ്കിൽ കുടുംബാംഗം നിങ്ങളുമായി വിവരങ്ങൾ പങ്കിടാൻ തയ്യാറാവുകയും വേണം. ഇത്രയും കാര്യങ്ങൾ മനസിലാക്കിയ സ്ഥിതിക്ക് ഗൂഗിൾ മാപ്‌സിൽ റിയൽ ടൈം ലൊക്കേഷൻ പങ്കിടുന്നത് എങ്ങനെയെന്ന് നോക്കാം. ഇതിനായി താഴേക്ക് വായിക്കുക.\nആദ്യം ഗൂഗിൾ മാപ്സ് സ്ക്രീനിന്റെ മുകളിൽ വലത് വശത്തുള്ള പ്രൊഫൈൽ ചിത്ര ഐക്കണിൽ ടാപ്പ് ചെയ്യുക.\nതുറന്ന് വരുന്ന മെനുവിൽ നിന്നും ലൊക്കേഷൻ പങ്കിടൽ ഓപ്ഷൻ ടാപ്പ് ചെയ്യുക.\nഇപ്പോൾ നിങ്ങളുടെ ലൊക്കേഷൻ ഷെയർ ചെയ്യേണ്ടുന്ന സമയ ദൈർഘ്യം തിരഞ്ഞെടുക്കുക. നിങ്ങൾക്ക് 1 മണിക്കൂർ, 12 മണിക്കൂർ അല്ലെങ്കിൽ ഒരു ദിവസം വരെയുള്ള സമയ ദൈർഘ്യം ഇങ്ങനെ തിരഞ്ഞെടുക്കാൻ സാധിക്കും. അത് മാത്രമല്ല ഇനി സമയ ദൈർഘ്യത്തെക്കുറിച്ച് നിങ്ങൾക്ക് ഉറപ്പില്ലെങ്കിൽ 'അൺടിൽ യു ടേൺ ദിസ് ഓഫ്' എന്ന ഓപ്ഷൻ തിരഞ്ഞെടുക്കാനും സാധിക്കും.\nശേഷം വലത്തേക്ക് സ്ക്രോൾ ചെയ്ത് മോർ ബട്ടണിൽ ടാപ്പ് ചെയ്യുക ( നിങ്ങളുചെ ലൊക്കേഷൻ പങ്കിടാവുന്ന ആളുകളുടെ ലിസ്റ്റ് കാണുന്നതിന്)\nനിങ്ങളുടെ റിയൽ ടൈം ലൊക്കേഷൻ പങ്കിടുന്നതിന് നിങ്ങളുടെ കോൺടാക്‌റ്റുകളിലേക്ക് ഗൂഗിൾ മാപ്‌സിന് ആക്‌സസ് നൽകേണ്ടി വരും.\nനിങ്ങളുടെ റിയൽ ടൈം ലൊക്കേഷൻ ഷെയർ ചെയ്യേണ്ട കോൺടാക്റ്റ് തിരഞ്ഞെടുക്കുക. തുടർന്ന് ഷെയർ ഓപ്ഷൻ ടാപ്പ് ചെയ്യുക.\nനിങ്ങൾ സുരക്ഷിതമായി ലക്ഷ്യസ്ഥാനത്ത് എത്തിക്കഴിഞ്ഞാൽ, നിങ്ങളുടെ റിയൽ ടൈം ലൊക്കേഷൻ ഷെയറിങ് അവസാനിപ്പിക്കാവുന്നതാണ്. ഇതിനായി ഗൂഗിൾ മാപ്സിലെ സ്റ്റോപ്പ് ഷെയറിങ് യുവർ ലൊക്കേഷൻ ഓപ്ഷൻ തിരഞ്ഞെടുക്കാവുന്നതാണ്.\nഅതിവേഗം നിയന്ത്രിക്കാനും ഫീച്ചർ\nഅതിവേഗം സൃഷ്ടിക്കുന്ന അപകടങ്ങളെക്കുറിച്ച് അറിയാമല്ലോ. റോഡ് അപകടങ്ങളിൽ ഭൂരിഭാഗത്തിനും അശ്രദ്ധമായ ഡ്രൈവിങും അതിവേഗവുമാണ് കാരണം. അതിവേഗം നിയന്ത്രിക്കാനും ഗൂഗിൾ മാപ്സിൽ ഫീച്ചറുണ്ട്. മിക്കവാറും പാതകളിലെല്ലാം സ്പീഡ് ലിമിറ്റ് നിശ്ചയിച്ചിട്ടുണ്ടെങ്കിലും നമ്മളിൽ ഭൂരിഭാഗം പേരും ഇതൊന്നും ശ്രദ്ധിക്കാറില്ലെന്നതാണ് സത്യം. റോഡുകളിലെ സ്പീഡ് ലിമിറ്റ് ഡ്രൈവർക്ക് എളുപ്പം മനസിലാക്കാൻ സൌകര്യങ്ങളില്ലാത്തതും അപകട സാധ്യത കൂട്ടുന്നു. ഇതിന് പ്രതിവിധിയായാണ് ഗൂഗിൾ മാപ്സ് ഓൺ സക്രീൻ സ്പീഡോമീറ്റർ ഫീച്ചർ കൊണ്ട് വന്നത്.\nസ്പീഡ് ലിമിറ്റ് ഫങ്ഷൻ\nഗൂഗിൾ മാപ്സിലെ സ്പീഡ് ലിമിറ്റ് ഫങ്ഷൻ യൂസേഴ്സ് സഞ്ചരിക്കുന്ന റോഡിലെ സ്പീഡ് ലിമിറ്റ് കാണിക്കും. വാഹനം എപ്പോഴെങ്കിലും വേഗപരിധി ലംഘിച്ചാൽ മുന്നറിയിപ്പും നൽകും. എത്ര സമയം കൊണ്ട് ലക്ഷ്യസ്ഥാനത്ത് എത്താം തുടങ്ങിയ വിവരങ്ങൾക്ക് തൊട്ട് മുകളിലായിട്ടാണ് സ്പീഡ് ലിമിറ്റ് നൽകിയിരിക്കുന്നത്. വേഗമടക്കമുള്ള വിവരങ്ങൾ കിട്ടുമെങ്കിലും ആപ്ലിക്കേഷനെ പൂർണമായി ആശ്രയിക്കരുതെന്ന് ഗൂഗിൾ മാപ്സ് പറയുന്നു. ആപ്പിലെ സ്പീഡോമീറ്റർ യൂസറിന് ഇൻഫോർമേഷൻ നൽകാനായി മാത്രമുള്ളതാണ്. കാറിലെ സ്പീഡോമീറ്ററിൽ വേഗത പരിശോധിക്കണമെന്നും കമ്പനി നിർദേശിക്കുന്നു. നെറ്റ്വർക്ക് പ്രശ്നങ്ങളുള്ള മേഖലകളിൽ പ്രവർത്തനം തടസപ്പെടാനുള്ള സാധ്യതയും എല്ലാ പ്രദേശങ്ങളിലും സ്പീഡോമീറ്റർ സേവനമില്ലെന്നതും പരിഗണിച്ചാവും കമ്പനിയുടെ നിർദേശം.\nGoogle Maps is one of the best navigation apps in the world. Google Maps also help users to share their live location with family and friends.\nStory first published: Thursday, December 9, 2021, 19:23 [IST]


സനല്‍കുമാര് ശശിധരനെതിരെ തെളിവുകള് കിട്ടിയിട്ടുണ്ട്; അന്വേഷണവുമായി സഹകരിക്കുന്നില്ല എന്ന് കൊച്ചി സിറ്റി പൊലീസ് കമ്മീഷണര് - metromatinee.com Lifestyle Entertainment & Sports\nസനല്‍കുമാര് ശശിധരനെതിരെ തെളിവുകള് കിട്ടിയിട്ടുണ്ട്; അന്വേഷണവുമായി സഹകരിക്കുന്നില്ല എന്ന് കൊച്ചി സിറ്റി പൊലീസ് കമ്മീഷണര്\nകഴിഞ്ഞ ദിവസമായിരുന്നു നടി മഞ്ജു വാര്യരുടെ പരാതിയില് സംവിധായകന് പ്രതി സനല്‍കുമാര് ശശിധരനെ പോലീസ് അറസ്റ്റ് ചെയ്തത്. ഇപ്പോഴിതാ ഇദ്ദേഹത്തിനെതിരെ തെളിവുകള് കിട്ടിയിട്ടുണ്ടെന്ന് അറിയിച്ചിരിക്കുകയാണ് കൊച്ചി സിറ്റി പൊലീസ് കമ്മീഷണര് സിഎച്ച് നാഗരാജു. പ്രതിയുടെ മൊബൈല് ഫോണ് പിടിച്ചെടുത്ത് പരിശോധിച്ചു. എന്നാല് സനല്‍കുമാര് അന്വേഷണവുമായി സഹകരിക്കുന്നില്ല എന്നും സിഎച്ച് നാഗരാജു പറഞ്ഞു.\nസനല് കുമാര് ശശിധരന് കൊച്ചിയില് എളമക്കര പൊലീസ് സ്റ്റേഷനില് തുടരുകയാണ്. ജാമ്യം ലഭിക്കാവുന്ന വകുപ്പായതിനാല് അറസ്റ്റ് രേഖപ്പെടുത്തി വിട്ടയക്കാന് പൊലീസ് തയ്യാറായെങ്കിലും ജാമ്യത്തില് പോകാന് സനല് കുമാര് ശശിധരന് വിസമ്മതിക്കുകയായിരുന്നു. നിയമവിരുദ്ധമായാണ് തന്നെ അറസ്റ്റു ചെയ്തത്. അതുകൊണ്ടു തന്നെ കോടതിയില് ഹാജരാക്കിയാല് മതിയെന്നും അവിടെ കാര്യങ്ങള് വ്യക്തമാക്കിക്കൊള്ളാം എന്നുമുള്ള നിലപാടിലാണ് സംവിധായകന്.\nപ്രതിയെ മജിസ്ട്രേറ്റ് കോടതിയില് ഹാജരാക്കാനുള്ള തയാറെടുപ്പിലാണെന്നു പൊലീസ് വ്യക്തമാക്കി. ഇയാളില് നിന്നു പിടിച്ചെടുത്ത മൊബൈല് ഫോണ് ഫൊറന്‍സിക് പരിശോധനയ്ക്കു വിധേയമാക്കാനും തീരുമാനിച്ചിട്ടുണ്ട്. തിരുവനന്തപുരം പാറശാലയില് വച്ചാണ് സനല്‍കുമാര് ശശിധരനെ പൊലീസ് പിടികൂടിയത്.\nസൈബര് സെല്ലിനു നല്‍കിയ പരാതി ഇവര് താമസിക്കുന്ന എളമക്കര സ്റ്റേഷനിലേയ്ക്കു കൈമാറുകയായിരുന്നു. തനിക്കെതിരെ മഞ്ജു വാരിയര് പരാതി നല്‍കിയ വിവരം പിടിയിലായ ശേഷമാണ് അദ്ദേഹം അറിയുന്നത്. തനിക്കു ഭീഷണിയുണ്ടെന്നും ഗുണ്ടകളെ ഭയന്ന് ഒളിവില് കഴിയുകയാണെന്നും പൊലീസ് കസ്റ്റഡിയിലെടുക്കുമ്പോള് നടത്തിയ ഫെയ്സ്ബുക് ലൈവിനിടെ അദ്ദേഹം പറഞ്ഞു.\nതനിക്കു സ്റ്റേഷന് ജാമ്യം വേണ്ട, കോടതിയില് ഹാജരാക്കിയാല് മതി അവിടെ കാര്യങ്ങള് വ്യക്തമാക്കിക്കൊള്ളാം; പൊലീസിനെതിരെ പ്രതിഷേധത്തില് സനല് കുമാര് ശശിധരന്\nമികച്ച സംവിധായകനുൾപ്പെടെയുള്ള സംസ്ഥാന ചലച്ചിത്ര പുരസ്കാരം നേടിയിട്ടുള്ള സനൽ കുമാർ ശശിധരന് സംഭവിച്ചത് എന്ത്?; പുള്ളിക്ക് ട്രീറ്റ്മെന്റ് ആവശ്യം ആണ്; സോഷ്യൽ മീഡിയയിൽ ആളിക്കത്തുന്ന ചർച്ചകൾ, ഒപ്പം ട്രോളുകളും!\nആദ്യ ദിവസം തന്നെ തിരിച്ചു പോയാലോ എന്ന് മഞ്ജു ആലോചിച്ചിരുന്നു, വലിയ വെളിപ്പെടുത്തലുകള് നടത്തുന്ന സനലിനോടു ഒരു അപേക്ഷ… പതിനായിരത്തിനും ഇരുപത്തിഅയ്യായിരത്തിനും ഈ സിനിമയില് വര്‍ക്ക് ചെയ്ത ആക്ടേഴ്‌സിനോടും അസിസ്റ്റന്റ്‌സ്‌നോടും ഈ സിനിമയ്ക്ക് സനല് പറ്റിയ പ്രതിഫലംവെളിപ്പെടുത്തണം; ദിലീപ് ദാസിന്റെ കുറിപ്പ് ശ്രദ്ധ നേടുന്നു\n‘മമ്മൂക്ക നന്നായി ഡാന്‍സ് കളിക്കും. അദ്ദേഹത്തിന്റെ ശരീരപ്രകൃതിക്കനുസരിച്ച് നൃത്തം ചെയ്യാന് അദ്ദേഹത്തിനറിയാം’; മമ്മൂട്ടിയുമൊത്ത് വര്‍ക്ക് ചെയ്ത അനുഭവം പങ്കുവെച്ച് പ്രസന്ന സുജിത്ത്


യുവതിയുമൊത്തുള്ള നഗ്‌ന വീഡിയോ പുറത്ത്; ബിജെപി അധ്യക്ഷന് രാജിവെച്ചു | Malayalam News\nയുവതിയുമൊത്തുള്ള നഗ്‌ന വീഡിയോ പുറത്ത്; ബിജെപി അധ്യക്ഷന് രാജിവെച്ചു\nദാമന്-യുവതിയുമൊത്തുള്ള സ്വകാര്യ വീഡിയോ പുറത്തായതിനെത്തുടര്‍ന്ന് ദാമന് ആന്‍ഡ് ദിയുവിലെ ബി.ജെ.പി അധ്യക്ഷനും മുന് ലോക്‌സഭാംഗവുമായ ഗോപാല് ടന്‍ഡേല് രാജിവെച്ചു. യുവതിയുമൊത്തുള്ള നഗ്‌നവീഡിയോ സാമൂഹ്യമാധ്യമങ്ങളില് പ്രചരിക്കുകയും പാര്‍ട്ടിക്കുള്ളില്‍ത്തന്നെ പ്രശ്‌നമാകുകയും ചെയ്തതോടെയാണ് രാജി.\nബി.ജെ.പി ദേശീയാധ്യക്ഷന് അമിത് ഷായ്ക്ക് ടന്‍ഡേല് രാജിക്കത്ത് നല്‍കിയതായി ജനറല് സെക്രട്ടറി വസുഭായ് പട്ടേല് അറിയിച്ചു. 36 മിനിറ്റ് ദൈര്‍ഘ്യമുള്ള വീഡിയോയാണു പുറത്തായത്. രണ്ടുവര്‍ഷം മുന്‍പാണ് വീഡിയോ എടുത്തതെന്നാണ് റിപ്പോര്‍ട്ട്. പ്രാദേശിക ബി.ജെ.പി നേതാക്കള്‍ത്തന്നെയാണ് ഇതു പ്രചരിപ്പിച്ചതെന്ന് ടന്‍ഡേല് ആരോപിച്ചിരുന്നു. തന്റെ മുഖം മോര്‍ഫ് ചെയ്തു ചേര്‍ത്തതാണെന്നാണ് അദ്ദേഹം ആരോപിക്കുന്നത്. വീഡിയോ വ്യാജമാണെന്നു കാണിച്ച് അദ്ദേഹം തന്നെ ശനിയാഴ്ച പൊലീസില് പരാതി നല്‍കിയിരുന്നു. തുടര്‍ന്നാണു രാജി. അധ്യക്ഷസ്ഥാനത്തുള്ള കാലാവധി അവസാനിക്കാനിരിക്കെയാണിത്. ഗൂഢാലോചനയില് ഉള്‍പ്പെട്ട പ്രാദേശിക നേതാക്കളുടെ പേരും അദ്ദേഹം പൊലീസിനു നല്‍കിയിട്ടുണ്ട്. അധികം വൈകാതെ ഇവരുടെ പേരുവിവരങ്ങള് വാര്‍ത്താസമ്മേളനം വിളിച്ചു വെളിപ്പെടുത്തുമെന്ന് അദ്ദേഹം പറഞ്ഞിരുന്നു. നാലുവര്‍ഷം മുന്‍പ് ബി.ജെ.പിയില് ചേര്‍ന്ന ടന്‍ഡേല്, മുന്‍പ് കോണ്‍ഗ്രസ്, എന്.സി.പി പാര്‍ട്ടികളില് പ്രവര്‍ത്തിച്ചിട്ടുണ്ട്. 1984, 86 വര്‍ഷങ്ങളില് ദാമന് മുനിസിപ്പല് കൗണ്‍സില് അധ്യക്ഷനായിരുന്നു. 1987ല് കോണ്‍ഗ്രസ് ടിക്കറ്റില് ലോക്‌സഭയിലെത്തി.\n89ലും 91ലും മത്സരിച്ചെങ്കിലും പരാജയപ്പെട്ടു. 96ല് വീണ്ടും മത്സരിച്ചു വിജയിച്ചെങ്കിലും 97ല് കോണ്‍ഗ്രസില് നിന്നു രാജിവെച്ച് ബി.ജെ.പിയില് ചേര്‍ന്നു. 2004ല് ബി.ജെ.പി സ്ഥാനാര്‍ഥിയായി മത്സരിച്ചെങ്കിലും തോറ്റു.\n2009ല് എന്.സി.പിയില് ചേര്‍ന്നു മത്സരിച്ചപ്പോഴും തോല്‍വിയായിരുന്നു ഫലം. ദാമനിലെ എന്.സി.പി അധ്യക്ഷനായിരിക്കെയാണു രാജിവെച്ച് ബി.ജെ.പിയില് ചേര്‍ന്നത്.\nIndia Daman BJP Resign Sex


ഇതാണ് ഭാവികേരളത്തിലെ വീട്! കുറഞ്ഞ ചെലവ്, മിന്നൽ വേഗം;സൂപ്പർ ടെക്‌നോളജി | Cost Effective House Plan | മനോരമവീട്| വീടും പ്ലാനും |Homestyle |Manoramaonline| Manoramanews\nഇതാണ് ഭാവികേരളത്തിലെ വീട്; സൂപ്പർ ടെക്‌നോളജി, കുറഞ്ഞ ചെലവ്, മിന്നൽ വേഗം!\nഅജിത് July 24, 2021 10:41 PM IST\nമൂന്നു മാസം കൊണ്ട് വീട് പൂർത്തിയാക്കാം. ആവശ്യമെങ്കിൽ അഴിച്ചെടുത്ത് മാറ്റിസ്ഥാപിക്കാം\nഭാവി കേരളത്തിന്റെ കെട്ടിടനിർമാണരീതി എന്നു വിശേഷിപ്പിക്കുന്ന LGSFS (Ligth Gauge Steel Frame Structure) സാങ്കേതികവിദ്യ ഉപയോഗിച്ച് നിർമിച്ച അദ്ഭുതവീടിന്റെ വിശേഷങ്ങൾ കാണാം..\nവയനാട് സുൽത്താൻ ബത്തേരിയിലുള്ള5സെന്റ് സ്ഥലത്താണ് സർക്കാർ ഉദ്യോഗസ്ഥനായ മോബിഷ് വീടുപണിയാൻ തിരഞ്ഞെടുത്തത്. ജോലിക്കൊപ്പം അൽപം പൊതുപ്രവർത്തനവും ഉള്ളതിനാൽ വീടിനു മേൽനോട്ടം വഹിക്കാനൊന്നും സമയമില്ല. കുറഞ്ഞ സമയം കൊണ്ട് കുറഞ്ഞ ചെലവിൽ നിർമിക്കാവുന്ന ഒരു വീട് എന്ന അന്വേഷണത്തിലേക്ക് മോബിഷ് പോയത് അങ്ങനെയാണ്. ഒടുവിൽ LGSFS (Ligth Gauge Steel Frame Structure) സാങ്കേതിവിദ്യ തിരഞ്ഞെടുത്തു. വെറും നാലര മാസം കൊണ്ട് വീടുപണി പൂർത്തിയായി. ഇതിനിടയിൽ കൊറോണയും ലോക്ഡൗണും വന്നതുകൊണ്ടാണ് അത്രയുമെടുത്തത്. സാധാരണഗതിയിൽ മൂന്നു മാസം കൊണ്ട് പണിതീർക്കാം.\nവെറും മൂന്നു തൊഴിലാളികളാണ് സ്ട്രക്ചർ പണിക്ക് ഉണ്ടായിരുന്നത്. നമ്മുടെ നാട്ടിൽ സാധാരണ ഒരാൾ വീടുപണി തുടങ്ങിയാൽ പിന്നെ നെട്ടോട്ടമായിരിക്കുമല്ലോ. എന്നാലിവിടെ പണി തുടങ്ങി അവസാനിക്കുംവരെ ഒന്നോ രണ്ടോ തവണ മാത്രമാണ് ഗൃഹനാഥൻ, ഇവിടേക്ക് തിരിഞ്ഞുനോക്കിയത്.\nഅടിത്തറ കെട്ടിയ ശേഷം Ligth Gauge Steel Frame കൊണ്ട് പ്ലാൻ പ്രകാരം ചട്ടക്കൂട് പണിയുന്നു.\nഇതിൽ ഫൈബർ സിമന്റ് പാനലുകൾ സ്ക്രൂ ചെയ്തു ഘടിപ്പിച്ച് ഭിത്തി നിർമിക്കുന്നു.\nമേൽക്കൂരയും ഇതേപോലെ ട്രസ് ചെയ്ത് ഫൈബർ സിമന്റ് ബോർഡ് ഘടിപ്പിക്കുന്നു. മുകളിൽ ഭംഗിക്ക് ഓടോ ഷിംഗിൾസോ വിരിക്കുന്നു.\nഅകത്തളങ്ങൾ ഫൈബർ സിമന്റ് ബോർഡുകൾ കൊണ്ട് വേർതിരിക്കുന്നു.\nഭിത്തി വെട്ടിപ്പൊളിക്കേണ്ടാത്തതിനാൽ വയറിങ്, പ്ലമിങ് കൺസീൽഡ് ശൈലിയിൽ എളുപ്പമായി ചെയ്യാം.\nസിറ്റൗട്ട്, ലിവിങ്, ഡൈനിങ്, കിച്ചൻ, ഒരു കിടപ്പുമുറി എന്നിവ താഴത്തെ നിലയിൽ വരുന്നു. മുകൾനിലയിൽ രണ്ടു കിടപ്പുമുറികൾ,ഓപ്പൺ ടെറസ് എന്നിവയും വരുന്നു. മൊത്തം 1400 ചതുരശ്രയടിയാണ് വിസ്തീർണം. സ്വകാര്യതയോടെ വിന്യസിച്ച ഗസ്റ്റ് ലിവിങ് ഡബിൾ ഹൈറ്റിലാണ്. ഡൈനിങ്- കിച്ചൻ നീളൻ ഹാളിന്റെ വശങ്ങളിലായി വിന്യസിച്ചു.\nഇൻഡസ്ട്രിയൽ വർക്ക് ചെയ്‌താണ് സ്‌റ്റെയർകേസ് നിർമിച്ചത്. ഇതിൽ ട്രീറ്റ് ചെയ്ത മരത്തിന്റെ പടവുകൾ കൊടുത്തു. സ്‌റ്റെയറിന്റെ താഴെയുള്ള സ്‌പേസിൽ ഒരു ലൈബ്രറിയും സെറ്റ് ചെയ്തു.\nഅലുമിനിയം ഫാബ്രിക്കേഷൻ ചെയ്തു അടുക്കള നിർമിച്ചു. എസിപി ഷീറ്റുകൾ കൊണ്ടാണ് ക്യാബിനറ്റ്. കൗണ്ടറിൽ ഗ്രാനൈറ്റ് വിരിച്ചു.\nതെർമൽ-അക്കൗസ്റ്റിക് ഇൻസുലേഷനുള്ള മേൽക്കൂരയാണ് ഒരുക്കിയത്. അതിനാൽ വീടിനുള്ളിൽ ഫാൻ. എസി ആവശ്യമേയില്ല. വയനാട് പോലുള്ള പ്രദേശത്ത്, തണുപ്പ് കാലത്ത്, വീടിനുള്ളിൽ സുഖകരമായ ചൂടും നിലനിൽക്കുന്നു. സ്ട്രക്ചറും ഫർണിഷിങ്ങും സഹിതം 33 ലക്ഷം രൂപയ്ക്ക് വീട് പൂർത്തിയായി.\nഭാരം കുറഞ്ഞ നിർമിതിയാണിത്. അതിനാൽ ബേസിക് ഫൗണ്ടേഷൻ മാത്രം മതിയാകും.\nമൂന്നു മാസം കൊണ്ട് കുറച്ചു പണിക്കാരെ ഉപയോഗിച്ച് വീട് പൂർത്തിയാക്കാം.\nകോൺക്രീറ്റ് വീടിനെപ്പോലെ ക്യുറിങ് ആവശ്യമില്ലാത്തതിനാൽ, വാർക്കലിന് ശേഷം വെള്ളമൊഴിക്കൽ തുടങ്ങിയ പരിപാടികൾ ഒഴിവാകുന്നു.\nപരിസ്ഥിതി സൗഹൃദം, ആവശ്യമെങ്കിൽ അഴിച്ചെടുക്കാം, അകത്തളങ്ങൾ പരിഷ്‌കരിക്കാം , മറ്റൊരിടത്ത് പുനർപ്രതിഷ്ഠിക്കാം.\nനിർമാണ സാമഗ്രികളുടെ വേസ്റ്റേജ് ഇല്ല, സ്റ്റീലിന്റെ വില ഉയരുന്നതിനാൽ റീസെയിൽ വാല്യൂ ഉറപ്പ്.\nഭൂകമ്പം, തീപിടിത്തം എന്നിവയെ പ്രതിരോധിക്കുന്നു.\nചുവരുകളുടെ കനം കുറയുന്നതുവഴി 1000 sqft എടുത്താൽ 100 sqft കാർപ്പറ്റ് ഏരിയ അധികമായി ലഭിക്കുന്നു.\nമികച്ച ഊർജക്ഷമത; തെർമൽ ഇൻസുലേഷൻ ഉള്ളതിനാൽ അകത്ത് ചൂട് കുറവ്.\nസ്ട്രക്ചർ- സ്റ്റീൽ ഫ്രെയിം\nചുവരുകൾ- ഫൈബർ സിമന്റ് ബോർഡ്\nമേൽക്കൂര- ഫൈബർ സിമന്റ് ബോർഡ്, ഷിംഗിൾസ്\nഫൗണ്ടേഷൻ, ഫ്ലോർ- RCC\nഫ്ളോറിങ് - വിട്രിഫൈഡ് ടൈൽ\nവാതിൽ- സ്റ്റീൽ, ഫൈബർ ഡോറുകൾ\nLocation- SulthanBatheri, Wayanad\nOwner- Mobish Thmas\nArchitect- Hashim Muhammed\nDesigner & Developer- Majid T K\nODF Group, Calicut\nEnglish Summary- Prefabricated House Plans Kerala; Veedu Malayalam, LGSFS Technology


Common Food Allergies: ഫുഡ് അലര്‍ജി: ഈ ഭക്ഷണങ്ങൾ ഒഴിവാക്കാം - Samayam Malayalam\nthese are the most common food allergies\nഫുഡ് അലര്‍ജി: ഈ ഭക്ഷണങ്ങൾ ഒഴിവാക്കാം\nCurated by Samayam Desk | Lipi | Updated: Aug 25, 2021, 6:44 PM\nഏറ്റവും സാധാരണമായി അലർജി ഉണ്ടാക്കുന്ന ഭക്ഷ്യ വസ്തുക്കൾ ഏതൊക്കെയാണെന്ന് അറിയാമോ?\nഓരോ ആളുകൾക്കും അവർക്ക് പ്രീയപ്പെട്ട ഭക്ഷണങ്ങൾ കാണും, അല്ലേ? എന്നാൽ ചില തരം ഭക്ഷണങ്ങൾ ചില ആളുകൾക്ക് യോജിച്ചതാകില്ല. ഇത്തരം ഭക്ഷണങ്ങൾ അലർജിക്ക് കാരണമാകും. ഭക്ഷണത്തിലെ പ്രോട്ടീൻ ഒരു ഭീഷണിയായി തെറ്റിദ്ധരിച്ച് ശരീരം അതിനെതിരെ പ്രതികരിക്കുമ്പോഴാണ് അലർജി ഉണ്ടാകുന്നത്. ഇത് ചർമ്മത്തിൽ ചൊറിച്ചിൽ, ചെരങ്ങ്, ചുണ്ടുകൾ, നാവ് അല്ലെങ്കിൽ തൊണ്ട എന്നിവിടങ്ങളിൽ വീക്കം, ശ്വാസംമുട്ടൽ, വയറുവേദന, വയറിളക്കം, ഛർദ്ദി, തുടങ്ങിയ ആരോഗ്യപ്രശ്നങ്ങൾ ഉണ്ടാക്കുന്നു. ഭക്ഷണ അലർജികൾ ചില സമയങ്ങളിൽ ജീവന് തന്നെ ഭീഷണി വരുത്തിയേക്കാവുന്ന ഗുരുതരമായ പ്രശ്നമാണ്.\nഭക്ഷണ അലർജിയുടെ രണ്ട് പ്രധാന തരങ്ങൾ ഇവയാണ്\n- ഇമ്മ്യൂണോഗ്ലോബുലിൻ ഇ (IgE) : ഇത്തരത്തിലുള്ള ഭക്ഷണ അലർജിയിൽ, ശരീരത്തിന്റെ രോഗപ്രതിരോധ സംവിധാനം ഇമ്യൂണോഗ്ലോബുലിൻ ഇ (IgE) ആന്റിബോഡികൾ നിർമ്മിക്കുന്നതിന്റെ ഫലമായിട്ടാണ് രോഗലക്ഷണങ്ങൾ കാണിക്കുന്നത്.\n- നോൺ - ഇമ്മ്യൂണോഗ്ലോബുലിൻ ഇ : ഈ ഭക്ഷണ അലർജിയിൽ, ഇമ്മ്യൂണോഗ്ലോബുലിൻ ഇ ആന്റിബോഡികൾ ഉൾപ്പെടുന്നുമില്ല, അവ രോഗലക്ഷണങ്ങൾക്ക് ഉത്തരവാദികളാവുന്നുമില്ല. ഒരു വ്യക്തിക്ക് ഈ പറഞ്ഞ രണ്ട് തരത്തിലുള്ള ഭക്ഷണ അലർജികളും ഉണ്ടാകാം.\nഅലർജിക്ക് കാരണമാകുന്ന ഭക്ഷണങ്ങളെ അലർജൻസ് എന്ന് വിളിക്കുന്നു. ഏറ്റവും സാധാരണമായി അലർജിക്ക് കാരണമാകുന്ന ഭക്ഷ്യ പദാർത്ഥങ്ങൾ ഏതൊക്കെയെന്ന് ഇനി നമുക്ക് പരിശോധിക്കാം.\nമിക്കപ്പോഴും, ജനിച്ച് ആറുമാസം പ്രായമാകുന്നതിന് മുമ്പ് പശുവിൻ പാൽ കുടിക്കുന്ന കൊച്ചുകുട്ടികളിലാണ് പശുവിൻ പാൽ അലർജി കാണപ്പെടുന്നത്. മിക്ക കുട്ടികളും അലർജിയെ മറികടക്കുമ്പോൾ, മുതിർന്നവർക്ക് മലബന്ധം അല്ലെങ്കിൽ വയറിളക്കം, ഛർദ്ദി, കുടലിന്റെ മതിൽ വീക്കം തുടങ്ങിയ രോഗലക്ഷണങ്ങളുള്ള നോൺ - ഇമ്മ്യൂണോഗ്ലോബുലിൻ ഇ അലർജി ഉണ്ടാകാം. ഇതിനായി രക്തപരിശോധന ഇല്ലാത്തതിനാൽ നോൺ - ഇമ്മ്യൂണോഗ്ലോബുലിൻ ഇ പാൽ അലർജി നിർണ്ണയിക്കാൻ പ്രയാസമാണ്. അതിനുള്ള പരിശോധനയും ലക്ഷണങ്ങളും ഭക്ഷണത്തോടുള്ള അസഹിഷ്ണുതയ്ക്ക് തുല്യമാണ്. പാൽപ്പൊടി, വെണ്ണ, മാർജറിൻ, തൈര്, ചീസ്, ക്രീം, ഐസ്ക്രീം തുടങ്ങിയ പാൽ ഉൽപ്പന്നങ്ങൾ ഒഴിവാക്കുന്നത് ഇതിനുള്ള ചികിത്സയിൽ ഉൾപ്പെടുന്നു.\nമരങ്ങളിൽ നിന്ന് ലഭിക്കുന്ന കശുവണ്ടി, ബദാം, പിസ്ത, വാൾനട്ട്, പൈൻ നട്ട്സ്, മക്കാഡാമിയ നട്ട്സ്, ബ്രസീൽ നട്ട്സ് എന്നിങ്ങനെയുള്ള നട്ട്സ്, വിത്തുകൾ എന്നിവ മൂലമുള്ള അലർജിയാണ് ട്രീ നട്ട് അലർജി. ട്രീ നട്ട് അലർജിയുള്ള വ്യക്തികൾ നട്ട് കൊണ്ട് തയ്യാറാക്കുന്ന ഭക്ഷ്യ വിഭവങ്ങളായ നട്ട് ബട്ടർ, ചോക്ലേറ്റ്, മധുരപലഹാരങ്ങൾ എന്നിവ ഉണ്ടാക്കുന്നതോ കഴിക്കുന്നതോ ഒഴിവാക്കണം.\nനട്ട്സിനോടുള്ള അലർജികൾ പലപ്പോഴും ആജീവനാന്തം നിലനിൽക്കുന്ന അവസ്ഥയാണ്. ഇതിന്റെ ലക്ഷണങ്ങളിൽ അനാഫൈലക്റ്റിക് ഷോക്ക് ഉൾപ്പെടുന്നു, ഇത് മരണത്തിലേക്ക് വരെ നയിച്ചേക്കാവുന്ന പ്രശ്നമാണ്. ചിലതരം നട്ട്സിനോട് അലർജിയുള്ള വ്യക്തികൾ മരങ്ങളിൽ നിന്ന് ലഭിക്കുന്ന എല്ലാത്തരം നട്ട്സും വിത്തുകളും കഴിക്കുന്നത് പൂർണ്ണമായും ഒഴിവാക്കണം. അല്ലെങ്കിൽ, ഇത് മറ്റ് നട്ട്സുകൾ മൂലം അലർജി ഉണ്ടാകാനുള്ള സാധ്യത വർദ്ധിപ്പിക്കും.\nമാരകമായ അലർജി പ്രതിപ്രവർത്തനങ്ങളിൽ നിലക്കടല അഥവാ കപ്പലണ്ടിയോടുള്ള അലർജിയും സാധാരണമാണ്. എന്നിരുന്നാലും നിലക്കടല പയർ വർഗ്ഗങ്ങളാണ്. എന്നാൽ, നിലക്കടല അലർജിയുടെ കുടുംബചരിത്രം ഉള്ളവർക്ക് ഇത് മൂലം കൂടുതൽ അപകടസാധ്യതയുണ്ട്. കുഞ്ഞിലെ തന്നെ ഭക്ഷണത്തിൽ കപ്പലണ്ടി ഉൾപ്പെടുത്തുന്നത് അവയോടുള്ള അലർജിയുടെ വളർച്ചയെ തടയുമെന്നും പഠനങ്ങൾ വ്യക്തമാക്കുന്നു\nമുട്ടയോടുള്ള അലർജി സാധാരണമായി കാണപ്പെടുന്ന ഭക്ഷണ അലർജികളിൽ ഒന്നാണ്. പക്ഷേ പലപ്പോഴും, മുട്ടകളോട് അലർജിയുള്ള കുട്ടികൾ കൗമാരപ്രായത്തിൽ ഈ അലർജിയെ മറികടക്കുന്നു. മുട്ടയുടെ മഞ്ഞക്കരു, വെള്ള എന്നിവയിലെ പ്രോട്ടീനുകൾ വ്യത്യസ്തമായതിനാൽ ഓരോ വ്യക്തിക്കും ഇവയിൽ ഏതെങ്കിലും ഒന്നിനോടാവാം ഒന്നുകിൽ അലർജിയുണ്ടാകുക. മുട്ടയുടെ വെള്ളയോടുള്ള അലർജിയാണ് ഏറ്റവും സാധാരണമായത്. രസകരമെന്നു പറയട്ടെ, മുട്ടകൾ ചൂടാക്കുന്നത് പ്രോട്ടീനുകളുടെ ആകൃതി മാറ്റുന്നു. അതിനാൽ തന്നെ അലർജിയുള്ള ചില ആളുകൾക്ക് മുട്ട അടങ്ങിയ ബിസ്കറ്റ് അല്ലെങ്കിൽ കേക്കുകൾ പോലുള്ള ഭക്ഷ്യ വസ്തുക്കൾ പ്രശ്‌നം കൂടാതെ തന്നെ കഴിക്കാൻ സാധിക്കുന്നു.\nകഴിക്കാൻ ഏറെ രുചികരമാണെങ്കിലും സോയാബീൻ പല ആളുകളിലും അലർജിക്ക് കാരണമായേക്കാം. സോയാബീനിലെ ഒരു പ്രോട്ടീൻ മൂലമാണ് സോയ അലർജിയുണ്ടാകുന്നത്. സോയാബീനും സോയ പാൽ അല്ലെങ്കിൽ സോയ സോസ് പോലുള്ള ഉൽപ്പന്നങ്ങളും സോയ അലർജി ഉണ്ടാക്കുന്നവയിൽ ഉൾപ്പെടുന്നു. നിങ്ങൾക്ക് സോയ അലർജിയുണ്ടെങ്കിൽ പ്രോസസ് ചെയ്ത ഏതെങ്കിലും ഭക്ഷണസാധനങ്ങൾ വാങ്ങുന്നതിന് മുമ്പ് ലേബലുകൾ ശ്രദ്ധാപൂർവ്വം വായിക്കേണ്ടത് പ്രധാനമാണ്, കാരണം നിരവധി ഭക്ഷണങ്ങളിൽ സോയ ഉപയോഗിക്കുന്നുണ്ട്.\nസമാനമായ ദഹന സംബന്ധമായ ലക്ഷണങ്ങളാൽ പലപ്പോഴും സീലിയാക് രോഗം അല്ലെങ്കിൽ നോൺ-സീലിയാക് ഗ്ലൂറ്റൻ സംവേദനക്ഷമത എന്നിവയാണെന്ന് തെറ്റിദ്ധരിക്കപ്പെടുന്ന തരം അലർജിയാണ് ഗോതമ്പ് അലർജി. എന്നിരുന്നാലും, മേൽപ്പറഞ്ഞ രണ്ട് ആരോഗ്യ പ്രശ്‌നങ്ങളെ പോലെയല്ല ഗോതമ്പ് അലർജി. ഇത് ജീവൻ തന്നെ അപകടത്തിലാക്കുന്ന പ്രശ്നമാണ്. ഗോതമ്പിലെ നൂറുകണക്കിന് പ്രോട്ടീനുകളിൽ ഏതെങ്കിലും ഒന്നിനോട് രോഗപ്രതിരോധ സംവിധാനം നടത്തുന്ന പ്രതികരണമാണ് ഗോതമ്പ് അലർജി ഉണ്ടാക്കുന്നത്. മറുവശത്ത്, സീലിയാക് രോഗവും നോൺ-സീലിയാക് ഗ്ലൂറ്റൻ സംവേദനക്ഷമതയും ഗ്ലൂറ്റൻ എന്ന നിർദ്ദിഷ്ട പ്രോട്ടീനിന്റെ രോഗപ്രതിരോധ പ്രതികരണമാണ്.\nആര്‍ട്ടിക്കിള് ഷോടെൻഷൻ കൂടിയാൽ മുടി പെട്ടന്ന് നരയ്ക്കുമോ?\nഭക്ഷണ അലർജി ഫുഡ് അലർജി food allergy Common types of food allergies Common Food Allergies\nWeb Title : these are the most common food allergies\nബൈക്ക് 2022 കെടിഎം 250 അഡ്വഞ്ചർ; എന്താണ് പുതുമ?\nകേരളം 58% പേരും രണ്ട് ഡോസ് വാക്സിനെടുത്തവര്; കേരളത്തിൽ പടരുന്നത് ഒമിക്രോൺ എന്ന് വിദഗ്ധര്\nകൊല്ലം ഒരു പകൽ മുഴുവൻ കരടിയെ ഭയന്ന് ഒരു നാട്, നായകളും കുരച്ചുകൊണ്ട് ഓടി... പക്ഷേ, സംഭവിച്ചത് മറ്റൊന്ന്!!\nകോട്ടയം സ്റ്റേഷൻ പരിധിയിൽ രണ്ടിലധികം കേസുണ്ടോ? പേടിക്കണം, പോലീസ് ഇനി കൈയ്യും കെട്ടിയിരിക്കില്ല\nകേരളം 'ചിലര്‍ക്ക് പ്രസംഗം എന്നത് ഒരു കഴിവാണ്': മോദിയെ പുകഴ്ത്തി ഷംസീര്; പഴയ വീഡിയോ വീണ്ടും വൈറൽ


ഓൺലൈൻ ഗെയിമിംഗ് രാത്രി വേണ്ടെന്നു ചൈന : Deepika.com International News\nഓൺലൈൻ ഗെയിമിംഗ് രാത്രി വേണ്ടെന്നു ചൈന\nFriday, November 8, 2019 12:14 AM IST\nബെയ്ജിംഗ്: രാത്രി വീഡിയോ ഗെയിമോ ഓൺലൈൻ ഗെയിമോ വേണ്ട. സാധാരണ ദിവസങ്ങളിൽ ഒന്നര മണിക്കൂർ മാത്രം ഗെയിം കളിക്കാം. അവധി ദിവസങ്ങളിൽ മൂന്നു മണിക്കൂറും.\nഗെയിമുകൾക്കു കുട്ടികൾ അടിപ്പെടുന്നതു തടയാൻ ചൈന പുറപ്പെടുവിച്ച ശാസനമാണിത്. നാഷണൽ പ്രസ് ആൻഡ് പബ്ലിക്കേഷൻ അഡ്മിനിസ്ട്രേഷൻ ചൊവ്വാഴ്ച പുറപ്പെടുവിച്ച ഉത്തരവ് ഉടനടി പ്രാബല്യത്തിലായി. കുട്ടികളുടെ ശാരീരികവും മാനസികവുമായ ആരോഗ്യത്തെ ഗെയിം ആസക്തി തകർക്കുന്നതായി ഉത്തരവിൽ പറയുന്നു.\n18 വയസിൽ താഴെയുള്ളവർ രാത്രി പത്തിനും രാവിലെ എട്ടിനുമിടയിൽ ഗെയിം കളിക്കാൻ പാടില്ല. പ്രവൃത്തിദിവസങ്ങളിൽ 90 മിനിറ്റ് കളിക്കാം. അവധി ദിവസങ്ങളിൽ ഇതു മൂന്നു മണിക്കൂർ ആകാം.\nഎട്ടിനും 16-നുമിടയിൽ പ്രായമുള്ളവർ മാസം 200 യുവാൻ (2000 രൂപ), 16-18 പ്രായക്കാർ 400 യുവാൻ (4000 രൂപ) വരെയുമേ ഓൺലൈൻ ഗെയിമുകൾക്കായി ഒരു മാസം ചെലവാക്കാവൂ എന്നും ഉത്തരവിൽ പറയുന്നു.


ദലിത് സംഘടനകള് ആഹ്വാനം ചെയ്ത ഹര്‍ത്താല്; വ്യാപക അക്രമങ്ങള്‍ക്ക് സാധ്യതയുള്ളതായി രഹസ്യാന്വേഷണ വിഭാഗം റിപ്പോര്‍ട്ട് | Reporter Live\nദലിത് സംഘടനകള് ആഹ്വാനം ചെയ്ത ഹര്‍ത്താല്; വ്യാപക അക്രമങ്ങള്‍ക്ക് സാധ്യതയുള്ളതായി രഹസ്യാന്വേഷണ വിഭാഗം റിപ്പോര്‍ട്ട്\nBy Web Desk\tApril 8, 2018 6:40 am A+ A-\nതിരുവനന്തപുരം: ദലിത് സംഘടനകള് നാളെ നടത്താനിരിക്കുന്ന ഹര്‍ത്താലില് വ്യാപക അക്രമങ്ങള്‍ക്ക് സാധ്യതയുള്ളതായി രഹസ്യാന്വേഷണ വിഭാഗം റിപ്പോര്‍ട്ട്. മതതീവ്രവാദികള് ഹര്‍ത്താലിനെ ഹൈജാക്ക് ചെയ്യുമെന്നാണ് രഹസ്യാന്വേണ വിഭാഗത്തിന്റെ റിപ്പോര്‍ട്ട്. അതിനാല് കനത്ത സുരക്ഷ പാലിക്കണം എന്ന നിര്‍ദേശം രഹസ്യാന്വേഷണ വിഭാഗം ഡിജിപിക്ക് കൈമാറും എന്നാണ് സൂചന. കൂടുതല് പൊലീസിനെ വിന്യസിക്കണം എന്ന നിര്‍ദേശവും നല്‍കും.\nദലിത് സംഘനടകളുടെ ഭാരത് ബന്ദിനിടെ ഉത്തരേന്ത്യയില് നടന്ന സംഘര്‍ഷങ്ങളില് പ്രതിഷേധിച്ചാണ് ഏപ്രില് ഒന്‍പതിന് ഹര്‍ത്താലിന് ആഹ്വാനം ചെയ്തിരിക്കുന്നത്. രാവിലെ ആറുമുതല് വൈകിട്ട് ആറുവരെയാണ് ഹര്‍ത്താല്. പാല്, പത്രം തുടങ്ങിയ അവശ്യ സര്‍വീസുകളെ ഹര്‍ത്താലില് നിന്ന് ഒഴിവാക്കിയിട്ടുണ്ട്.\nതിങ്കളാഴ്ച ആഹ്വാനം ചെയ്ത ഹര്‍ത്താലില് സഹകരിക്കില്ലെന്ന് ബസുടമകള് അറിയിച്ചിരുന്നു. ഹര്‍ത്താലില് പങ്കെടുക്കേണ്ടതില്ലെന്നും അന്ന് സാധാരണരീതിയില് സര്‍വീസ് നടത്താനും ജില്ലാ ബസ് ഓപ്പറേറ്റേഴ്‌സ് അസോസിയേഷന് പ്രവര്‍ത്തക സമിതി യോഗത്തിന്റെ തീരുമാനം.\nഏപ്രില് രണ്ടിനായിരുന്നു രാജ്യത്തെ വിവിധ ദലിത് സംഘടനകള് ഭാരത് ബന്ദ് നടത്തിയത്. ബന്ദിനെ തുടര്‍ന്നുണ്ടായ സംഘര്‍ഷങ്ങളില് ഉത്തരേന്ത്യയിലെ വിവിധ സംസ്ഥാനങ്ങളിലായി 12 പേര് കൊല്ലപ്പെട്ടു. നിരവധി പേര്‍ക്ക് പരുക്കേല്‍ക്കുകയും ചെയ്തിരുന്നു. പ്രതിഷേധക്കാര്‍ക്ക് നേരെ പൊലീസ് നടത്തിയ വെടിവെപ്പിലായിരുന്നു 12 പേരുടെ ജീവന് പൊലിഞ്ഞത്. പട്ടികജാതിവര്‍ഗ (സംരക്ഷണ നിയമം) നിയമത്തില് ഭേദഗതി വരുത്തി സുപ്രിംകോടതി പുറപ്പെടുവിച്ച വിധിയില് പ്രതിഷേധിച്ചായിരുന്നു ഭാരത് ബന്ദ്.\nApr 8, 2018 6:40 am\nതിങ്കളാഴ്ചത്തെ ഹര്‍ത്താല്; സര്‍വീസ് നിര്‍ത്തിയുള്ള സമരത്തിനില്ലെന്ന് ബസുടമകള്


ഗവര്‍ണര്‍ക്ക് സുരക്ഷയൊരുക്കുന്നതില് സംസ്ഥാന സര്‍ക്കാര് പരാജയപ്പെട്ടു; പ്രതിഷേധത്തിനെതിരെ ആഞ്ഞടിച്ച് എംടി രമേശ് - BIGNEWSLIVE | Latest Malayalam News\nകോഴിക്കോട്: ഗവര്‍ണര്‍ക്ക് സുരക്ഷയൊരുക്കാന് സംസ്ഥാന സര്‍ക്കാരിന് സാധിക്കുന്നില്ലെന്ന് ബിജെപി സംസ്ഥാന ജനറല് സെക്രട്ടറി എംടി രമേശ്. ഗവര്‍ണര്‍ക്ക് സുരക്ഷയൊരുക്കുന്നതില് സംസ്ഥാന സര്‍ക്കാര് പരാജയപ്പെട്ടുവെന്നും അദ്ദേഹം കൂട്ടിച്ചേര്‍ത്തു.\n‘അതീവ സുരക്ഷയാണ് ഗവര്‍ണര്‍ക്ക് നല്‍കേണ്ടത്. ഗവര്‍ണര് കണ്ണൂരിലെത്തിയപ്പോള് മുതല് പ്രതിഷേധം ഉണ്ടായി. അദ്ദേഹത്തെ കൈയ്യേറ്റം ചെയ്യാന് ശ്രമിച്ചു. ഗവര്‍ണര്‍ക്ക് സുരക്ഷയൊരുക്കുന്നതില് സംസ്ഥാന സര്‍ക്കാര് പരാജയപ്പെട്ടു. രാഷ്ട്രപതി നിയമിച്ചതാണ് ഗവര്‍ണറെ.\nഅദ്ദേഹത്തിന് സുരക്ഷയൊരുക്കാന് സംസ്ഥാന സര്‍ക്കാരിന് സാധിക്കുന്നില്ലെങ്കില്, സുരക്ഷയൊരുക്കാന് കേന്ദ്രം ഇടപെടും. അത്തരമൊരു സാഹചര്യത്തിലേക്ക് പോകണമെന്ന് ഞങ്ങള്‍ക്ക് ആഗ്രഹമില്ല,’ എംടി രമേശ് പറഞ്ഞു.\n‘കേന്ദ്ര സര്‍ക്കാരിന്റെ പ്രതിനിധിക്ക് കേരളത്തില് നിര്‍ബാധം സഞ്ചരിക്കാനുള്ള സാഹചര്യം സര്‍ക്കാര് ഒരുക്കുന്നില്ലെങ്കില്, സ്വാഭാവികമായിട്ടും കേന്ദ്രം അതിനെക്കുറിച്ച് ആലോചിക്കേണ്ടി വരും. കണ്ണൂരില് ഗവര്‍ണറെ കൈയ്യേറ്റം ചെയ്യാന് ശ്രമം നടന്നു. കൈയ്യേറ്റം ചെയ്യാന് ശ്രമിച്ചവരെ അറസ്റ്റ് ചെയ്യുന്നത് തടഞ്ഞത് കണ്ണൂര് ജില്ലാ പഞ്ചായത്ത് പ്രസിഡന്റ് കെവി സുമേഷും രാജ്യസഭാംഗം കെകെ രാഗേഷുമാണ്. ചുരുക്കത്തില് സര്‍ക്കാര് സ്‌പോണ്‍സേര്‍ഡ് സമരമാണ് കണ്ണൂരില് നടന്നത്.’\n‘സിപിഎമ്മിന്റെ രാഷ്ട്രീയ പകപോക്കലിന്റെ ഇരയായി ഗവര്‍ണറെ മാറ്റാനുള്ള ശ്രമം അങ്ങേയറ്റം അപലപനീയമാണ്. അത് അനുവദിക്കാനാവില്ല. ഇക്കാര്യത്തില് മുഖ്യമന്ത്രി പ്രതികരിക്കണം. സുരക്ഷാ വീഴ്ചയില് പോലീസുകാര്‍ക്കെതിരെ നടപടി വേണം. അറസ്റ്റ് തടഞ്ഞ ജനപ്രതിനിധികള് അടക്കമുള്ളവര്‍ക്കെതിരെ നടപടിയുണ്ടാകണം.’\n‘ഗവര്‍ണര്‍ക്കെതിരായ നീക്കം അവസാനിപ്പിക്കാന് സിപിഎമ്മും ബന്ധപ്പെട്ട ആളുകള് തയ്യാറാവണം. ജനാധിപത്യപരമായ രീതിയിലാണ് ഗവര്‍ണര് പ്രതികരിക്കുന്നത്. സമരം ചെയ്യുന്ന ആളുകള്‍ക്ക് ഗവര്‍ണറെ കണ്ട് നിവേദനം നല്‍കാമല്ലോ. എന്നാലവര് കേന്ദ്രത്തിനെതിരായ സമരത്തില് ഗവര്‍ണറെ ആയുധമാക്കുകയാണ്.’\n‘മുഖ്യമന്ത്രി വിളിച്ച സര്‍വ്വകക്ഷി യോഗത്തിന് പ്രസക്തിയില്ല. പാര്‍ലമെന്റ് പാസാക്കിയ ബില്ല് രാഷ്ട്രപതി ഒപ്പിട്ടതോടെ നിയമമായി. അതിനെ കുറിച്ച് ചര്‍ച്ചചെയ്യാന് വേണമെങ്കില് സിപിഎമ്മിന് സര്‍വ്വകക്ഷിയോഗം വിളിക്കാം. എന്നാല് സംസ്ഥാന സര്‍ക്കാരിന് അങ്ങിനെയൊരു യോഗം വിളിക്കാനാവില്ല. സിപിഎം സെക്രട്ടറി സ്ഥാനത്ത് നിന്ന് മുഖ്യമന്ത്രി മനസ് കൊണ്ട് മാറിയിട്ടില്ലെന്ന് മനസിലാക്കുന്നു. യോഗത്തില് പങ്കെടുക്കുന്ന കാര്യം പാര്‍ട്ടി യോഗം ചേര്‍ന്ന് തീരുമാനിക്കും. പങ്കെടുക്കുകയാണെങ്കില് ഈ കാര്യങ്ങള് ശ്രദ്ധയില്‍പെടുത്തും.’\nTags: kannurMT RameshProtest against the governor


ഒരു തരത്തിൽ തന്നെ\nൗ ൺ ൺ ൺ ൺ ൺ ൺ ഒരു തരത്തിൽ. സംസ്ഥാന സെക്രട്ടറി കെ.സി. ഒരു തരത്തിൽ, ഒരുകൂട്ടം, ഒരു തരത്തിൽ, ഒരു തരത്തിൽ, ഒരു കൂട്ടം. ആൻഡ്രൂസ്, എസ്.എ. പ്രാവർത്തികമാക്കുക. A.'t.യു സംസ്ഥാന എക്സിക്യൂട്ട എക്സിക്യൂട്ട ീവ് ീവ് ീവ് ഹ ഒരു തരത്തിൽ, ഒരുകൂട്ടം. ഒരു തരത്തിൽ, എല്ലാ തരത്തിലുമുള്ള,


New Zealand mosque shooter livestreamed killings on Facebook ന്യൂസിലന്റ് പളളിയിലെ വെടിവെപ്പിന്റെ ദൃശ്യം അക്രമി ഫെയ്സ്ബുക്കില് ലൈവ് സ്ട്രീം ചെയ്തു\nഅക്രമിയുടെ ഹെല്‍മെറ്റില് ഘടിപ്പിച്ചിരുന്ന ഗോപ്രോയിലാണ് ദൃശ്യങ്ങള് പകര്‍ത്തിയതെന്നാണ് നിഗമനം\nMarch 15, 2019 11:49:45 am\nക്രൈസ്റ്റ്ചര്‍ച്ച്: ന്യൂസിലന്റില് മുസ്ലിം പളളിയില് വെടിവെപ്പ് നടത്തിയ അക്രമി ദൃശ്യങ്ങള് ലൈവായി ഫെയ്സ്ബുക്കില് സ്ട്രീം ചെയ്തതായി റിപ്പോര്‍ട്ട്. ക്രൈസ്റ്റ്ചര്‍ച്ചിലെ മസ്ജിദ് അല് നൂറില് അക്രമി വെടിവെക്കുന്നതും കൊല്ലപ്പെട്ടവരുടെ മൃതദേഹങ്ങള് കൂട്ടിയിട്ടിരിക്കുന്നതും വീഡിയോയില് കാണാം. അക്രമത്തിന്റെ ദൃശ്യങ്ങള് ഫെയ്സ്ബുക്കിലൂടെ പ്രചരിച്ചു.\nഅക്രമിയുടെ ഹെല്‍മെറ്റില് ഘടിപ്പിച്ചിരുന്ന ഗോപ്രോയിലാണ് ദൃശ്യങ്ങള് പകര്‍ത്തിയതെന്നാണ് നിഗമനം. ‘വരു, പാര്‍ട്ടി ആരംഭിക്കാം’ എന്ന് പറഞ്ഞാണ് അക്രമി ക്രൈസ്റ്റ്ചര്‍ച്ച് നഗരത്തിലൂടെ വരുന്നത്. പളളിയിലേക്ക് ഇരച്ചുകയറി ഇയാള് വിശ്വാസികള്‍ക്ക് നേരെ വെടിയുതിര്‍ത്തു. അക്രമം നടത്തിയതിന് ശേഷം ഒരു വാഹനത്തില് അക്രമി രക്ഷപ്പെടുന്നിടത്താണ് 17 മിനുട്ട് നീളുന്ന വീഡിയോ അവസാനിക്കുന്നത്.\nനിരവധി പേര് മുന്നില് ഉണ്ടായിരുന്നത് കൊണ്ട് ലക്ഷ്യം വെക്കേണ്ടി വന്നില്ലെന്ന് അക്രമി പറയുന്നത് വീഡിയോയില് കേള്‍ക്കാന് കഴിയും. ഈ വീഡിയോ പ്രചരിപ്പിക്കരുതെന്ന് ന്യൂസിലന്റെ പൊലീസ് ആവശ്യപ്പെട്ടിട്ടുണ്ട്. വീഡിയോ ദൃശ്യങ്ങൾ നീക്കാൻ ശ്രമം തുടരുകയാണെന്ന് പോലീസ് അറിയിച്ചു.സംഭവസമയത്ത് ബംഗ്ലാദേശ് ക്രിക്കറ്റ് ടീം പള്ളിക്കു സമീപമുണ്ടായിരുന്നു. എന്നാൽ തങ്ങൾ സുരക്ഷിതരാണെന്ന് ബംഗ്ലാദേശ് ക്രിക്കറ്റ് താരം തമീം ഇക്ബാൽ ട്വീറ്റ് ചെയ്തു. എത്ര പേര് കൊല്ലപ്പെട്ടുവെന്ന ഔദ്യോഗിക കണക്ക് ഇതുവരെ പുറത്തുവന്നിട്ടില്ല.\nWeb Title: New zealand mosque shooter livestreamed killings on facebook


afghanistan – Kairali News | Kairali News Live\nAfghanistan; അഫ്ഗാനിലെ ഭൂചലനം; മരിച്ചവരുടെ എണ്ണം ആയിരം കടന്നു; മതിയായ സൗകര്യങ്ങളിലാതെ രക്ഷാപ്രവർത്തനം\nഅഫ്ഗാനിസ്ഥാനിലെ തെക്ക് കിഴക്കന് മേഖലയിലുണ്ടായ ഭൂചലനത്തില് കുടുങ്ങിയവര്‍ക്കായി രക്ഷാപ്രവര്‍ത്തനം തുടരുന്നു. മേഖലയിലെ കനത്ത മഴയും ഗതാഗത സൗകര്യം ഇല്ലാത്തതും രക്ഷാപ്രവര്‍ത്തനത്തിന് തടസമാണ്. ദുരന്തത്തില് ആയിരത്തിലധികം പേര് മരിച്ചു. ...\nMore than 1,000 people were killed in Afghanistan afterapowerful earthquake hit the country on Wednesday, media reports said. ...\nAfghanistan:അഫ്ഗാനിസ്ഥാനിലെ പള്ളിയില് സ്‌ഫോടനം; 10 പേര് കൊല്ലപ്പെട്ടു\nഅഫ്ഗാനിസ്ഥാനില് കാബൂളിലെ പള്ളിയിലുണ്ടായ സ്‌ഫോടനത്തില് പത്ത് പേര് കൊല്ലപ്പെട്ടു. പതിനഞ്ച് പേര്‍ക്ക് ഗുരുതരമായി പരുക്കേറ്റിട്ടുണ്ട്. എന്നാല് ഈ സംഭവത്തിന്റെ കൂടുതല് വിവരങ്ങള് ലഭ്യമായിട്ടില്ല. ഈ മാസം 22-ാം ...\nഅഫ്ഗാനിൽ സ്ത്രീകൾക്ക് തനിച്ചുള്ള ദൂരയാത്രയ്ക്ക് വിലക്കേർപ്പെടുത്തി താലിബാൻ\nഅഫ്ഗാൻ ഭരണം പിടിച്ചെടുത്ത മാസങ്ങൾ പിന്നിടുമ്പോൾ രാജ്യത്ത് പുതിയ പരിഷ്കാരങ്ങളും നിയന്ത്രണങ്ങളും കടുപ്പിച്ച് താലിബാന്. രാജ്യത്ത് സ്ത്രീകൾ തനിച്ചുള്ള ദൂരയാത്രയ്ക്ക് ഇനി മുതൽ അനുമതിയുണ്ടാകില്ല. 72 കിലോമീറ്റർ ...\nട്വന്റി – 20 ലോകകപ്പ്; ഇന്ത്യന് ടീം പുറത്ത്\nട്വന്റി - 20 ലോകകപ്പില് ഇന്ത്യന് ടീം പുറത്ത്. ഗ്രൂപ്പ് രണ്ടില് നിന്നും ന്യൂസിലന്‍ഡ് സെമിയില് കടന്നു. അഫ്ഗാനിസ്ഥാനെ 8 വിക്കറ്റിന് തോല്‍പ്പിച്ചാണ് ന്യൂസിലന്‍ഡ് സെമിയില് കടന്നത്. ...\nടി- 20 ന്യൂസിലണ്ട് – അഫ്ഗാൻ പോരാട്ടം ഇന്ന്; ആകാംഷയുടെ മുൾമുനയിൽ ഇന്ത്യൻ ആരാധകർ\nട്വൻറി - 20 ലോകകപ്പിൽ ഇന്ന് ന്യൂസിലണ്ട് - അഫ്ഗാനിസ്ഥാനെ നേരിടുമ്പോൾ ആകാംക്ഷയുടെ മുൾമുനയിലാണ് ഇന്ത്യൻ ആരാധകർ. വൈകീട്ട് 3. 30 നാണ് ഗ്രൂപ്പ് രണ്ടിലെ അതി ...\nഅഫ്ഗാനിലേക്കുള്ള വിമാനങ്ങൾ പുനരാരംഭിക്കണം; താലിബാൻ ഇന്ത്യയ്ക്ക് കത്തയച്ചു\nഅഫ്ഗാനിസ്ഥാനിലേക്കുള്ള വിമാന സർവീസുകൾ പുനഃരാരംഭിക്കണമെന്ന് ഇന്ത്യയോട് ആവശ്യപ്പെട്ട് താലിബാൻ ഭരണകൂടം. ഇതു സംബന്ധിച്ച കത്ത് കേന്ദ്ര വ്യോമയാന മന്ത്രാലയത്തിന് ലഭിച്ചെന്ന് എഎൻഐ റിപ്പോർട്ട് ചെയ്തു. താലിബാൻ അഫ്ഗാന്റെ ...\nഅഫ്ഗാനിലെ വനിത അത്‌ലറ്റുകളെ മത്സരത്തില് നിന്ന് വിലക്കി താലിബാന്\nഅഫ്ഗാനില് വനിതകളെ കായിക മത്സരത്തില് നിന്ന് വിലക്കി താലിബാന്. ക്രിക്കറ്റും ശരീരഭാഗങ്ങള് പ്രദര്‍ശിപ്പിച്ചുള്ള കായിക മത്സരങ്ങളും അനുവദിക്കില്ലെന്ന് താലിബാന് വക്താവ് അറിയിച്ചു. വനിതാ ക്രിക്കറ്റിന് അനുമതി നിഷേധിച്ച ...\nപാഞ്ച്ഷീർ ഏറ്റുമുട്ടലിൽ കൊല്ലപ്പെട്ടത് 700ലധികം താലിബാനികളെന്ന് റിപ്പോർട്ട്\nഅഫ്ഗാനിസ്ഥാനിലെ പാഞ്ച്ഷീറിലുണ്ടായ ഏറ്റുമുട്ടലിൽ 700ലധികം താലിബാനികൾ കൊല്ലപ്പെട്ടു എന്ന് റിപ്പോർട്ട്. അഫ്ഗാൻ റെസിസ്റ്റൻസ് ഫോഴ്സ് ആണ് ഇക്കാര്യം അറിയിച്ചത്. 1000ലധികം താലിബാനികൾ തടവിലാണെന്നും അഫ്ഗാൻ റെസിസ്റ്റൻസ് ഫോഴ്സ് ...\nയുഎസ് – നാറ്റോ ക്യാംപുകളിൽ അഫ്ഗാൻ അഭയാർത്ഥി പ്രവാഹം\nയുഎസ് - നാറ്റോ ക്യാംപുകളിൽ 60,000 അഫ്ഗാൻ അഭയാർത്ഥികൾ ക്യാംപുകളിൽ കഴിയുന്നതായി റിപ്പോർട്ടുകൾ. യു എസ്– നാറ്റോ സഖ്യം ഒഴിപ്പിച്ച അഫ്ഗാൻ പൗരന്മാരാണ് ഇപ്പോൾ വിവിധ സൈനിക ...\nകാബൂള് ആക്രമണത്തില് തിരിച്ചടിച്ച് അമേരിക്ക; സൂത്രധാരനെ വധിച്ചതായി സൂചന\nഅഫ്ഗാനിസ്ഥാനിൽ തിരിച്ചടിച്ച് അമേരിക്ക. അഫ്‍ഗാനിസ്ഥാനിലെ ഐഎസ് ശക്തിക്രേന്ദ്രങ്ങളില് അമേരിക്ക വ്യോമാക്രമണം നടത്തിയതായി പെന്‍റഗണ് സ്ഥിരീകരിച്ചു. കാബൂള് ആക്രമണത്തിന്‍റെ സൂത്രധാരനെ വധിച്ചതായാണ് വിവരം. പ്രസിഡന്‍റ് ജോ ബൈഡനാണ് ആക്രമണത്തിന് ...\nഅഫ്ഗാനിസ്ഥാനിൽ രക്ഷാപ്രവർത്തനത്തിനെത്തിയ ഉക്രൈൻ വിമാനം റാഞ്ചി\nഅഫ്ഗാനിസ്ഥാനില് നിന്നും തങ്ങളുടെ പൗരന്മാരെ ഒഴിപ്പിക്കാന് എത്തിയ ഉക്രൈൻ വിമാനം റാഞ്ചി. തിരിച്ചറിഞ്ഞില്ലാത്ത ഒരു കൂട്ടം വിമാനം റാഞ്ചിയെടുത്ത് ഇറാനിലേക്ക് പറന്നുവെന്നാണ് റിപ്പോര്‍ട്ടുകള്. ഉക്രൈൻ ഡെപ്യൂട്ടി വിദേശകാര്യമന്ത്രി ...\nപുറത്തുപോകാന് താത്പര്യമുള്ളവര്‍ക്ക് പോകാം, അതിനുള്ള സംരക്ഷണമൊരുക്കും; പ്രസ്താവനയിറക്കി താലിബാന്\nഅഫ്ഗാനിസ്താന് ഭരണം താലിബാന് ലഭിക്കുമെന്ന് ഉറപ്പായിരിക്കെ രാജ്യത്തെ പ്രധാന സൈനിക കേന്ദ്രമായ ബഗ്രം എയര്‍ബേസ് താലിബാന് കീഴടക്കിയിരുന്നു. കാബൂളും താലിബാന് വളഞ്ഞതോടെ കീഴടങ്ങാനൊരുങ്ങുകയാണ് അഫ്ഗാന് സര്‍ക്കാര്. രണ്ട് ...\nഅഫ്ഗാനിസ്താനില് കൊല്ലപ്പെട്ട ഇന്ത്യന് ഫോട്ടോ ജേര്‍ണലിസ്റ്റ് ഡാനിഷ് സിദ്ദിഖിയുടെ മൃതദേഹം ഇന്ന് ഇന്ത്യയിലെത്തിച്ചേക്കും\nഅഫ്ഗാനിസ്താനിലെ സ്പിന് ബോല്‍ഡാകില് നടന്ന ഏറ്റുമുട്ടലില് കൊല്ലപ്പെട്ട പുലിറ്റ്സര് ജേതാവായ പ്രശസ്ത ഇന്ത്യന് ഫോട്ടോ ജേര്‍ണലിസ്റ്റ് ഡാനിഷ് സിദ്ദിഖിയുടെ മൃതദേഹം ഇന്ന് ഇന്ത്യയിലെത്തിച്ചേക്കും. രാത്രിയോടെ എയര് ഇന്ത്യ ...\nഐഎസില് ചേര്‍ന്ന മലയാളി യുവാവ് അഫ്ഗാനിസ്ഥാനില് കൊല്ലപ്പെട്ടതായി വാര്‍ത്താ ഏജന്‍സി\nഐഎസില് ചേര്‍ന്ന മലയാളി യുവാവ് അഫ്ഗാനിസ്ഥാനില് കൊല്ലപ്പെട്ടതായി വാര്‍ത്താ ഏജന്‍സി. എടപ്പാള് വട്ടംകുളം സ്വദേശി മുഹമ്മദ് മുഹ്സിൻ ആണ് മരിച്ചത്. ഈ മാസം 18 ന് അമേരിക്കൻ ...\nകാസര്‍കോട്: ഐഎസില് ചേര്‍ന്ന കാസര്‍ഗോഡ് സ്വദേശി റാഷിദ് അബ്ദുള്ള കൊല്ലപ്പെട്ടതായി സൂചന. അഫ്ഗാനിസ്ഥാനില് അമേരിക്ക നടത്തിയ വ്യോമാക്രമണത്തിലാണ് റാഷിദ് മരിച്ചത്. അഫ്ഗാനിലെ കുറാസന് പ്രവിശ്യയിലെ ഐഎസ് കേന്ദ്രത്തിലായിരുന്നു ...\nഅഫ്ഗാനില് ആറ് ഇന്ത്യക്കാരെ ഭീകരര് തട്ടിക്കൊണ്ടുപോയി; പിന്നില് താലിബാനെന്ന് സംശയം\nബഗ്‌ലാന് പ്രവിശ്യയില് നിന്നാണ് ഇന്ത്യക്കാരെ തട്ടിക്കൊണ്ടുപോയത്\nമരണം ക്യാമറയില് പകര്‍ത്തി ആ ഫോട്ടോഗ്രാഫര് യാത്രയായി\nയുദ്ധരംഗങ്ങള് ചിത്രീകരിക്കുന്ന ഫോട്ടോഗ്രാഫര് ഹില്‍ഡ ക്‌ളേയ്റ്റണ് എടുത്ത അവസാനചിത്രം ഒരു വലിയ ദുരന്തത്തിന്റെ ഓര്‍മ്മപ്പെടുത്തലാണ്. യുദ്ധ പരിശീലനങ്ങളില് ഉണ്ടാകുന്ന ചെറിയ പിഴവുകള്‍പോലും വലിയ ദുരന്തമാകുമെന്ന ഓര്‍മ്മപ്പെടുത്തല്. അമേരിക്കന് ...\nഐഎസിൽ ചേർന്ന ഒരു മലയാളി കൂടി കൊല്ലപ്പെട്ടതായി സന്ദേശം; മരിച്ചത് പാലക്കാട് സ്വദേശി യഹിയ; സന്ദേശം ലഭിച്ചത് ബന്ധുക്കൾക്ക്\nകാസർഗോഡ്: കേരളത്തിൽ നിന്നു ഭീകരസംഘടനയായ ഐഎസിൽ ചേർന്ന ഒരു മലയാളി കൂടി കൊല്ലപ്പെട്ടതായി സന്ദേശം. പാലക്കാട് സ്വദേശി യഹിയ എന്ന ബെസ്റ്റിൻ വിൻസെന്റ് ആണ് കൊല്ലപ്പെട്ടതായി ബന്ധുക്കൾക്ക് ...\nഐഎസിന് വേണ്ടി മരിക്കാന് തയ്യാറായി മലയാളികള്; വിശുദ്ധയുദ്ധത്തിന് തയ്യാറായിരിക്കുകയാണെന്ന് ബന്ധുക്കള്‍ക്ക് സന്ദേശം; തിരികെവരാനുള്ള ബന്ധുക്കളുടെ അഭ്യര്‍ഥന തള്ളി\nഒരു സഹോദരന് സത്യവിശ്വാസത്തിന്റെ രക്തസാക്ഷിയായി\nഅഫ്ഗാനിസ്താനിൽ യുഎസ് വ്യോമാക്രമണത്തിൽ കൊല്ലപ്പെട്ടത് 36 ഐഎസ് ഭീകരർ; ആക്രമണം നടന്നത് കാണാതായ മലയാളികൾ ഉണ്ടായിരുന്ന മേഖലയിൽ; വാർത്ത സ്ഥിരീകരിച്ചത് ദേശീയ അന്വേഷണ ഏജൻസി\nകാണാതായ 22 മലയാളികൾ ആക്രമണം നടന്ന നങ്കഹാർ മേഖലയിലാണ്\nകാസർഗോഡ് നിന്നു ഐഎസിൽ ചേരാൻ പോയ ഒരു യുവാവ് കൂടി കൊല്ലപ്പെട്ടു; മുർഷിദ് മുഹമ്മദ് ബോംബ് ആക്രമണത്തിൽ കൊല്ലപ്പെട്ടതായി സന്ദേശം; കൊല്ലപ്പെട്ടത് യുഎസ് വ്യോമാക്രമണത്തിൽ\nതൃക്കരിപ്പൂർ സ്വദേശി ഹഫീസുദ്ദീനും ഇത്തരത്തിൽ കൊല്ലപ്പെട്ടിരുന്നു\nകേരളത്തിൽ നിന്നും ഐഎസിൽ ചേർന്നവർ ഇന്ത്യയെ ആക്രമിക്കാൻ പദ്ധതിയിടുന്നു; കാണാതായ മലയാളികൾ അഫ്ഗാനിലെത്തി; ഇന്റർപോളിന്റെ സഹായം തേടി എൻഐഎ\nദില്ലി: കേരളത്തിൽ നിന്നും കാണാതായി പിന്നീട് ഐഎസിൽ ചേർന്നതായി സ്ഥിരീകരിക്കപ്പെട്ട മലയാളികൾ ഇന്ത്യയെ ആക്രമിക്കാൻ പദ്ധതിയിടുന്നതായി റിപ്പോർട്ട്. എൻഐഎക്കു ഇതുസംബന്ധിച്ച് റിപ്പോർട്ട് ലഭിച്ചു. കാണാതായ മലയാളികൾ അഫ്ഗാനിസ്താനിൽ ...\nവെസ്റ്റ്ഇൻഡീസിനെ അട്ടിമറിച്ച് അഫ്ഗാനിസ്താൻ; ആദ്യജയത്തിന്റെ ആശ്വാസവുമായി അഫ്ഗാൻ നാട്ടിലേക്ക്; അഫ്ഗാന്റെ ജയം6റൺസിന്\nനാഗ്പൂർ: ട്വന്റി-20 ലോകകപ്പിൽ അഫ്ഗാനിസ്താന് ആദ്യജയം. അഫ്ഗാനിസ്താൻ വെസ്റ്റ്ഇൻഡീസിനെ അട്ടിമറിച്ചു.6റൺസിനാണ് അഫ്ഗാൻ വിൻഡീസിനെ അട്ടിമറിച്ചത്. 123 റൺസ് വിജയലക്ഷ്യവുമായി ബാറ്റിംഗിന് ഇറങ്ങിയ വിൻഡീസിന്റെ പോരാട്ടം ...\nഇംഗ്ലണ്ടിനെയും വിറപ്പിച്ച് അഫ്ഗാൻ ട്വന്റി-20 ലോകകപ്പിൽ നിന്ന് പുറത്തേക്ക്; അഫ്ഗാനിസ്താൻ പൊരുതി കീഴടങ്ങി; ഇംഗ്ലണ്ടിന്റെ ജയം 15 റൺസിന്\nദില്ലി: ഇംഗ്ലണ്ടിനെയും വിറപ്പിച്ച് അഫ്ഗാനിസ്താൻ ട്വന്റി-20 ലോകകപ്പിൽ നിന്ന് പുറത്തേക്ക്. 143 റൺസ് വിജയലക്ഷ്യവുമായി ഇറങ്ങിയ അഫ്ഗാനിസ്താൻ അവസാന പന്തു വരെയും പോരാടിയ ശേഷമാണ് കീഴടങ്ങിയത്. നിശ്ചിത ...\nട്വന്റി-20 ലോകകപ്പ്; ദക്ഷിണാഫ്രിക്കയെ വിറപ്പിച്ച് അഫ്ഗാനിസ്താന് കീഴടങ്ങി; ജയം 37 റണ്‍സിന്\nമുംബൈ: ട്വന്റി-20 ലോകകപ്പില് കരുത്തരായ ദക്ഷിണാഫ്രിക്കയെ വിറപ്പിച്ച് അഫ്ഗാനിസ്താന് കീഴടങ്ങി. 210 റണ്‍സ് വിജയലക്ഷ്യം പിന്തുടര്‍ന്ന അഫ്ഗാന് 172 റണ്‍സിന് പുറത്തായി. 44 റണ്‍സെടുത്ത മുഹമ്മദ് ഷഹ്‌സാദാണ് ...\nസിംബാബ്‌വെയെ തോല്‍പിച്ച് അഫ്ഗാനിസ്താന് ട്വന്റി-20 ലോകകപ്പിന്റെ സൂപ്പര്‍ടെന്നില്; ജയം 59 റണ്ണിന്\nമുഹമ്മദ് ഷഹ്‌സാദിന്റെയും സമിയുള്ളയുടെയും തകര്‍പ്പന് ബാറ്റിംഗുമാണ് അഫ്ഗാന് മികച്ച സ്‌കോര് സമ്മാനിച്ചത്\nഹെറാത്തിലെ ഇന്ത്യന് കോണ്‍സുലേറ്റിന് നേരേ ആക്രമണശ്രമം; സ്‌ഫോടകവസ്തു നിറച്ച വാഹനം പിടിച്ചെടുത്തു; ഒരു ഭീകരന് പിടിയില്\nഹെറാത്ത്: അഫ്ഗാനിസ്താനിലെ ഹെറാത്തില് ഇന്ത്യന് കോണ്‍സുലേറ്റില് ഭീകരാക്രമണത്തിനുള്ള ശ്രമം സുരക്ഷാ സൈന്യം പരാജയപ്പെടുത്തി. ഇന്നുച്ചയോടെ സ്‌ഫോടക വസ്തു നിറച്ച വാഹനം കോണ്‍സുലേറ്റിലേക്ക് ഇടിച്ചു കയറ്റാനായിരുന്നു ഭീകരരുടെ ശ്രമം. ...\nസാഫ് കപ്പില് ഇന്ത്യ-അഫ്ഗാനിസ്താന് ഫൈനല്; അഫ്ഗാന് ശ്രീലങ്കയെ മറുപടിയില്ലാത്ത അഞ്ചു ഗോളുകള്‍ക്ക് തകര്‍ത്തു; ഫൈനല് ഞായറാഴ്ച\nസാഫ് കപ്പ് ഫുട്‌ബോളിലെ ചാമ്പ്യന്‍മാരെ അറിയാന് ഇനി രണ്ടു നാള് കൂടി.\nസാഫ് കപ്പ്; മാലദ്വീപിനെ തൂത്തെറിഞ്ഞ് അഫ്ഗാനിസ്താന് ഗ്രൂപ്പ് ചാമ്പ്യന്‍മാരായി സെമിയില്; ഇന്ത്യക്ക് മാലദ്വീപ് എതിരാളികള്\nഗ്രൂപ്പ് ചാമ്പ്യന്‍മാരായാണ് നിലവിലെ ചാമ്പ്യന്‍മാരായ അഫ്ഗാനിസ്താന് സെമിഫൈനലില് കടന്നത്.\nഏകദിന റാങ്കിംഗില് ചരിത്രത്തിലാദ്യമായി അഫ്ഗാനിസ്താന് ആദ്യ പത്തില്; ഇന്ത്യ രണ്ടാം സ്ഥാനം നിലനിര്‍ത്തി\nഏകദിന മത്സരങ്ങള് കളിക്കാന് ആരംഭിച്ച ശേഷം അഫ്ഗാന് ആദ്യമായാണ് ആദ്യ പത്തില് ഇടംപിടിക്കുന്നത്.\nദില്ലിയടക്കം വടക്കേ ഇന്ത്യന് സംസ്ഥാനങ്ങളിലും പാകിസ്താനിലും ഭൂചലനം; പ്രഭവകേന്ദ്രം അഫ്ഗാനിസ്താനിലെ താജിക്കിസ്താന്; 37 പേര്‍ക്ക് പരുക്ക്\nപാകിസ്താനിലും അഫ്ഗാനിസ്താനിലും ഭൂചലനം. റിക്ടര് സ്‌കെയിലില് 6.2 തീവ്രത രേഖപ്പെടുത്തിയ ചലനമാണ് അനുഭവപ്പെട്ടത്.\n4,000 പാകിസ്താനി അഭയാര്‍ത്ഥികള്‍ക്ക് ഇന്ത്യന് പൗരത്വം\nന്യൂഡല്‍ഹി: അയല് രാജ്യങ്ങളില് നിന്ന് ഇന്ത്യയിലേക്കെത്തിയ അഭയാര്‍ത്ഥികള്‍ക്ക് ഇന്ത്യന് പൗരത്വം നല്‍കുന്നതിനുള്ള നടപടി ക്രമങ്ങള്‍ക്ക് കേന്ദ്രസര്‍ക്കാര് തുടക്കമിട്ടു. ആദ്യഘട്ടമെന്ന നിലയില് പാകിസ്താനില് നിന്നും അഫ്ഗാനിസ്ഥാനില് നിന്നുമുള്ള 4,300 ...\nLPG; വാണിജ്യ സിലിണ്ടറിന്‍റെ വില കുറഞ്ഞു July 1, 2022\nSitaram yechury: എകെജി സെന്ററിന് നേരെയുണ്ടായ ബോംബാക്രമണം അപലപനീയം: സീതാറാം യെച്ചൂരി July 1, 2022


Congress, NCP Reach Out to Prakash Ambedkar to Join Anti-BJP Front | മഹാരാഷ്ട്രയില് കോണ്‍ഗ്രസ് കളി മാറ്റി; അംബേദ്കര് സഖ്യത്തിലേക്ക്, ആര്‍എസ്എസിനെ ഒതുക്കുമെന്ന് ഉറപ്പ് - Malayalam Oneindia\n57 min ago പത്മിനി തോമസ് കോണ്‍ഗ്രസിലേക്ക്; മേയര് സ്ഥാനാര്‍ഥിയായേക്കും, സിപിഎമ്മിന്റെ പരിഗണനയില്3പേര്\nമഹാരാഷ്ട്രയില് കോണ്‍ഗ്രസ് കളി മാറ്റി; അംബേദ്കര് സഖ്യത്തിലേക്ക്, ആര്‍എസ്എസിനെ ഒതുക്കുമെന്ന് ഉറപ്പ്\nUpdated: Sun, Mar 3, 2019, 15:26 [IST]\nമോദിയെ രാഷ്ട്രീയം പഠിപ്പിച്ച് കോണ്‍ഗ്രസ്\nമുംബൈ: മഹാരാഷ്ട്രയില് ലോക്‌സഭാ തിരഞ്ഞെടുപ്പില് ബിജെപി-ശിവസേന സഖ്യത്തെ ഒതുക്കാന് കോണ്‍ഗ്രസ് കരുക്കള് നീക്കുന്നു. ജനസ്വാധീനമുള്ള നേതാക്കളെ കൂടെ ചേര്‍ക്കുകയാണ് ചെയ്യുന്നത്. ഇതിന്റെ ഭാഗമായി പ്രമുഖ ദളിത് നേതാവ് പ്രകാശ് അംബേദ്കറുമായി ചര്‍ച്ച തുടങ്ങി. കോണ്‍ഗ്രസ് സഖ്യത്തില് ചേരാന് താല്‍പ്പര്യം പ്രകടിപ്പിച്ച അംബേദ്കര് മുന്നോട്ട് വച്ച ഉപാധികള് പാര്‍ട്ടി അംഗീകരിക്കും.\nആര്‍എസ്എസിനെ ഒതുക്കണമെന്നാണ് അംബേദ്കറുടെ പ്രധാന ആവശ്യങ്ങളിലൊന്ന്. അടുത്തിടെ അംബേദ്കര് മുംബൈയില് നടത്തിയ റാലിയില് പതിനായിരങ്ങളാണ് പങ്കെടുത്തത്. എംഐഎം നേതാവ് അസദുദ്ദീന് ഉവൈസിയുടെ പിന്തുണയും അംബേദ്കര്‍ക്കുണ്ട്. അംബേദ്കറെ കൂടെ നിര്‍ത്താന് സാധിച്ചാല് ഒട്ടേറെ മുസ്ലിം സംഘടനകളും തങ്ങള്‍ക്കൊപ്പം ചേരുമെന്ന് കോണ്‍ഗ്രസ് കണക്കുകൂട്ടുന്നു...\nബിജെപിക്കെതിരെ വിശാല സഖ്യം\nബിജെപിക്കെതിരെ വിശാല സഖ്യം ഒരുക്കുകയാണ് കോണ്‍ഗ്രസ്. കോണ്‍ഗ്രസ്-എന്‍സിപി സഖ്യമാണ് ഇവിടെ പ്രതിപക്ഷത്തുള്ളത്. ബിജെപിയും ശിവസേനയും നേരത്തെ തിരഞ്ഞെടുപ്പ് സഖ്യം പ്രഖ്യാപിക്കുകയും സീറ്റ് വിഭജനം പൂര്‍ത്തിയാക്കുകയും ചെയ്തിരുന്നു. പ്രചാരണവും അവര് തുടങ്ങി.\nശക്തമായ വോട്ട് ബാങ്ക്\nശിവസേന-ബിജെപി സഖ്യത്തെ പരാജപ്പെടുത്തണമെങ്കില് ശക്തമായ വോട്ട് ബാങ്ക് ഒരുക്കണമെന്ന് കോണ്‍ഗ്രസ് കണക്കുകൂട്ടുന്നു. ഇതിന്റെ ഭാഗമായിട്ടാണ് ജനസ്വാധീനമുള്ള ചെറുകക്ഷികളെ കൂടെ ചേര്‍ക്കുന്നത്. പ്രകാശ് അംബേദ്കറുടെ കക്ഷിയുമായി കോണ്‍ഗ്രസ് ചര്‍ച്ച നടത്തി.\nകടുത്ത ആര്‍എസ്എസ് വിരുദ്ധന്\nകടുത്ത ആര്‍എസ്എസ് വിരുദ്ധനാണ് പ്രകാശ് അംബേദ്കര്. ഭരണഘടനാ ശില്‍പ്പി ബാബ സാഹിബ് അംബേദ്കരുടെ കൊച്ചുമകനാണ് ഇദ്ദേഹം. ആര്‍എസ്എസിന്റെ പ്രവര്‍ത്തനം ഭരണഘടനയ്ക്ക് വിധേയമാക്കണമെന്നാണ് ഇദ്ദേഹത്തിന്റെ ആവശ്യം. സാധ്യമാണെങ്കില് ആര്‍എസ്എസിനെ നിരോധിക്കണമെന്നും അദ്ദേഹം ആവശ്യപ്പെടുന്നു. ഇക്കാര്യത്തില് കോണ്‍ഗ്രസ് രേഖാമൂലം ഉറപ്പ് നല്‍കി.\nആര്‍എസ്എസിനെ എങ്ങനെ ഒതുക്കും\nആര്‍എസ്എസിനെ എങ്ങനെ ഒതുക്കുമെന്നത് സംബന്ധിച്ച് കോണ്‍ഗ്രസ് കരട് രേഖ തയ്യാറാക്കി. ഇത് സംബന്ധിച്ച് അംബേദ്കര്‍ക്ക് വിശദമായ കുറിപ്പും അയച്ചു. അംബേദ്കറുടെ വഞ്ചിത് ബഹുജന് അഗതി പാര്‍ട്ടി കോണ്‍ഗ്രസിനൊപ്പം ചേരുമെന്നാണ് ഏറ്റവും ഒടുവിലെ വിവരങ്ങള്.\nനാല് സീറ്റുകള് വിട്ടുകൊടുക്കും\n48 ലോക്‌സഭാ മണ്ഡലങ്ങളാണ് മഹാരാഷ്ട്രയില്. ഇതില് നാല് സീറ്റുകള് അംബേദ്കറുടെ പാര്‍ട്ടിക്ക് വിട്ടു നല്‍കാമെന്ന് കോണ്‍ഗ്രസും എന്‍സിപിയും വാഗ്ദാനം ചെയ്തു. കോണ്‍ഗ്രസ് നേതാവ് രാധാകൃഷ്ണ വിഖെ പാട്ടീല്, എന്‍സിപി സംസ്ഥാന അധ്യക്ഷന് ജയന്ത് പാട്ടീല് എന്നിവരാണ് അംബേദ്കര്‍ക്ക് കത്തയച്ചത്.\nമതനിരപേക്ഷ സഖ്യം ആവശ്യം\nമോദി ഭരണകൂടത്തെ താഴെ ഇറക്കാന് കോണ്‍ഗ്രസ്-എന്‍സിപി സഖ്യത്തില് ചേരണമെന്ന് പ്രകാശ് അംബേദ്കറോട് കത്തില് നേതാക്കള് ആവശ്യപ്പെട്ടു. ജനാധിപത്യം സംരക്ഷിക്കണം. ഭരണഘടന നിലനിര്‍ത്തുകയും വേണം. അതിന് മതനിരപേക്ഷ സഖ്യം ആവശ്യമാണെന്നും കത്തില് വ്യക്തമാക്കി.\n്അടുത്തിടെ അംബേദ്കര് മുംബൈയില് കൂറ്റന് റാലി നടത്തിയിരുന്നു. ആര്‍എസ്എസിനെ ഒതുക്കുമെന്ന് രേഖാമൂലം ഉറപ്പ് തന്നാല് കോണ്‍ഗ്രസിനൊപ്പം ചേരുമെന്ന് അദ്ദേഹം പ്രഖ്യാപിച്ചിരുന്നു. ഇക്കാര്യം ശ്രദ്ധയില്‍പ്പെട്ടിട്ടാണ് കത്തയക്കുന്നതെന്ന് കോണ്‍ഗ്രസ്-എന്‍സിപി നേതാക്കള് കത്തില് വ്യക്തമാക്കി.\nനേരിട്ടുള്ള ചര്‍ച്ച തുടങ്ങി\nസീറ്റ് വിഭജനം സംബന്ധിച്ച ചര്‍ച്ചകള് നടത്താം. ആവശ്യമായ വിട്ടുവീഴ്ചയുമാകാം. കോണ്‍ഗ്രസ്-എന്‍സിപി സഖ്യത്തിനൊപ്പം നില്‍ക്കണമെന്നും കത്തില് ആവശ്യപ്പെട്ടു. അംബേദ്കറുമായി നേരിട്ടുള്ള ചര്‍ച്ചയും പ്രതിപക്ഷം ആരംഭിച്ചിട്ടുണ്ട്. അദ്ദേഹം കോണ്‍ഗ്രസ് സഖ്യത്തില് ചേരുമെന്നാണ് മാധ്യമറിപ്പോര്‍ട്ടുകള്.\nഒട്ടേറെ മുസ്ലിം സംഘടനകള്\nഒട്ടേറെ മുസ്ലിം സംഘടനകളുടെ പിന്തുണയുള്ള വ്യക്തിയാണ് ദളിത് നേതാവായ പ്രകാശ് അംബേദ്കര്. എംഐഎം നേതാവ് അസദുദ്ദീന് ഉവൈസിയുടെ പിന്തുണ ഇദ്ദേഹത്തിനുണ്ട്. അടുത്തിടെ അംബേദ്കര് നടത്തിയ റാലിയില് ഉവൈസിയും പങ്കെടുത്തിരുന്നു.\nവഞ്ചിത് ബഹുജന് അഗതി\nഅഖിലേന്ത്യാ മജ്‌ലിസെ ഇത്തിഹാദുല് മുസ്ലിമീന് നേതാവാണ് അസദുദ്ദീന് ഉവൈസി. ബാരിപ ബഹുജന് മഹാസംഘ് നേതാവാണ് പ്രകാശ് അംബേദ്കര്. ഇരുവരും ചേര്‍ന്ന് രൂപീകരിച്ച സഖ്യമാണ് വഞ്ചിത് ബഹുജന് അഗതി (വിബിഎ). ഈ കക്ഷിയെ കൂടെ നിര്‍ത്താനാണ് കോണ്‍ഗ്രസ് ശ്രമം. എന്നാല് ഉവൈസിയുമായി കോണ്‍ഗ്രസ് ചര്‍ച്ച നടത്താന് സാധ്യതയില്ലെന്നാണ് വിവരം.\nഉവൈസിയുടെ തീരുമാനം നിര്‍ണായകം\nകഴിഞ്ഞാഴ്ച വിബിഎ മുംബൈയിലെ ശിവജി പാര്‍ക്കില് നടത്തിയ റാലി ബിജെപിക്കും കോണ്‍ഗ്രസിനും താക്കീതായിരുന്നു. ദളിതുകളെയും ന്യൂനപക്ഷങ്ങളെയും ചൂഷണം ചെയ്ത് വോട്ട് നേടാമെന്ന് ഇനി കരുതേണ്ടെന്നാണ് ഉവൈസിയും അംബേദ്കറും റാലിയില് വ്യക്തമാക്കിയത്. അംബേദ്കര് കോണ്‍ഗ്രസിനൊപ്പം നില്‍ക്കാന് തയ്യാറായാല് ഉവൈസി എന്തു തീരുമാനമെടുക്കും എന്നതും നിര്‍ണായകമാണ്.\nമോദിയെ രാഷ്ട്രീയം പഠിപ്പിച്ച് കോണ്‍ഗ്രസ്; ആദ്യ വനിതാ പ്രതിരോധ മന്ത്രി നിര്‍മല സീതാരമനല്ല\ncongress bjp ncp maharashtra owaisi lok sabha elections 2019 കോണ്‍ഗ്രസ് ബിജെപി എന്‍സിപി മഹാരാഷ്ട്ര


റിലീഫ് വിതരണം നടത്തി . – Meddling Media\nഎസ് .ടി .യു , മുസ്ലീം ലീഗ് ചേലക്കര പഞ്ചായത്ത് കമ്മറ്റികളുടെ ആഭിമുഖ്യത്തിൽ റിലീഫ് വിതരണം നടത്തി .\nചേലക്കര: പാണക്കാട് സയ്യിദ് മുഹമ്മദലി ഷിഹാബ് തങ്ങളുടേയും\nഎ . യുസഫ് സാഹിബിൻ്റേയും സ്മരണാർത്ഥം ചേലക്കര പത്തുകുടിയിൽ കഴിഞ്ഞ 13 വർഷങ്ങളായി നടത്തി വരാറുള്ള റിലീഫ് വിതരണം ഈ വർഷം കോവിഡ് പ്രോട്ടോക്കോൾ പാലിച്ചുകൊണ്ട്\n17 . 05 2020 രാവിലെ 9.30 മണിക്ക് പത്തു കുടിയിൽ നടന്നു .\nഎസ്. ടി. യു ചുമട്ട് തൊഴിലാളി മുഖാരിക്കുന്ന് യൂണിറ്റിലെ തൊഴിലാളികൾ തങ്ങളുടെ വേതനത്തിൻ്റെ ഒരു ഭാഗമാണ് റിലീഫ് വിതരണത്തിനായി മാറ്റി വയ്ക്കുന്നത് . അവശ്യ വസ്തുക്കളും ധാന്യങ്ങളും അടങ്ങിയ മുന്നൂറോളം കിറ്റുകളാണ് ഇത്തവണ വീടുകളിൽ എത്തിച്ച് നൽകിയത് .\nമുസ്ലീം ലീഗ് ലീഗ് ചേലക്കര പഞ്ചായത്ത് കമ്മറ്റി പ്രസിഡൻ്റ് ബി. സിദ്ധിഖ് അധ്യക്ഷത വഹിച്ചു . മുസ്ലീം ലീഗ് ജില്ലാ ജന: സെക്രട്ടറി പി.എം . അമീർ ഉദ്ഘാടനം നിർവ്വഹിച്ചു. മുസ്ലീം ലീഗ് പഞ്ചായത്ത് ജന: സെക്രട്ടറി പി.എം റഷീദ് മാസ്റ്റർ സ്വാഗതവും എ മുസ്തഫ നന്ദിയും പറഞ്ഞു .\nഎസ്. ടി യു യൂണിറ്റ് കൺവീനർ ജബ്ബാർ, മുഹമ്മദലി , ബഷീർ , ഷാനവാസ് , നാസർ , ഹാരിസ് എന്നിവർ ആശംസകൾ അർപ്പിച്ച് സംസാരിച്ചു .\nസമൂഹ അടുക്കള ഇന്ന് അവസാനിപ്പിച്ചു..


സന്നിധാനത്ത് കമാന്‍ഡോകള്, മൊബൈല് ജാമറുകള്, വനിതാ പൊലീസ്; പഴുതടച്ച സുരക്ഷ - Samakalika Malayalam\nസന്നിധാനത്ത് കമാന്‍ഡോകള്, മൊബൈല് ജാമറുകള്, വനിതാ പൊലീസ്; പഴുതടച്ച സുരക്ഷ\nBy സമകാലിക മലയാളം ഡെസ്‌ക് | Published: 05th November 2018 12:22 PM |\nLast Updated: 05th November 2018 12:22 PM | A+A A- |\nസന്നിധാനം: ചിത്തിര ആട്ടത്തിരുനാളിനായി നട തുറക്കുന്ന ശബരിമലയില് പൊലീസ് ഏര്‍പ്പെടുത്തിയിരിക്കുന്നത് അഭൂതപൂര്‍വമായ സുരക്ഷാ സംവിധാനങ്ങള്. ഇതാദ്യമായി സന്നിധാനത്ത് വനിതാ പൊലീസുകാരെ വിന്യസിച്ച പൊലീസ് മുന്‍കരുതല് നടപടിയെന്ന നിലയില് മൊബൈല് ജാമറുകളും എത്തിച്ചു. കര്‍ശന പരിശോധനയ്ക്കു ശേഷമാണ് മാധ്യമ പ്രവര്‍ത്തകര് ഉള്‍പ്പെടെയുള്ളവരെ കടത്തിവിട്ടത്.\nനട തുറക്കുന്നത് വൈകിട്ടാണെങ്കിലും ദര്‍ശനത്തിനെത്തിയ അയ്യപ്പ ഭക്തന്‍മാരെ നിലയ്ക്കലില് നിന്നും എരുമേലിയില് നിന്നും പമ്പയിലേക്ക് കടത്തി വിട്ടു തുടങ്ങിയിട്ടുണ്ട്. നിലയ്ക്കലില് നിന്നും കെഎസ്ആര്‍ടിസി സര്‍വീസ് നടത്തുന്നുണ്ട്.\nഭക്തരായ സ്ത്രീകള്‍ക്ക് സുരക്ഷ ഒരുക്കുന്നതിനായും നിയന്ത്രിക്കുന്നതിനുമായി 50 വയസ്സിന് മേല് പ്രായമുള്ള 15 വനിതാ പൊലീസുകാരെയാണ് സന്നിധാനത്തെ നടപ്പന്തലില് നിയോഗിച്ചിരിക്കുന്നത്. പ്രായമായ സ്ത്രീകളുടെ എണ്ണത്തില് വര്‍ധനയുണ്ടാകാന് സാധ്യതയുള്ളതിനാലാണ് വനിതാ പൊലീസിനെ സന്നിധാനത്തെ നടപ്പന്തലില് നിയോഗിച്ചതെന്നാണ് വിശദീകരണം. ഇതാദ്യമായാണ് സന്നിധാനത്ത് വനിതാ പൊലീസിനെ നിയോഗിക്കുന്നത്. കമാന്‍ഡോകളും സന്നിധാനത്ത് സുരക്ഷാ ചുമതലയിലുണ്ട്.\nകനത്ത സുരക്ഷാവലയം തീര്‍ത്ത് 3000 ത്തോളം പൊലീസുകാരാണ് ശബരിമലയില് ഉള്ളത്. 20 കമാന്റോകളും 100 വനിതാ പൊലീസും അടങ്ങുന്നതാണ് സുരക്ഷാ സംഘം. സന്നിധാനത്തേക്കുള്ള എല്ലാ വഴികളിലും കനത്ത പരിശോധന നടത്തും. ജലപീരങ്കിയും കണ്ണീര്‍വാതക ഷെല്ലുമടക്കം സര്‍വ്വ സന്നാഹങ്ങളും സജ്ജമാക്കിയിട്ടുണ്ട്.\nനിലയ്ക്കലില് എത്തിയ ഹിന്ദു ഐക്യവേദി നേതാവ് കെപി ശശികലയെ പൊലീസ് തടഞ്ഞു. ഇതിനെത്തുടര്‍ന്ന് നിലയ്ക്കലില് നാമജപ പ്രതിഷേധം നടന്നു.\nഎരുമേലി പമ്പ സുരക്ഷ ഹിന്ദു ഐക്യവേദി മൊബൈല് ജാമറുകള്


താൾ:A Grammer of Malayalam 1863.pdf/62 - വിക്കിഗ്രന്ഥശാല\nതാൾ:A Grammer of Malayalam 1863.pdf/62\nഎകാരംനടപ്പായിരിക്കുന്നു: ദൃഷ്ടാന്തം; കൂട = കൂടെ; വളര = വളരെ, താഴ = താഴെ; മാവേലിക്കര = മാവേലിക്കരെ; പടുക = പെടുക. എന്നാൽ എകാരവും ഏകാരവും അച്ചു പിന്നാലെ വരുമ്പോൾ അകാരമായിട്ടുതിരികയും ഉണ്ടു: ദൃഷ്ടാന്തം; പിന്നെപിന്നെയും = പിന്നയും. കൂടെകൂടെയും = കൂടയും; മരത്തെമരത്തെയും = മരത്തയും. തന്നേതന്നെയും = തന്നയും.\n൮൬. യകാരവും വകാരവും തമ്മിലും, കകാരവും വകാരവും തമ്മിലും, ബകാരവും പകാരവും തമ്മിലും, മകാരവും പകാരവും തമ്മിലും, ഴകാരവും ളകാരവും തമ്മിലും, ചില മൊഴികളിൽ മാറും: ദൃ-ന്തം; കോയിൽ = കോവിൽ; ചുകപ്പു = ചുവപ്പു; കുബേരൻ = കുവേരൻ; വാനം = മാനം; എപ്പോഴും = എപ്പോളും.\n൮൭. ഓരോരോ വൎഗ്ഗത്തിൽ ഉൾപട്ട മൃദുക്കളും മഹാപ്രാണങ്ങളും അതാതു വൎഗ്ഗത്തിലെ ഖരമായിട്ടു മാറുക നടപ്പുണ്ടു: ദൃ-ന്തം; ഘനം = കനം; ഖണ്ഡം = കണ്ടം; ഭാരം = പാരം. ഈ പറഞ്ഞിരിക്കുന്ന മാറ്റങ്ങൾ തമിഴുരീതിപ്രകാരമുള്ളതാകുന്നു; അക്ഷര വിദ്യയില്ലാത്തവരുടെ സംസാരത്തിൽ അധികം വരുന്നതും ആകുന്നു: എങ്കിലും വിദ്വാന്മാരുടെയിടയിൽ ആയതു അവശബ്ദമായിട്ടത്രെ വിചാരിക്കപ്പടുന്നതു. എന്നാൽ ചില പദങ്ങൾ ഈ അവശബ്ദപ്രകാരം ഭാഷയിൽ സ്ഥിരപ്പെട്ടിരിക്കുന്നതാകയാൽ അവയുടെ മൂലശബ്ദം അറിയുന്നതിന്നും അവശബ്ദമായി കേട്ടു പഠിച്ചിരിക്കുന്ന മൊഴികളുടെ സുശബ്ദം തിരിച്ചെടുത്തുകൊള്ളുന്നതിന്നും ഈ സൂത്രം നല്ലവണ്ണം ഉപകരിക്കുന്നതാകുന്നു.\n"https://ml.wikisource.org/w/index.php?title=താൾ:A_Grammer_of_Malayalam_1863.pdf/62&oldid=155246" എന്ന താളിൽനിന്ന് ശേഖരിച്ചത്


India Economic Crisis; Oil prices soar 19%, maximum jump since Gulf war | മോദിക്ക് കൂനിന്‍മേല് കുരു പോലെ തിരിച്ചടി; എണ്ണവില 19 ശതമാനം കൂടി, ഗള്‍ഫ് യുദ്ധശേഷം ആദ്യം - Malayalam Oneindia\nPublished: September 17 2019, 11:58 [IST]\nദില്ലി: രാജ്യം കടുത്ത സാമ്പത്തിക പ്രതിസന്ധിയിലൂടെ കടന്നുപോകുന്നതിനിടെ എണ്ണവില ക്രമാതീതമായി ഉയരുന്നത് സര്‍ക്കാര് ശ്രമങ്ങളെ തകര്‍ക്കുമെന്ന് ആശങ്ക. വാഹന വിപണി മേഖലയില് വന് തിരിച്ചടിയാണ് രാജ്യം നേരിടുന്നത്. ഉത്തേജന പദ്ധതികള് സര്‍ക്കാര് നടപ്പാക്കാന് ശ്രമിക്കുന്നതിനിടെയാണ് സൗദിയില് അരാംകോ കേന്ദ്രത്തില് ആക്രമണമുണ്ടായതും എണ്ണവില കുതിച്ചുകയറിയതും. പ്രതീക്ഷിച്ച വളര്‍ച്ചാനിരക്ക് ഇനിയുണ്ടാകില്ലെന്ന് ആര്‍ബിഐ വരെ വ്യക്തമാക്കിയിരിക്കെയാണ് പുതിയ വെല്ലുവിളി.\nഎണ്ണവിലയില് ഇത്രയും വര്‍ധന ഗള്‍ഫ് യുദ്ധത്തിന് ശേഷം ആദ്യമായിട്ടാണ്. ഇറാന് വിപ്ലവം നടന്ന കാലത്തും ഇത്രയും വില വര്‍ധിച്ചിട്ടില്ല. ഇതാകട്ടെ 83 ശതമാനം എണ്ണയും ഇറക്കുമതി ചെയ്യുന്ന ഇന്ത്യയുടെ സാമ്പത്തിക രംഗം പൂര്‍ണമായി തകര്‍ക്കുമെന്നാണ് വിലയിരുത്തല്. രാജ്യത്തെ ഓരോ വ്യക്തികളെയും ബാധിക്കുന്ന തരത്തില് പ്രതിസന്ധിയുടെ നാളുകളാണ് വരാന് പോകുന്നതെന്ന് നിരീക്ഷകര് സൂചിപ്പിക്കുന്നു. വിശദാംശങ്ങള് ഇങ്ങനെ....\nആറ് രൂപ വരെ വര്‍ധനവുണ്ടാകും\nഇന്ത്യയില് പെട്രോള്-ഡീസല് ലിറ്റര് വിലയില് ആറ് രൂപ വരെ വര്‍ധനവിന് സാധ്യതയുണ്ടെന്നാണ് റിപ്പോര്‍ട്ട്. ഇതാകട്ടെ സാധാരണക്കാരെ നേരിട്ട് ബാധിക്കും. ഡീസല് വില വര്‍ധിച്ചാല് ചരക്ക് കൂലി വര്‍ധിക്കുകയും അവശ്യസാധനങ്ങളുടെ വില വര്‍ധനവിന് കാരണമാകുകയും ചെയ്യും.\n19 ശതമാനമാണ് എണ്ണവിലയിലുണ്ടായ വര്‍ധന. 1991 ലെ ഗള്‍ഫ് യുദ്ധത്തിന് ശേഷം ഇത്രയും ഉയര്‍ന്ന വില ഒരുദിവസമുണ്ടാകുന്നത് ആദ്യമാണ്. സാമ്പത്തിക പ്രതിസന്ധി തരണം ചെയ്യാന് കേന്ദ്രമന്ത്രി നിര്‍മല സീതാരാമന് നടത്തിയ എല്ലാ പ്രഖ്യാപനങ്ങളും അവതാളത്തിലാകാനാണ് സാധ്യത.\nകഴിഞ്ഞ ശനിയാഴ്ചയാണ് സൗദിയിലെ അരാംകോ കേന്ദ്രത്തില് ആക്രമണമുണ്ടായത്. തിങ്കളാഴ്ച വിപണി തുറന്ന ഉടനെ 19 ശതമാനം എണ്ണ വില വര്‍ധിച്ചു. ഒരു ബാരലിന് 72 ഡോളറായിട്ടാണ് വില ഉയര്‍ന്നത്. ഇതാകട്ടെ ഇന്ത്യന് വിപണിയിലെത്തുമ്പോഴേക്കും വില വീണ്ടും വര്‍ധിക്കും.\nസൗദിയുടെ പകുതി എണ്ണ\nസൗദിയുടെ പകുതി എണ്ണ ഉല്‍പ്പാദനത്തെയാണ് ആക്രമണം ബാധിച്ചത്. 1990 ആഗസ്റ്റില് ഇറാഖ് പ്രസിഡന്റ് സദ്ദാം ഹുസൈന് കുവൈത്തിനെ ആക്രമിച്ച വേളയിലും 1979ലെ ഇറാന് ഇസ്ലാമിക് വിപ്ലവ വേളയിലും ഇത്രയും വില ഒരുദിവസം വര്‍ധിച്ചിട്ടില്ലെന്ന് അന്താരാഷ്ട്ര ഊര്‍ജ ഏജന്‍സി പറയുന്നു.\nഅളവില് വ്യത്യാസം വരില്ല, പക്ഷേ...\nസൗദിയില് നിന്ന് ഇന്ത്യയിലേക്കുള്ള എണ്ണ ഇറക്കുമതിയെ ബാധിക്കില്ലെന്നാണ് സര്‍ക്കാര് പറയുന്നത്. പക്ഷേ, അളവില് വ്യത്യാസം വരില്ലെങ്കിലും വിലയില് മാറ്റം വരും. ഉയര്‍ന്ന വില കൊടുത്താകും ഇനി എണ്ണ ഇറക്കേണ്ടി വരിക. ഇത് വിപണിയുടെ താളംതെറ്റിക്കും.\nഎണ്ണ ഇറക്കുമതി 83 ശതമാനം\nഇന്ത്യ ആവശ്യമുള്ളതിന്റെ 83 ശതമാനം എണ്ണയും ഇറക്കുമതി ചെയ്യുകയാണ്. ഇതിനുവേണ്ടി പ്രധാനമായും സൗദിയെയും മറ്റു ഗള്‍ഫ് രാജ്യങ്ങളെയും ഇറാന്, ഇറാഖ്, അമേരിക്ക, ലാറ്റിന് അമേരിക്കന് രാജ്യങ്ങള് എന്നിവരെയുമാണ് ആശ്രയിക്കുന്നത്. ഇറാന് എണ്ണ നിലവില് അമേരിക്കന് സമ്മര്‍ദ്ദം കാരണം ഇറക്കുന്നില്ല.\nപ്രതിസന്ധി മുന്‍കൂട്ടി കണ്ട് സൗദിയിലെ ഇന്ത്യന് അംബാസഡര് അരാംകോ വൃത്തങ്ങളുമായി ചര്‍ച്ച നടത്തി. വിതരണത്തില് തടസമുണ്ടാകില്ലെന്നാണ് വിവരം. ഗള്‍ഫിലെ സാഹചര്യം സൂക്ഷ്മമായി നിരീക്ഷിച്ചുവരികയാണെന്നും വേണ്ട മാറ്റങ്ങള് ത്വരിതഗതിയില് നടപ്പാക്കുമെന്നും കേന്ദ്ര എണ്ണവകുപ്പ് മന്ത്രി ധര്‍മേന്ദ്ര പ്രധാന് പറഞ്ഞു.\n200 കോടി ഡോളര് മാറ്റം വരും\nപെട്രോള്-ഡീസല് വിലയില് വര്‍ധനവുണ്ടാകുന്നത് ഇന്ത്യയുടെ സാമ്പത്തിക രംഗം തകര്‍ക്കും. ബ്രെന്റ് ക്രൂഡില് ഒരു ഡോളര് വില വര്‍ധിച്ചാല് തന്നെ ഇന്ത്യ നല്‍കേണ്ടിവരുന്ന ബില്ലില് 200 കോടി ഡോളര് മാറ്റം വരും. എണ്ണവില വര്‍ധിച്ചാല് ഇന്ത്യയുടെ വ്യാപാര കമ്മിയും വര്‍ധിക്കും. ഇത് രൂപയുടെ മൂല്യമിടിയാനും കാരണമാകും.\nപശ്ചിമേഷ്യയിലെ എണ്ണവിലയെ അടിസ്ഥാനമാക്കിയാണ് ഇന്ത്യന് വിപണിയിലും വില നിശ്ചയിക്കുക. അവസാനത്തെ 15 ദിവസത്തിനിടെയുള്ള വില അടിസ്ഥാനമാക്കിയാണ് വില പുതുക്കല്. അധികം വൈകാതെ തന്നെ ഇന്ത്യന് വിപണിയില് പെട്രോള്-ഡീസല് വിലയില് ആറ് രൂപ വരെ വര്‍ധിക്കുമെന്നാണ് കൊട്ടാക് ഇന്‍സ്റ്റിറ്റിയൂഷണല് ഇക്വിറ്റീസ് നല്‍കുന്ന വിവരം.\nതിങ്കളാഴ്ചയുമായി താരതമ്യം ചെയ്യുമ്പോള് ഇന്ന് നേരിയ വര്‍ധനവാണ് ഇന്ത്യന് എണ്ണവിപണിയിലുണ്ടായിരിക്കുന്നത്. മുംബൈയില് പെട്രോളിന് 77.83 രൂപയാണ് ചൊവ്വാഴ്ചത്തെ വില. ദില്ലിയില് 72.21 രൂപയും. സമാനമായ രീതിയില് രാജ്യത്തെ എല്ലാ നഗരങ്ങളിലും വിലയില് നേരിയ മാറ്റമുണ്ടായിട്ടുണ്ട്.\nരാജ്യം കടുത്ത സാമ്പത്തിക പ്രതിസന്ധി നേരിടുന്നുണ്ടെന്നാണ് ആര്‍ബിഐ പറയുന്നത്. പ്രതീക്ഷിച്ചതിനേക്കാള് ഉയര്‍ന്ന അളവിലാണ് പ്രതിസന്ധിയെന്ന് ആര്‍ബിഐ ഗവര്‍ണര് ശക്തികാന്ത ദാസ് വ്യക്തമാക്കുന്നു. ആദ്യമായിട്ടാണ് ആര്‍ബിഐ ഇക്കാര്യം സമ്മതിക്കുന്നത്. വിപണി സജീവമാക്കുന്നതിന് കഴിഞ്ഞദിവസം കേന്ദ്രമന്ത്രി നിര്‍മല സീതാരാമന് ഒട്ടേറെ പദ്ധതികള് പ്രഖ്യാപിച്ചിരുന്നു.\nindia economy petrol oil iran saudi arabia america war middle east ഇറാന് സൗദി അറേബ്യ അമേരിക്ക പശ്ചിമേഷ്യ\nIndia Economic Crisis; Oil prices soar 19%, maximum jump since Gulf war\nStory first published: Tuesday, September 17, 2019, 11:58 [IST]


സ്‌നേഹസ്വരൂപന് – മോഹനേട്ടന്\nരണ്ട് മോഹനേട്ടന്മാരാണ് ജീവിതത്തില് സ്‌നേഹത്തിന്റേയും കാരുണ്യത്തിന്റേയും പര്യായമായി തോന്നിയിട്ടുള്ളത്. ഒന്ന് ഏവര്‍ക്കും പരിചിതനായിരുന്ന കഥാകൃത്ത് മോഹനേട്ടന് (എന്. മോഹനന്). അദ്ദേഹം നമ്മെ വിട്ടു പിരിഞ്ഞിട്ട് ഇപ്പോള് 18 കൊല്ലമാകുന്നു. രണ്ടാമത്തെയാള് കെ.ആര്. മോഹനന്. രണ്ടുപേരും പൂര്‍ണ്ണതയാര്‍ന്ന സ്‌നേഹസ്വരൂപന്മാര്.\nവ്യക്തിപരമായി ‘മോഹനേട്ടന്’ ഓര്‍മ്മകള് തുടങ്ങുന്നത് 2000-ത്തില് കൈരളി ടി.വി.യുടെ തുടക്കത്തിലാണ്. അന്നവിടെ പ്രൊഡ്യൂസറായി ജോലി നോക്കുമ്പോള് പ്രോഗ്രാം ഡയറക്ടര് ആയിരുന്നു മോഹനേട്ടന്. ബാബു ഭരദ്വാജ്, ചിന്ത രവി, പി.റ്റി. കുഞ്ഞുമുഹമ്മദ് തുടങ്ങി പൂര്‍ണ്ണ കലാകാരന്മാരുടെ കൊയ്ത്തുത്സവമായിരുന്നു കൈരളി ടി.വി.യുടെ ആദ്യകാലം. ഞാന് ആദ്യം കൈരളി ടി.വിക്ക് വേണ്ടി ചെയ്ത ‘കലാലയവര്‍ണ്ണങ്ങള്’ എന്ന ക്യാമ്പസ് ഷോക്ക് വേണ്ട മാര്‍ഗ്ഗനിര്‍ദ്ദേശങ്ങള് നല്‍കിയതും മോഹനേട്ടനായിരുന്നു. കൈരളി ടി.വി.യുടെ സുവര്‍ണ്ണ കാലഘട്ടമായ 2000-2002-കളി കൈരളിയുടെ തലവാചകം പോലെത്തന്നെ അതിനെ വേറിട്ടൊരു ചാനലാക്കിയത് മോഹനേട്ടന്റെ ദീര്‍ഘവീക്ഷണവും സഹപ്രവര്‍ത്തകരോടുള്ള സ്‌നേഹക്കൂട്ടും തന്നെയാണ്.\nവലിപ്പചെറുപ്പമില്ലാത്ത പെരുമാറ്റവും എന്താവശ്യത്തിനും എപ്പോഴും സമീപിക്കാന് പറ്റുന്ന ഇടപെടലും മോഹനേട്ടനെ മറ്റുള്ളവരില് നിന്നും വേറിട്ടു നിര്‍ത്തി. വിദ്വേഷങ്ങളില്ലാത്ത മനുഷ്യരുണ്ടോ എന്ന ചോദ്യത്തിന് ഉത്തരമാണ് മോഹനേട്ടന്! കൈരളി ജീവിതത്തിനു ശേഷം മോഹനേട്ടനോട് അടുത്ത് പെരുമാറുന്നത് കഴിഞ്ഞ ഒരു വര്‍ഷക്കാലമാണ്. 2016 ആഗസ്റ്റില് ചലച്ചിത്ര അക്കാദമിയുടെ സെക്രട്ടറിയായി ചുമതലയേറ്റ് ഒരു മാസം കഴിഞ്ഞപ്പോള് മോഹനേട്ടന് ഭരണസമിതി അംഗമായി വന്നു ചേര്‍ന്നു. ഞങ്ങള്‍ക്കെല്ലാം നേതൃത്വം നൽകി അക്കാദമിയുടെ പ്രവര്‍ത്തനങ്ങള്‍ക്ക് മുന്‍പന്തിയില് നില്‍ക്കുമ്പോഴാണ് അപ്രതീക്ഷിതമായി മോഹനേട്ടന് വിട്ടുപിരിയുന്നത്.\nകാര്യകാരണങ്ങളില്ലാതെ കൈരളി ടി.വി. വിടേണ്ടി വന്നതും 2004- പൂര്‍ത്തിയാക്കിയ സ്‌ക്രിപ്റ്റ് സിനിമയാക്കാന് പറ്റാത്തതും മോഹനേട്ടന് ജീവിതത്തില് വേദനയുളവാക്കിയ കാര്യങ്ങള് തന്നെയാണെന്ന് ഞാന് വിശ്വസിക്കുന്നു. ഇത്രയേറെ സ്‌നേഹസൗഹൃദങ്ങളുള്ള, സഹജീവികളാല് ഒരിക്കലെങ്കിലും വെറുക്കപ്പെടാത്ത കലാകാരന്! നിറഞ്ഞ സ്‌നേഹം മാത്രം അവശേഷിപ്പിച്ച് വിട്ടു പിരിഞ്ഞിരിക്കുന്നു. സാംസ്കാരിക കേരളം അദ്ദേഹത്തെ എക്കാലവും ഓര്‍ക്കുക തന്നെ ചെയ്യും.


ഡയറിക്കുറിപ്പുകള്: April 2008\nഅരുകിലെ സുഹൃത്തിന്റെ ഹൃദയം\nനാം നമ്മെ അറിയുമ്പോള്\nനമുക്കരുകിലെ മനുഷ്യനെ അറിയുന്നു.\nആ തിരിച്ചറിവില് നമ്മുടെ വാക്കുകള്‍ക്ക്\nപ്രവൃത്തികള്‍ക്കും മാറ്റം വരുന്നു.\nഅവിടെ നാം നമ്മെ തിരിച്ചറിയുന്നു..\nPosted by എം.എച്ച്.സഹീര് at 3:46 PM9comments\nഅധ്യായം തുടരുന്നു....കഥ സൂസന്ന\nരാവുണരും മുന്‍പേ രാവുത്തര് ഉണര്‍ന്നു. കടലും മീനുമാണിപ്പോള് അയാളുടെ മനസ്സ് നിറയെ, മടങ്ങി വരുമ്പോള് വള്ളം നിറച്ച് മത്സ്യം കിനാവ് കണ്ടയാള് തുഴഞ്ഞു.സ്വന്തമായി വള്ളവും വലയും, എന്നോ മോഹമായി നിറഞ്ഞ സൂസന്നയും രാവുത്തറുടെ സ്വപ്നമായിരുന്നു.\nഉച്ച വിയര്‍ത്തപ്പോള്, സൂസന്ന കുളി കഴിഞ്ഞ് തല തുവര്‍ത്തി അടുപ്പത്ത് വെള്ളം വച്ചു. മത്തി ഉപ്പിട്ട് ഉലര്‍ത്തി വരഞ്ഞ്, മുളകുപൊടി വിതറി. ലൂക്കാസ് അവളോട് യാത്രചോദിച്ച് മടങ്ങുവാന് ഒരുങ്ങി. വൈകിയ രാത്രിയുടെ ഉറക്കം അയാളുടെ കണ്ണുകളില് തൂങ്ങി. സൂസന്ന, ലൂക്കാസിന്റെ നെഞ്ചില് വീണു പറഞ്ഞു, ഇന്നലെത്തെപ്പോലെ നീ എനിക്കൊപ്പം രാവാകണം.ഒട്ടികിടക്കണം.സ്വപ്നം കാണണം. ലൂക്കാസ് ചിരിച്ചു.അവളെ നെഞ്ചോട് ചേര്‍ത്ത് നെറുകയില് ചുണ്ടമര്‍ത്തി. പെണ്ണുകള്‍ക്ക് ഭയമായിരുന്നു രാവുത്തറെ. അവര് കര്‍ത്താവിനോട് മനമുരുകി പ്രാര്‍ത്ഥിച്ചു. രാവുത്തറുടെ കാല്‍പ്പാടു പതിയാത്ത, കതകില് മുട്ടുകേള്‍ക്കാത്ത ഒരു രാത്രിയ്ക്ക് വേണ്ടി.\nകരയില്, ഭര്‍ത്താക്കന്മാര് രാവുത്തറുടെ പങ്കായപിടിക്ക് മുന്നില് മൗനം തുഴഞ്ഞു. അയാളുടെ കാല്‍പ്പാടു പതിയുന്ന മണ്ണും പെണ്ണും ആ രാവിനൊപ്പം രാവുത്തര്‍ക്ക് സ്വന്തമായിരുന്നു. എതിര്‍ക്കുന്ന നാവ് കടലമ്മയ്ക്. രാത്രികളില് അവര് ചങ്കിന്റെ മിടിപ്പിന് മേല് കര്‍ത്താവിനെ ചേര്‍ത്ത്, പ്രാര്‍ത്ഥിച്ച്, കണവനെ ഹൃദയത്തില് മാത്രം സൂക്ഷിച്ചു. അവരുടെ സ്നേഹം,സാമിപ്യം കൊതിച്ചു കൊതിച്ച് കിനാവില് മാത്രം രമിച്ചു. ശരീരത്തെ ആര്‍ത്തി തിന്നുമ്പോഴും ഭയക്കുന്ന മനസ്സിന് കണ്ണുകള് കാവല് നിന്നു. അങ്ങകലെ മണല്‍പരപ്പിന്റെ നിഴലില് രാവുത്തറുടെ ചലനം തേടുന്ന മനസ്സുമായി അവര് രാത്രികളെ പകലുകളാക്കി കഴിഞ്ഞു.\nരാവുത്തര് കടലമ്മയുടെ മാറിലേക്ക് തുഴഞ്ഞു. വള്ളവും വലയും കള്ളി നിറച്ച് മീനും അയാള്‍ക്ക് മുന്നില് യാഥാര്‍ത്ഥ്യമായി. തലേന്ന് രാത്രി വിലപേശിയുറപ്പിച്ച സുല്‍ത്താന് ഖാദറിന്റെ വള്ളവും വലയ്ക്കുമൊപ്പം സ്വന്തമാക്കാന് ഉറപ്പിച്ച സൂസന്നയെന്ന സ്വപ്നവും മുന്നില്‍പ്പെട്ട സ്രാവിന്റെ കരളിലെറിഞ്ഞ ചൂണ്ടയില് കുരുങ്ങി വലിഞ്ഞു.. പ്രാണന് പിടച്ച വേദനയില് കൊമ്പന് സ്രാവിന്റെ കുത്തിമറിക്കലില്‍പ്പെട്ട് രാവുത്തറുടെ വള്ളം ചുഴിയുടെ ആഴങ്ങളില് കറങ്ങി മറിഞ്ഞു.\nകടല്‍ക്കരയില് പെണ്ണുങ്ങള് കൂട്ടം കൂടിയിരുന്നു പാട്ടുപാടി പേന് കൊന്നു.ഇളകുന്ന തിരകളെ നോക്കിയവര് കഥകള് പറഞ്ഞു.കാറ്റ്, ചാകര കൊണ്ടു വന്നു.കടപ്പുറത്ത് ഉത്സവം ആരംഭിച്ചു. നേര്‍ച്ചകള് കടലമ്മയ്ക്ക് നല്‍കി. സിനിമ കണ്ടു. നിറമുള്ള കുപ്പായങ്ങള് വാങ്ങി. പുല്‍പ്പായും പാത്രങ്ങളും വീടിനെ അലങ്കരിച്ചു.\nകടല് ഇളകി. കടലിലും കരയിലും മഴപെയ്തു. സൂസന്നയുടെ മുന്നില് മെഴുകുതിരികള് ഉരുകി. അവള് ഹൃദയം തൊട്ട് കര്‍ത്താവിനെ വിളിച്ചു. തിരകള്‍ക്കിടയില് നിന്ന് നടന്ന് വരുന്ന ഭര്‍ത്താവിനെ അവള് പ്രാര്‍ത്ഥനയില് കണ്ടു.\nപുലരി.സൂസന്നയുടെ കരഞ്ഞ് ചീര്‍ത്ത കണ്ണുകളില് കടല് ഇളകി. ജനക്കൂട്ടം. കരക്കടിഞ്ഞ ശവത്തിന് മേല് കാക്കകള് വട്ടമിട്ടു പറന്നു.സ്ത്രീകള് മൂക്കത്ത് വിരല് വച്ച് അതിശയം പറഞ്ഞു. പ്രാര്‍ത്ഥനപൂര്‍വ്വം കര്‍ത്താവിന് സ്തുതി ചൊല്ലി.സുസന്ന കുരിശ് വരച്ചു. നിന്ന നില്‍പ്പില് മുട്ടുകാലായി. കര്‍ത്താവിന്റെ സ്നേഹം കാറ്റായി, കരുണയായി അവളെ തഴുകി.\nപങ്കായം തോളത്തു വച്ച് ലൂക്കാസ് കര കടന്ന് വന്നു. സൂസന്നയുടെ കണ്ണുകളില് ആനന്ദം. ലൂക്കാസിന്റെ കൈകള് സൂസന്നയെ വരിഞ്ഞ് കെട്ടി. അടര്‍ത്തി മാറ്റി സൂസന്ന അയാള്‍ക്ക് പൊള്ളിച്ചമീനും കപ്പയും പകര്‍ന്നു. ലൂക്കാസ് അവളെ ആദ്യത്തെ പോലെ വീണ്ടും കണ്ടു. അവളുടെ ചുണ്ടുകളിലെ സ്നേഹം അയാള് മുത്തികുടിച്ചു.സുസന്ന ചുവന്നു തുടുത്തു.\nപെട്ടി തുറന്ന്, മിന്നും പുടവയും വീണ്ടുമെടുത്ത് മുത്തം വച്ചു.ലൂക്കാസിന്റെ കൈകളില് വച്ചു കൊടുത്തു സൂസന്ന.രണ്ടു വര്‍ഷങ്ങള്‍ക്ക് മുന്‍പ് ലൂക്കാസ് സൂസന്നയെ മിന്ന് ചാര്‍ത്തിയ അള്‍ത്താര വീണ്ടുമാവര്‍ത്തിച്ചു. അച്ചന് കുര്‍ബാന ചൊല്ലി ഗായകസംഘത്തിന്റെ ഈണം കറ്റിനൊപ്പം കുടിലിലെത്തി. സൂസന്ന അയാളില് നിറഞ്ഞു. ആലസ്യത്താല് ലൂക്കാസ് മയങ്ങി. സൂസന്ന പുറത്തെ കടലിനെ അരുമയോടെ നോക്കി. കടല് തണുത്ത കാറ്റ് വീശി. മുറിക്കകം പങ്കായപിടിയിലെ ചോരക്കറ ഗന്ധം പടര്‍ന്ന് കയറി. ആ ചുടുകാറ്റ് അവളുടെ വിയര്‍പ്പുനക്കി. സൂസന്ന, പങ്കായക്കറ കഴുകി വാഴചോട്ടിലൊഴിച്ചു.\nകടപ്പുറം വീണ്ടും സജീവമായി. അള്‍ത്താരക്ക് മുന്നില് പെണ്‍കുട്ടികളെ ലാസറും വറീതും ജോസഫും മിന്നുകെട്ടി. രാത്രിയെ രാവുത്തറെ ഭയക്കാതെ അവര് ഉറങ്ങി. സ്വപ്നം കണ്ടു. മീശ പിരിച്ച രാവുത്തറുടെ വാതില് മുട്ട് കര മറന്നു തുടങ്ങി. ലാസറും വറീതും ജോസഫും പാപ്പന്മാരായി. കഥയിലേക്ക് ഒരിക്കലും കടന്ന് വരാതെ വഴിമാറി നടന്ന മൊയ്തു ഇന്നും മക്കൊളൊന്നുമാകാതെ, ഡോക്ടറെ കാണാതെ നേര്‍ച്ചയും മന്ത്രവുമായി..അങ്ങനെ..യങ്ങനെ....\nPosted by എം.എച്ച്.സഹീര് at 11:17 AM2comments\nജീവിതത്തിണ്റ്റെ ഓര്‍മ്മത്തെറ്റുകളാണ' നഷ്ടങ്ങള്,\nലഭിക്കുന്ന ശിഷ്ടങ്ങള് അനുഭവങ്ങളാണ'.\nമുന്നോട്ടുള്ള പ്രയാണത്തിണ്റ്റെ വഴികാട്ടിയും.\nകണ്ടു മറന്ന കാഴ്ചകളേക്കാളും\nഎന്ന ചിന്ത മനസ്സില് സൂക്ഷിക്കുക.\nഓര്‍മ്മയില് തിരയുന്ന ഓരോ ചിന്തകളും\nനമ്മുടെ ജീവിതത്തിണ്റ്റെ ചലനങ്ങളാകാം.\nഒരാള് നമ്മെ അറിയുമ്പോള്‍അവരെ\nനാം അറിയേണ്ടത്‌ആ മനസ്സില് നിന്ന്\nPosted by എം.എച്ച്.സഹീര് at 10:13 AM3comments\nമനസ്സ് നോവുന്ന ദാനം പുണ്യത്തേക്കാള്\nനഷ്ടം മാത്രമേ ഉണ്ടാക്കുള്ളൂ.\nഎന്തും ദൂരത്ത് നിന്ന് വീക്ഷിക്കുമ്പോള് ഭംഗിയാണ്.\nമുഖം മൂടി വെളിച്ചത്തിലാകും.\nമനസ്സ് വയ്കാതിരിക്കുക. പൂര്‍ണ്ണ തൃപ്തി\nതോന്നുമ്പോള് മാത്രം ചെയ്യുക.\nPosted by എം.എച്ച്.സഹീര് at 9:18 AM5comments\nഅവള് എന്നിലേക്ക് വന്നത്,\nഎന്റെ ഹൃദയത്തോടു ചേര്‍ന്നു\nമുടിയിഴകളില് ഒന്നു തഴുകാനായിരുന്നു,\nഈന്തപ്പന ചോട്ടില് ഞങ്ങ‍ളിരുന്നു,\nഈന്തപ്പഴം പോലെ നാവുനുണഞ്ഞു,\nഎന്റെ ചുണ്ടിലെ എരിഞ്ഞണഞ്ഞ\nസിഗററ്റിന്റെ ഗന്ധം അവളുടെ-\nആ കണ്ണുകളിലെ വികാരം ഞാന് കുടിച്ചു.\nഒരായുസിന്റെ ദാഹത്തില് ഞങ്ങള് നനഞ്ഞു.\nഓര്‍മ്മകള് മടക്കി നല്‍കി വരുമ്പോള്,\nഅവളെക്കാത്ത് എന്റെ നിഴല്\nPosted by എം.എച്ച്.സഹീര് at 12:34 PM3comments\nഏറ്റവും വലിയ സുകൃതം.\nഓരോ വ്യക്തിയുടെയും വേഷത്തിനപ്പുറം,\nസ്വഭാവത്തിന്റെ കാണാത്ത നഗ്നതയുണ്ടാകും\nPosted by എം.എച്ച്.സഹീര് at 11:20 AM 16 comments


നമിത കന്യകയാണോ എന്ന് ആരാധകൻ ; താരം ആരാധകരുമായി സംസാരിയ്ക്കുന്നതിനിടയിലായിരുന്നു ചോദ്യം! താരത്തിന്റെ മറുപടി കേട്ട് അമ്പരന്ന് സോഷ്യൽമീഡിയ! - Cine Kerala\nനമിത കന്യകയാണോ എന്ന് ആരാധകൻ ; താരം ആരാധകരുമായി സംസാരിയ്ക്കുന്നതിനിടയിലായിരുന്നു ചോദ്യം! താരത്തിന്റെ മറുപടി കേട്ട് അമ്പരന്ന് സോഷ്യൽമീഡിയ!\nമലയാളികളുടെ പ്രിയ നടിയാണ് നമിത പ്രമോദ്. മിനിസ്ക്രീനിലൂടെ ആണ് താരം മലയാള ചലച്ചിത്രലോകത്തേക്ക് എത്തിയത്. ബാലതാരമായി മികച്ച പ്രകടനം കാഴ്ചവെച്ച നമിത സത്യൻ അന്തിക്കാട് ചിത്രത്തിലൂടെയാണ് നായികയായി അരങ്ങേറിയത്. തുടർന്ന് ദിലീപിനൊപ്പം സൗണ്ട് തോമ എന്ന ചലച്ചിത്രത്തിലെ താരത്തിന് പ്രകടനം വലിയ രീതിയിൽ ശ്രദ്ധിക്കപ്പെട്ടതോട് കൂടി പിന്നീടങ്ങോട്ട് നിരവധി ചലചിത്രങ്ങളുടെ ഭാഗമാകുവാൻ നമിതപ്രമോദിനു സാധിച്ചു.\nമലയാള സിനിമാ മേഖലയിലെ മുൻനിര നായികമാരുടെ പട്ടികയിലേക്ക് താരം ഉയർന്നുവന്നത് ചുരുങ്ങിയ നാളുകൾ കൊണ്ടായിരുന്നു. നിരവധി ആരാധകരെ സമ്പാദിക്കുവാനും താരത്തിനു സാധിച്ചിട്ടുണ്ട്. കൂടുതലും ദിലീപ് ചിത്രങ്ങളിലാണ് നമിത നായികയായി എത്തിയത്. ചിത്രങ്ങൾ സെലക്ട് ചെയ്യുന്നതിൽ നിന്ന് തന്നെ നമിതയുടെ പക്വത മനസ്സിലാക്കുവാൻ സാധിക്കുന്നതാണ്. ഇന്നിപ്പോൾ നമിതയുടെ പഴയ ഒരു അഭിമുഖമാണ് സമൂഹമാധ്യമങ്ങളിൽ വൈറലായിരിക്കുന്നത്.\nഅഭിമുഖത്തിന് ഇടയിൽ അവതാരകൻ ആരാധകർക്കിടയിൽ നിന്നും കേട്ടിട്ടുള്ള ക്രേസിയായ ചോദ്യം ഏതാണ് എന്ന് ചോദിക്കുകയുണ്ടായി. ഈ ചോദ്യത്തിന് നമിത നൽകിയ ഉത്തരം ആണ് വലിയ രീതിയിൽ ചർച്ചയായിരിക്കുന്നത്. സോഷ്യൽ മീഡിയയിൽ ആ ആരാധകരുമായി സംവദിക്കുന്ന ക്വസ്റ്റ്യൻ ആൻസർ സെഷനിൽ പലപ്പോഴും ആരാണെന്ന് ചോദിച്ചിരിക്കുന്നത് താങ്കൾ കന്യക ആണോ എന്ന ചോദ്യമാണ്. ഈ ചോദ്യം ആണ് അത്തരത്തിൽ ക്രേസി ആയി തോന്നിയത് എന്നാണ് നമിത പറയുന്നത്.\nഎന്തുകൊണ്ടാണ് ഇവരെല്ലാം ഇങ്ങനെ ചോദിക്കുന്നത് എന്ന് അറിയില്ല എന്നും നമിത പറയുന്നു. അപ്പോൾ ഉത്തരം കൊടുത്തിട്ടുണ്ടോ എന്ന അവതാരകന്റെ ചോദ്യത്തിന് ഒരിക്കൽ കൊടുത്തിട്ടുണ്ട് എന്ന് നമിത പറയുന്നു. ‘അതെ ഞാൻ കന്യകയാണ് ‘എന്ന ഉത്തരം നൽകിയെന്നാണ് താരം പറഞ്ഞിരിയ്ക്കുന്നത്. ഒപ്പം തന്നെ ഒരു ആയിരുന്നുവെങ്കിൽ ആരെ വിവാഹം കഴിക്കുമായിരുന്നു എന്ന ചോദ്യം കൂടി അവതാരകൻ ചോദിക്കുന്നുണ്ട്.\nഒരു ആണായിരുന്നെങ്കിൽ താൻ അനുഷ്ക ഷെട്ടി യെ വിവാഹം കഴിക്കാൻ ആഗ്രഹിച്ചിരുന്നു എന്നും നമിതാ പ്രമോദ് പറയുന്നു. സമൂഹമാധ്യമങ്ങളിൽ സജീവമായ താരം തന്റെ വിശേഷങ്ങൾ എല്ലാം ആരാധകരുമായി പങ്കുവയ്ക്കാറുണ്ട്. പലപ്പോഴും പങ്കുവയ്ക്കുന്ന ചിത്രങ്ങളും വീഡിയോകളും എല്ലാം വൈറൽ ആയി മാറുന്നതും പതിവാണ്.\nകാർത്തിയുടെ നായിക വിവാഹിതയായി ; ചിത്രങ്ങൾ പങ്കുവെച്ച് താരം! ആശംസകളുമായി സോഷ്യൽമീഡിയ!\nഒമ്പതാം ക്ലാസിൽ പഠിക്കുമ്പോൾ വൈദികനിൽ നിന്നും ലൈംഗിക പീഡനത്തിന് ഇരയായി ; ട്രാൻസ്ജന്റർ ആയതിനെ തുടർന്ന് സമൂഹത്തിൽ നിന്നും പലപ്പോഴും പീഡനങ്ങൾ ഏറ്റുവാങ്ങേണ്ടിവന്നു! എന്നാൽ ഇന്ന് എത്തി നിൽക്കുന്നത് സമൂഹത്തിന്റെ മുൻനിരയിൽ!


അലിഗഢില് രണ്ടര വയസ്സുകാരിയുടെ കൊലപാതകം: മുസ്ലിം കുടുംബത്തിന് നേരെ ആക്രമണം – Malayalam Express\nഅലിഗഢില് രണ്ടര വയസ്സുകാരിയുടെ കൊലപാതകം: മുസ്ലിം കുടുംബത്തിന് നേരെ ആക്രമണം\nആഗ്ര: അലിഗഢില് രണ്ടര വയസ്സുകാരിയായ കുഞ്ഞ് കൊല്ലപ്പെട്ടതില് പ്രതിഷേധിച്ചെത്തിയ ഒരു സംഘം മുസ്ലിം കുടുംബത്തെ ആക്രമിച്ചു. ഹരിയാനയിലെ ബല്ലാഭര്‍ഡില്‍നിന്ന് അലിഗഢിലേക്ക് പോകുകയായിരുന്ന കുടുംബത്തെയാണ് ജട്ടാരിയയില്‍വച്ച് ആള്‍ക്കൂട്ടം തടഞ്ഞ് വച്ച് ആക്രമിച്ചത്.ഞായറാഴ്ചയായിരുന്നു സംഭവം.\nമുസ്ലിം കുടുംബത്തോടൊപ്പം യാത്ര ചെയ്ത ഹിന്ദു യുവതിയുടെ സമയോചിതമായ ഇടപെടലിനെ തുടര്‍ന്ന് മുസ്ലിം കുടുംബം അക്രമികളില്‍നിന്ന് രക്ഷപ്പെട്ടു. ഇവര് സഞ്ചരിച്ചിരുന്ന വാഹനം തടഞ്ഞുനിര്‍ത്തി ഇരുമ്പ് വടികൊണ്ട് അടിച്ച് തകര്‍ക്കുകയായിരുന്നു.\nതന്നെയും മകളെയും ഡ്രൈവറെയും അക്രമി സംഘം ആക്രമിച്ചു . വാഹനത്തിൽ ഇവർക്കൊപ്പമുണ്ടായിരുന്ന പൂജ ഇടപെട്ടില്ലെങ്കില് തങ്ങള് കൊല്ലപ്പെടുമായിരുന്നെന്ന് അബ്ബാസി പറഞ്ഞു. അബ്ബാസിയുടെ കുടുംബ സുഹൃത്താണ് പൂജ. കാറിലുണ്ടായിരുന്ന സ്ത്രീകള് മുസ്ലിം വേഷധാരികൾ ആയതിനാലാണ് അക്രമികള് തിരിച്ചറിഞ്ഞതെന്നും ഇത്തരമനുഭവം ആര്‍ക്കുമുണ്ടാകരുതെന്നും അബ്ബാസി വ്യക്തമാക്കി. സംഭവത്തെ തുടര്‍ന്ന് ഇവര് ആശുപത്രിയില് ചികിത്സ തേടി. തിരിച്ചറിയാത്ത 10 പേര്‍ക്കെതിരെ കേസ് രജിസ്റ്റര് ചെയ്തതായി അലിഗഢ് പൊലീസ് വെളിപ്പെടുത്തി . അതെ സമയം കുഞ്ഞ് കൊല്ലപ്പെട്ടതുമായി ബന്ധപ്പെട്ട് സാമൂഹ്യമാധ്യമങ്ങളില് വിദ്വേഷ പ്രചരണം നടത്തിയ 11 പേര്‍ക്കെതിരെ പൊലീസ് കേസ് ചാർജ്‌ജ് ചെയ്തു .\nസ്കൂളുകൾ കേന്ദ്രീകരിച്ച് കഞ്ചാവ് വിൽപ്പന: രണ്ടുപേർ അറസ്റ്റിൽ\nഎം.ബി.ബി.എസിന് 10 ശതമാനം സാമ്പത്തിക സംവരണം ഏർപ്പെടുത്തിയ സർക്കാരിന്റെ ഉത്തരവ് വിവാദത്തില്


കോതമംഗലത്തിന്റെ ഗ്രാമങ്ങളിൽ വൈദ്യുതിയും, ജല സേചന പദ്ധതികളും നടപ്പിലാക്കിയ സാമാജികൻ - Kothamangalam News\nOctober 29, 2019 - by kothamangalamnews.com - LeaveaComment\nകോതമംഗലം : കേരളാ നിയമസഭ കണ്ട എക്കാലത്തെയും മികച്ച നിയമസഭാ സാമാജികന്റെയും, കോതമംഗലത്തിന്റെ വികസനക്കുതിപ്പിന് വഴികാട്ടിയാകുകയും ചെയ്‌ത ടി എം ജേക്കബിന്റെ എട്ടാം ഓർമ്മദിനമാണ് ഈ മാസം 30 യാം തീയതി. കോതമംഗലത്തിന്റെ ഗ്രാമങ്ങളിൽ വൈദ്യുതിയും, ജലസേചന പദ്ധതികളും നടപ്പിലാക്കിയ ദീർഘ വീക്ഷണമുള്ള സാമാജികൻ വിടവാങ്ങിയിട്ട് 8 വർഷം ( 16.9.1950 – 30.10.2011 ) തികയുന്നു. കോതമംഗലം മേഖലയുടെ കാർഷിക , ഗ്രാമീണ മേഖലക്ക് പുത്തൻ ദിശാബോധം നൽകിയ വ്യക്തിയായിരുന്നു ടി എം ജേക്കബ്. മികച്ച ഭരണാധികാരി , സംഘാടകൻ , വാഗ്മി എന്നീ നിലകളിലും ശോഭിച്ച വ്യക്തിത്വം. കേരളത്തിന്റെ അഭിമാന നേട്ടങ്ങളായ നെടുമ്പാശ്ശേരി അന്താരാഷ്ട്ര വിമാനത്താവളം , കലൂർ അന്താരാഷ്ട്ര സ്റ്റേഡിയം എന്നിവ യാഥാർഥ്യമാക്കുവാൻ അന്നത്തെ മുഖ്യമന്ത്രി ശ്രീ കെ കരുണാകരന്റെ മുഖ്യസഹായിയായി വർത്തിച്ച മന്ത്രി. മന്ത്രിയായിരിക്കെ താൻ നടപ്പിലാക്കിയ ഭരണപരിഷ്കാരങ്ങളെ പല്ലും നഖവും ഉപയോഗിച്ച് എതിർത്തവർക്കുപോലും പിന്നീട് ടി എം ജേക്കബ് ചെയ്തതായിരുന്നു ശരി എന്ന് സമ്മതിക്കേണ്ടി വന്നത് ചരിത്രം.\n1986 യിൽ കോളേജുകളിൽ നിന്ന് പ്രീ ഡിഗ്രി ഒഴുവാക്കി പ്ലസ് ടു കോഴ്‌സ് തുടങ്ങുവാൻ കാണിച്ച ആർജ്ജവം. കോതമംഗലം മണ്ഡലം കൈവെള്ള പോലെ സുപരിചിതനായ വ്യക്തി . മണ്ഡലത്തിലെ ഗ്രാമങ്ങളിലെ വീടുകളിൽ വൈദ്യുതി എത്തിക്കുവാൻ കഠിനമായി പരിശ്രമിച്ചു വിജയം കണ്ട കർമ്മ ധീരൻ. പെരിയാർ വാലി ജലസേചന പദ്ധതിയിൽ കാട ഇറിഗേഷൻ പ്രൊജക്റ്റ് കൂടി ഉൾപ്പെടുത്തി കൃഷിക്കാർക്ക് ആശ്വാസമായ കർഷക സ്‌നേഹി. മാതിരപ്പിള്ളി സ്കൂളിൽ തൊഴിൽ അധിഷ്ഠിത ഹയർ സെക്കന്ററി കോഴ്‌സ് അനുവദിച്ചു കൊണ്ട് കോതമംഗലത്തെ വിദ്യാഭാസ മേഖലയിലുള്ള മുന്നേറ്റത്തിന് ഇന്ധനം പകർന്ന വിജ്ഞാനി. അങ്ങനെ നിരവധി വിശേഷണങ്ങൾക്ക് യോഗ്യനായ വ്യക്തികൂടിയാണ് ടി എം ജേക്കബ്.\n1950 സെപ്റ്റംബർ 16 നു കൂത്താട്ടുകുളത്തിനടുത്ത് വാളിയപാടം താന്നികുന്നേൽ ടി എസ് മാത്യുവിന്റെയും അന്നമ്മയുടെയും പുത്രനായി ജനനം . ഒൻപതു തവണ നിയമസഭയിലേക്ക് മത്സരിച്ചതിൽ എട്ടുതവണയും വിജയിച്ചു . ( 1977, 80, 82, 87, 91, 96, 2001, 2011 ). 1980, 82, 87 വർഷങ്ങളിൽ കോതമംഗലത്തു നിന്നുമാണ് തിരഞ്ഞെടുക്കപ്പെട്ടത് . മറ്റു വർഷങ്ങളിൽ പിറവത്തുനിന്നും 2006 ൽ പിറവത്ത് ശ്രീ. എം ജെ ജേക്കബിനോട് പരാജയപ്പെട്ടു. 2011 ൽ എം ജെ ജേക്കബിനെ പരാജയപ്പെടുത്തി വീണ്ടും നിയമസഭയിലേക്ക്. 1977 ൽ ആദ്യമായി പിറവത്തുനിന്നും നിയമസഭയിലേക്ക് തിരഞ്ഞെടുക്കപ്പെടുമ്പോൾ പ്രായം 26 വയസ്. അഞ്ചു തവണ സംസ്ഥാന മന്ത്രിയായി സത്യപ്രതിജ്ഞ ചെയ്തു . 1982 ൽ ആദ്യമായി മന്ത്രിയാകുമ്പോൾ പ്രായം 32 വയസ് തികഞ്ഞിരുന്നില്ല .\nകോതമംഗലത്തെ വിദ്യാഭ്യാസ തലസ്ഥാനമാക്കുന്നതിൽ നിർണ്ണായക പങ്കുവഹിച്ച വ്യക്തികൂടിയാണ് ടി എം ജേക്കബ്. 24.5.1982 മുതൽ 25.3.1987 വരെ കെ കരുണാകരൻ മന്ത്രി സഭയിൽ വിദ്യാഭ്യാസവകുപ്പ് മന്ത്രി. 29.6.1991 മുതൽ 16.3.1995 വരെ കെ കരുണാകരൻ മന്ത്രി സഭയിൽ ജലസേചന – സാംസ്‌കാരിക വകുപ്പ് മന്ത്രി. 22.3.1995 മുതൽ 9.5.1996 വരെ എ കെ ആന്റണി മന്ത്രിസഭയിൽ ജലസേചന – സാംസ്‌കാരിക വകുപ്പ് മന്ത്രി.17.5.2001 മുതൽ 29.8.2004 വരെ എ കെ ആന്റണി മന്ത്രി സഭയിൽ ജലവിഭവ വകുപ്പ് മന്ത്രി. 18.5.2011 മുതൽ ഉമ്മൻ ചാണ്ടി മന്ത്രി സഭയിൽ ഭക്ഷ്യ – സിവിൽ സപ്ലൈസ് , രെജിസ്ട്രേഷൻ വകുപ്പ് മന്ത്രി ആയിരിക്കെ 30.10.2011 നു ആകസ്മിക വേർപാട് . ഫിസിക്സിൽ ബിരുദവും നിയമത്തിൽ ബിരുദാനന്തര ബിരുദവും നേടിയിരുന്ന ടി എം ജേക്കബ് എന്റെ ചൈന പര്യടനം ( മലയാളം ) My China Dairy ( English ) എന്നീ പുസ്തകങ്ങളും എഴുതിയിട്ടുണ്ട് . ഭാര്യ : ആനി ജേക്കബ് ( ഡെയ്‌സി ) മക്കൾ : അനൂപ് ജേക്കബ് MLA , അമ്പിളി ജേക്കബ്.\nPrevious Article യൂത്ത് കോൺഗ്രസ് നെല്ലിക്കുഴിൽ പ്രതിഷേധ ജ്വാല സംഘടിപ്പിച്ചു.\nNext Article കനത്ത മഴയിൽ തകർന്ന റോഡുകൾ അടിയന്തിരമായി നവീകരിക്കുന്നതിന് 1 കോടി 35 ലക്ഷം രൂപ അനുവദിച്ചു: ആന്റണി ജോൺ എംഎൽഎ.


'ഇന്ന് മുതല് സൂര്യന് ഉത്തരാര്‍ദ്ധഗോളത്തില് നിന്ന് മുകളിലേക്കോ..'; വാട്‌സപ്പ് യുണിവേഴ്‌സിറ്റി വാര്‍ത്തകള്‍ക്ക് മറുപടി | From the Net | Deshabhimani | Sunday Mar 22, 2020\nനതാഷ ജെറിUpdated: Sunday Mar 22, 2020\nഇന്ന് മുതല് സൂര്യന് ഉത്തരാര്‍ദ്ധഗോളത്തില് നിന്ന് മുകളിലേക്ക് സഞ്ചരിക്കുന്നു, അതുകൊണ്ടാണ് ഇന്ന് തന്നെ ജനതാ കര്‍ഫ്യുവിനായി തിരഞ്ഞെടുത്തത് എന്നൊരു വാട്‌സാപ്പ് യൂണിവേഴ്‌സിറ്റി വാര്‍ത്ത കണ്ടു. സ്‌കൂളില് പോകുന്ന കുഞ്ഞുങ്ങള്‍ക്ക് വരെ ഒറ്റയടിക്ക് പൊട്ടത്തരമാണെന്ന് മനസിലാകുന്ന കാര്യമാണ്. എന്നാലും എന്താണ് സംഭവമെന്ന് നോക്കാം.\nഭൂമി സൂര്യന് ചുറ്റും കറങ്ങുമ്പോള് ഭൂമിയുടെ ചരിവ് മൂലം സൂര്യന് 23N മുതല് 23S വരെ സഞ്ചരിക്കുന്നതായി കാണാം (ചിത്രം കാണുക). ഇതിനാലാണ് ഭൂമിയില് ഋതുക്കള് ഉണ്ടാകുന്നത്. ഈ രണ്ട് അക്ഷാംശങ്ങളെ Tropic of Cancer (23N) എന്നും Tropic of Capricorn (23S) എന്നുമാണ് പറയുക. അപ്പോള് സൂര്യന് രണ്ട് പ്രാവശ്യം ഭൂമധ്യരേഖ കടന്നു പോകും എന്നത് മനസിലാകുമല്ലോ.\nഒന്ന് തെക്ക് നിന്ന് വടക്കോട്ട് പോകുമ്പോഴും രണ്ടാമത് വടക്ക് നിന്ന് തെക്കോട്ട് പോകുമ്പോഴും, ഒന്ന് മാര്‍ച്ചിലും മറ്റൊന്ന് സെപ്റ്റംബറിലും. ഈ ദിവസങ്ങളെ equinox അല്ലെങ്കില് വിഷുവം എന്നാണ് പറയുക. Aequinoctium എന്ന ലാറ്റിന് വാക്കില് നിന്നാണ് equinox എന്ന വാക്കുണ്ടായത്, 'equal night' എന്നാണ് ഇതിന്റെ അര്‍ത്ഥം. ഈ ദിവസം രാത്രിയുടെയും പകലിന്റെയും ദൈര്‍ഘ്യം ഏകദേശം തുല്യമായത് കൊണ്ടാണ് ഈ പേര് വന്നത്. വസന്തത്തിന്റെ ആദ്യ ദിവസമായാണ് മാര്‍ച്ചിലെ equinoxനെ കണക്കാക്കുന്നത്. ഇതേ പോലെ തന്നെ സൂര്യന് Tropic of Cancer/ Tropic of Capricornല് എത്തുന്ന ചെയ്യുന്ന ദിവസങ്ങളെ Solstice അല്ലെങ്കില് അയനാന്തം എന്ന് പറയുന്നു.\nഅപ്പോള് പറഞ്ഞു വന്നത് ഇത്രേയുള്ളൂ, ഈ വര്‍ഷത്തെ സമ്മര് ഇക്വിനോക്‌സ് രണ്ട് ദിവസം മുന്‍പ് കഴിഞ്ഞു പോയി. മാര്‍ച്ച് ഇരുപതിനാണ് സമ്മര് ഇക്വിനോക്‌സ്. അധിവര്‍ഷം അനുസരിച്ചു ഇത് മാര്‍ച്ച് 19 മുതല് 21 വരെയാകാം, എന്തായാലും മാര്‍ച്ച് 22 ആവുകയില്ല. മാത്രവുമല്ല ഇക്വിനോക്‌സിനോ സോള്‍സ്‌റ്റൈസിനോ നമ്മുടെ ആരോഗ്യവുമായി പ്രത്യേകിച്ച് ബന്ധമൊന്നുമില്ല. അപ്പോള് കൂടുതല് ഗൂഢാലോചനാ സിദ്ധാന്തം ചമയ്ക്കാതെ എല്ലാവരും വീട്ടിലിരിക്കുക, കൊറോണയെ പ്രതിരോധിക്കുക.\n(കാലാവസ്ഥ ശാസ്‌ത്ര ഗവേഷകയാണ് ലേഖിക).


50 വയസായി; തിരിച്ചുവരണമെങ്കില് എല്ലാം പുതിയതായി പഠിക്കണം: അഭിനയ മോഹം പങ്കുവെച്ച് കനക\nഗോഡ് ഫാദര്, വിയറ്റ്‌നാം കോളനി തുടങ്ങിയ സൂപ്പര്‍ഹിറ്റ് ചിത്രങ്ങളിലൂടെ മലയാളികളുടെ മനം കീഴടക്കിയ നടിയാണ് കനക. വെള്ളിത്തിരയിലെ ജീവിതത്തേക്കാള് ട്വിസ്റ്റുകള് നിറഞ്ഞതായിരുന്നു പഴയകാല നടി ദേവികയുടെ മകള് കൂടിയായ കനകയുടെ ജീവിതം. സിനിമയുടെ വെള്ളിവെളിച്ചത്തില്‍നിന്ന് പെട്ടെന്നാണ് കനക അപ്രത്യക്ഷയായത്. പിന്നീട്, മനോരോഗിയാണെന്നും ചികിത്സയിലാണെന്നും റിപ്പോര്‍ട്ടുകള് വന്നു. മരിച്ചതായും പ്രചാരണങ്ങളുണ്ടായി. എന്നാല് ഇതൊന്നുമായിരുന്നില്ല തന്റെ ജീവിതമെന്ന് തുറന്നുപറഞ്ഞുകൊണ്ട് കനക പ്രത്യക്ഷപ്പെട്ടു. ഇപ്പോള്, വീണ്ടും താരം ഒരു തുറന്നുപറച്ചില് നടത്തിയിരിക്കുകയാണ്. അത് തന്റെ അഭിനയ മോഹത്തെക്കുറിച്ചാണ്.\nസിനിമയിലേക്ക് മടങ്ങിവരണമെന്നാണ് കനക ആഗ്രഹം അറിയിച്ചിരിക്കുന്നത്. ഗെറ്റ് അപ്പ് ചേഞ്ച് എന്ന തമിഴ് യുട്യൂബ് അക്കൗണ്ടിലാണ് കനകയുടെ വീഡിയോ സന്ദേശം പ്രത്യക്ഷപ്പെട്ടിരിക്കുന്നത്. അഭിനയിക്കാന് തുടങ്ങിയിട്ട് 30-32 വര്‍ഷത്തിലേറെയായി. എല്ലാം പഴയതായി. ഇപ്പോള് 50 വയസുണ്ട്. ഒരു തിരിച്ചുവരവിനായി എല്ലാം പുതിയതായി പഠിക്കേണ്ടതുണ്ട്. മേക്കപ്പും ഹെയര്‍സ്റ്റലും വസ്ത്രധാരണവും ആഭരണങ്ങളും തുടങ്ങി സംസാരിക്കുന്നതും ചിരിക്കുന്നതുംവരെ മാറിയിരിക്കുന്നുവെന്നും കനക പറയുന്നു.\nപണ്ട് ചെയ്തതുപോലെ ഇപ്പോഴും ചെയ്താല് പഴഞ്ചനായിപ്പോയി എന്ന് എല്ലാവരും പറയും. പത്ത് വര്‍ഷത്തിനിടെ സംഭവിച്ചതുമാത്രമേ പുതിയതാണെന്ന് പറയാനാവൂ. ഇക്കാലത്തിനിടെ അഭിനയിക്കാത്തതുകൊണ്ട് എല്ലാം പഠിക്കണം. ചെറിയ പ്രായത്തില് പഠിക്കുന്നതുപോലെ അതത്ര എളുപ്പമാവില്ല. മനസും താല്‍പര്യവുമുണ്ടെങ്കില് വേഗം പഠിക്കാനാകുമെന്നാണ് പ്രതീക്ഷ. എത്ര കഷ്ടപ്പെട്ടായാലും പഠിച്ചെടുക്കും. ഒന്നും പഠിച്ചില്ലെങ്കിലും എന്തുകൊണ്ട് പഠിച്ചില്ല എന്ന് ആരും ചോദിക്കില്ല. ഈ വയസുകാലത്താണോ ഇത്തരം ആഗ്രഹമൊക്കെ വന്നതെന്ന് ചോദിക്കുന്നവരും കാണും... നോക്കാം-കനക ആഗ്രഹം പറഞ്ഞു.


മമ്മൂട്ടിക്ക് മൂന്ന് അവതാരം, ഓണത്തിന് ഈ സിനിമയുമായി ഞെട്ടിക്കാന് മെഗാസ്റ്റാര് !\nവ്യാഴം, 25 ജൂലൈ 2019 (14:58 IST)\nഈ ഓണത്തിന് മമ്മൂട്ടിയുടേതായി ഒരു സിനിമയും റിലീസ് ചെയ്യുന്നില്ലെന്ന റിപ്പോര്‍ട്ട് ആരാധകര്‍ക്ക് നിരാശ നല്‍കിയിരുന്നു. എന്നാല് പുതിയ വിവരം അനുസരിച്ച് ഓണത്തിന് മെഗാസ്റ്റാറിന്‍റെ സിനിമ വരുന്നുണ്ട്. അതും മൂന്ന് സ്റ്റൈലന് ഗെറ്റപ്പുകളുള്ള കിടിലന് കഥാപാത്രവുമായി.\nരമേഷ് പിഷാരടി സംവിധാനം ചെയ്യുന്ന മമ്മൂട്ടിച്ചിത്രം ‘ഗാനഗന്ധര്‍വ്വന്’ ഓണത്തിന് തന്നെ പ്രദര്‍ശനത്തിനെത്തും. ചില പ്രത്യേക കാരണങ്ങളാല് ഗാനഗന്ധര്‍വ്വന്‍റെ റിലീസ് ഒക്ടോബറിലേക്ക് മാറ്റാന് ആദ്യം ആലോചിച്ചിരുന്നു. എന്നാല് മമ്മൂട്ടിക്ക് ഓണച്ചിത്രം ഉണ്ടാകണമെന്ന ആരാധകസമൂഹത്തിന്‍റെ ആവശ്യം തിരിച്ചറിഞ്ഞ് ഗാനഗന്ധര്‍വ്വന് ഓണത്തിന് തന്നെയെത്തിക്കാന് രമേഷ് പിഷാരടി തീരുമാനിക്കുകയായിരുന്നു.\nഒരു തകര്‍പ്പന് ഫണ് എന്‍റര്‍ടെയ്‌നറായിരിക്കും ഗാനഗന്ധര്‍വ്വന്. ചിത്രത്തില് മമ്മൂട്ടിക്ക് മൂന്ന് ലുക്കുകള് ഉണ്ടായിരിക്കും. മുകേഷ്, മനോജ് കെ ജയന്, ധര്‍മ്മജന്, റാഫി, അശോകന്, ജോണി ആന്‍റണി, ഇന്നസെന്‍റ്, മണിയന്‍പിള്ള രാജു, ഹരീഷ് കണാരന്, അബു സലിം, സുരേഷ് കൃഷ്ണ, സലിംകുമാര് എന്നിങ്ങനെ വലിയ താരനിര തന്നെ ചിത്രത്തില് അണിനിരക്കുന്നു. വന്ദിത, അതുല്യ എന്നിവരാണ് നായികമാര്.\nഗാനമേളട്രൂപ്പിലെ ഗായകനായ കലാസദന് ഉല്ലാസ് എന്ന കഥാപാത്രത്തെയാണ് മമ്മൂട്ടി ഈ സിനിമയില് അവതരിപ്പിക്കുന്നത്. അഴകപ്പന് ആണ് ക്യാമറ. സംഗീതം ദീപക് ദേവ്.\nജികെ എന്ന ഒറ്റയാൻ, മലയാള സിനിമയുടെ ഉയർത്തെഴുന്നേൽപ്പിന് 32 വയസ് !\n‘എന്നും മമ്മൂട്ടി ഫാൻ’; മനസ് തുറന്ന് വിക്രം\nജയറാമിനെ വിളിക്കാന് മമ്മൂട്ടി പറഞ്ഞു, അതനുസരിച്ച് ഫോണ് ചെയ്ത മണിരത്നത്തോട് ജയറാമിന്‍റെ മറുപടി - സോറി, ഡേറ്റില്ല !\nആ മമ്മൂട്ടിച്ചിത്രം കണ്ട് രജനികാന്ത് ഞെട്ടി, ഹിന്ദിയില് ചെയ്യാന് ആലോചിച്ചു; തമിഴില് വേണ്ടെന്നുപറഞ്ഞു!\nഅടുത്ത ലേഖനം വൃക്ക മാറ്റിവയ്ക്കൽ സർജറി; അഭ്യൂഹങ്ങൾ തള്ളി റാണ ദുഗബാട്ടി


നടി സൗന്ദര്യ മത്സരിച്ചേക്കും | Actress Soundarya likely contest polls - Malayalam Oneindia\nനടി സൗന്ദര്യ മത്സരിച്ചേക്കും\nതിരുവനന്തപുരം: തെന്നിന്ത്യന് സിനിമയിലെ പ്രശസ്തതാരം സൗന്ദര്യ ലോക്സഭാ തിരഞ്ഞെടുപ്പില് മത്സരിച്ചേക്കും. ആന്ധ്രാപ്രദേശില് ബിജെപി സ്ഥാനാര്‍ഥിയായി മത്സരിക്കാനാണ് സൗന്ദര്യ ഒരുങ്ങുന്നത്.\nഎല്ലാ തെന്നിന്ത്യന് ഭാഷകളിലും അഭിനയിച്ചിട്ടുള്ള സൗന്ദര്യയ്ക്ക് തെലുങ്കിലാണ് ഏറ്റവും ജനപ്രീതിയുള്ളത്. തെലുങ്കിലെ മുന്‍നിര നായികയായ സൗന്ദര്യ തെലുങ്ക് സിനിമാപ്രേക്ഷകരുടെ ഹരമാണ്. സൗന്ദര്യയുടെ ഈ ജനപ്രീതി മുതലെടുക്കാനാണ് ബിജെപി ശ്രമിക്കുന്നത്. ആന്ധ്രാപ്രദേശിലെ ഏത് സീറ്റില് സൗന്ദര്യ മത്സരിച്ചാലും ജയിക്കുമെന്നാണ് ബിജെപിയുടെ കണക്കുകൂട്ടല്.\nസൗന്ദര്യയെ തെലുങ്കുദേശം സ്ഥാനാര്‍ഥിയാക്കാന് നീക്കമുണ്ടായിരുന്നു. ആന്ധ്ര മുഖ്യമന്ത്രി ചന്ദ്രബാബു നായിഡു സൗന്ദര്യയ്ക്ക് ടിക്കറ്റ് വാഗ്ദാനം ചെയ്തിരുന്നതുമാണ്. ഇതിനിടെയാണ് ബിജെപി സൗന്ദര്യയെ തേടിയെത്തുന്നത്.\nമത്സരിക്കുന്നതു സംബന്ധിച്ച് എല്. കെ. അദ്വാനി സൗന്ദര്യയോട് ടെലഫോണില് സംസാരിച്ചുവെന്നാണ് അറിയുന്നത്. ആന്ധ്രയില് കോണ്‍ഗ്രസിന്റെ ഏതെങ്കിലും സിറ്റിംഗ് സീറ്റില് മത്സരിക്കണമെന്നാണ് ബിജെപി സൗന്ദര്യയോട് ആവശ്യപ്പെട്ടിരിക്കുന്നത്.\nസൗന്ദര്യ തിരഞ്ഞെടുപ്പില് മത്സരിക്കുമെന്ന് ഉറപ്പായിട്ടുണ്ട്. മലയാളത്തില് അഭിനയിക്കാമെന്നേറ്റിരുന്ന ചിത്രങ്ങളില് നിന്ന് സൗന്ദര്യ പിന്മാറിയത് തിരഞ്ഞെടുപ്പില് മത്സരിക്കുന്നതിനാലാണ്.


നവീകരിച്ച പൈങ്ങോട്ടൂർ സ്റ്റേഡിയം തുറന്നു : Deepika.com Nattu Visesham\nനവീകരിച്ച പൈങ്ങോട്ടൂർ സ്റ്റേഡിയം തുറന്നു\nചേലേന്പ്ര: പൈങ്ങോട്ടൂരിൽ നവീകരിച്ച മിനി സ്റ്റേഡിയം കായിക പ്രേമികൾക്കായി തുറന്നുകൊടുത്തു. ഉത്സവാന്തരീക്ഷത്തിൽ പി. അബ്ദുൾഹമീദ് എംഎൽഎ ഉദ്ഘാടനം നിർവഹിച്ചു. ചേലേന്പ്ര പഞ്ചായത്ത് പ്രസിഡന്‍റ് സി. രാജേഷ് അധ്യക്ഷത വഹിച്ചു. കാലിക്കട്ട്സർവകലാശാല കായിക വകുപ്പ് മേധാവി ഡോ. വി.പി സക്കീർ ഹുസൈൻ മുഖ്യാതിഥിയായിരുന്നു.\nപഞ്ചായത്ത് മുൻ പ്രസിഡന്‍റുമാരായ എൻ.കെ സൈതലവി, കെ.കെ ഗംഗാധരൻ നായർ, കെ.പി ഷാഹിന, സി.പി ഷബീറലി, സി. ഹസൻ, കെ.കെ സുഹറ എന്നിവരെ ആദരിച്ചു. പി. അബ്ദുൾ ഹമീദ് എംഎൽഎ അനുവദിച്ച 30 ലക്ഷം രൂപ ചെലവഴിച്ചാണ് 25000 സ്ക്വയർ ഫീറ്റ് വിസ്തീർണമുള്ള സ്റ്റേഡിയം നവീകരിച്ചത്.\nവയലിൽ ആയിരത്തിലധികം ലോഡ് മണ്ണിട്ടു നികത്തിയ സ്റ്റേഡിയത്തിന്‍റെ ഒരു ഭാഗം ഗാലറിയും മൂന്നു ഭാഗത്ത് ഫെൻസിംഗും ഒരുക്കിയിട്ടുണ്ട്. ഒരു വർഷത്തിനുള്ളിലാണ് സ്്റ്റേഡിയം പ്രവൃത്തി പൂർത്തീകരിച്ചത്. സാംസ്കാരിക ഘോഷ യാത്രയ്ക്ക് ശേഷമായിരുന്നു ഉദ്ഘാടന ചടങ്ങ്.\nതുടർന്നു സൗഹൃദ ഫുട്ബോൾ മത്സരവും കലാസന്ധ്യയും അരങ്ങേറി. ജില്ലാ പഞ്ചായത്തംഗങ്ങളായ എ.കെ അബ്ദുറഹ്മാൻ, സെറീന ഹസീബ്, രോഹിൽനാഥ്, പഞ്ചായത്ത് വൈസ്പ്രസിഡന്‍റ് കെ. ജമീല മുഹമ്മദ്, കൊണ്ടോട്ടി ബ്ലോക്ക് പഞ്ചായത്ത് പ്രസിഡന്‍റ് കെ.പി അമീർ, പഞ്ചായത്ത് ഭരണസമിതി അംഗങ്ങളായ സി.അബ്ദുൾ അസീസ്, ഉദയകുമാരി, സി.ശിവദാസൻ, ബ്ലോക്ക് പഞ്ചായത്തംഗങ്ങളായ ജമീല മാന്ത്രമ്മൽ, അപ്പുട്ടി, അക്കരപ്പാടൻ ജമീല, കെ.പി കുഞ്ഞിമുട്ടി, കെ.ദാമോദരൻ, വി.പി ഉമ്മർ ഫാറൂഖ്, ഇക്ബാൽ, പഞ്ചായത്ത് സെക്രട്ടറി സി.സന്തോഷ്, എഫ്സി ചേലേന്പ്ര പ്രതിനിധി എം.കെ സൈതലവി തുടങ്ങിയവർ പ്രസംഗിച്ചു.


അര്‍ജന്റീനയെ നേഷന്‍സ് ലീഗ് കളിക്കാന് ക്ഷണിച്ച് യുവേഫ; മെസി- റൊണാള്‍ഡോ മുഖാമുഖം അടുത്ത വര്‍ഷം? - Samakalika Malayalam\nഅര്‍ജന്റീനയെ നേഷന്‍സ് ലീഗ് കളിക്കാന് ക്ഷണിച്ച് യുവേഫ; മെസി- റൊണാള്‍ഡോ മുഖാമുഖം അടുത്ത വര്‍ഷം?\nBy സമകാലിക മലയാളം ഡെസ്‌ക് | Published: 08th July 2019 03:24 PM |\nLast Updated: 08th July 2019 03:24 PM | A+A A- |\nബ്യൂണസ് അയേഴ്‌സ്: കോപ അമേരിക്ക ഫുട്‌ബോള് പോരാട്ടത്തിന്റെ സെമിയില് ബ്രസീലിനോട് തോറ്റ് അര്‍ജന്റീനയ്ക്ക് പുറത്ത് പോകേണ്ടി വന്നതില് നായകനും സൂപ്പര് താരവുമായ ലയണല് മെസി കടുത്ത നിരാശയിലായിരുന്നു. ചിലിയെ കീഴടക്കി മൂന്നാം സ്ഥാനത്തെത്താന് സാധിച്ചതാണ് അര്‍ജന്റീനയ്ക്ക് ആശ്വാസം നല്‍കിയത്.\nചിലിക്കെതിരായ മത്സരത്തില് മെസിക്ക് ചുവപ്പു കാര്‍ഡ് കണ്ട് പുറത്ത് പോകേണ്ടി വന്നിരുന്നു. മത്സര ശേഷം നടന്ന മെഡല് ദാന ചടങ്ങിന് പോലും മെസി എത്തിയിരുന്നില്ല. ഇതിന് പിന്നാലെ റഫറിമാര്‍ക്കും ഫെഡറേഷനും എതിരെ മെസി അഴിമതി ആരോപണം ഉന്നയിച്ചിരുന്നു. മെസിയുടെ പരാമര്‍ശങ്ങള് ഫുട്‌ബോള് ലോകത്ത് വന് ചര്‍ച്ചകള്‍ക്കാണ് വഴി തുറന്നത്. ഫൈനലിലേക്ക് എത്തരുത് എന്ന നിലപാടുമായാണ് റഫറിമാര് അര്‍ജന്റീനയോട് പെരുമാറിയത്. ഫെഡറേഷന്റെ അഴിമതിയാണ് ഇവിടെ കാണുന്നതെന്നും മെസി പറഞ്ഞിരുന്നു. ബ്രസീലിന് വേണ്ടിയാണ് എല്ലാ ഒരുക്കിയതെന്ന ഗുരുതര ആരോപണം വരെ മെസി ഉന്നയിച്ചിരുന്നു.\nകടുത്ത ശിക്ഷ നേരിടാനുള്ള സാധ്യതയിലാണ് താരമിപ്പോള് നില്‍ക്കുന്നത്. രണ്ടര വര്‍ഷത്തെ വിലക്ക് വരെയാണ് മെസിക്ക് മുന്‍പിലുള്ളത്. ഇത്രയും കാലയളവിലേക്ക് വിലക്ക് വന്നാല് 2020ലെ അര്‍ജന്റീന അതിഥേയത്വം വഹിക്കുന്ന കോപ്പ അമേരിക്കയും, ലോകകപ്പ് യോഗ്യതാ മത്സരങ്ങളും മെസിക്ക് നഷ്ടമാവും.\nഎന്നാല്, മത്സര ഫലം എന്തു തന്നെയായാലും അത് മാന്യമായി സ്വീകരിക്കുകയാണ് ചെയ്യേണ്ടത് എന്നാണ് മെസിയുടെ വിമര്‍ശനങ്ങള്‍ക്ക് മറുപടിയായി ഫെഡറേഷന് പ്രതികരിച്ചത്. മെസിയുടെ ആരോപണങ്ങള് കോണ്‍മെബോല് തള്ളിയിരുന്നു.\nഇപ്പോഴിതാ മറ്റൊരു വാര്‍ത്തയാണ് അര്‍ജന്റീനയില് നിന്ന് പുറത്തു വരുന്നത്. കോപ അമേരിക്ക പോരാട്ടത്തില് അര്‍ജന്റീന ടീം ഇനി മത്സരിക്കാനില്ലെന്ന് തീരുമാനിച്ചാല് യുവേഫ അവരെ സ്വാഗതം ചെയ്യാന് തയ്യാറാണെന്ന് വ്യക്തമാക്കിയെന്ന റിപ്പോര്‍ട്ടുകളാണ് പുറത്തു വരുന്നത്. കോപ അമേരിക്ക പോരാട്ടത്തില് ഇനി മത്സരിക്കാനില്ലെന്ന നിലപാട് സ്വീകരിച്ചാല് അര്‍ജന്റീനയെ അടുത്ത വര്‍ഷം നടക്കുന്ന യുവേഫ നേഷന്‍സ് ലീഗില് ക്ഷണിതാക്കളായി പങ്കെടുപ്പിക്കാമെന്ന വാഗ്ദാനമാണ് യുവേഫ അധികൃതര് അര്‍ജന്റീന ഫുട്‌ബോള് അസോസിയേഷന് മുന്നില് വച്ചിരിക്കുന്നതെന്ന് റിപ്പോര്‍ട്ടില് പറയുന്നു. ഫോക്‌സ് സ്‌പോര്‍ട്‌സാണ് ഈ വാര്‍ത്ത് റിപ്പോര്‍ട്ട് ചെയ്തത്.\nഇക്കഴിഞ്ഞ സീസണില് ആദ്യമായി അരങ്ങേറിയ യുവേഫ നേഷന്‍സ് ലീഗില് പോര്‍ച്ചുഗലാണ് കന്നി ചാമ്പ്യന്‍മാരായത്. ഫൈനലില് ഹോളണ്ടിനെ കീഴടക്കിയാണ് പോര്‍ച്ചുഗല് തങ്ങളുടെ രണ്ടാം അന്താരാഷ്ട്ര കിരീടത്തില് മുത്തമിട്ടത്. അടുത്ത വര്‍ഷം മെസി- ക്രിസ്റ്റിയാനോ റൊണാള്‍ഡോ നേര്‍ക്കുനേര് വരുന്ന പോരാട്ടം പ്രതീക്ഷിക്കാമോ എന്ന ചോദ്യത്തിനുള്ള ഉത്തരമാണ് ഇനി അറിയേണ്ടത്. കാത്തിരിക്കാം.\nകോപ അമേരിക്ക അര്‍ജന്റീന ഫുട്‌ബോള് റഫറി ലയണല് മെസി


എഴുതാപ്പുറം: ഒരു യാത്രയുടെ ഓര്‍മ്മയ്ക്ക്..\nഒരു യാത്രയുടെ ഓര്‍മ്മയ്ക്ക്..\nവര്‍ഷം 1997, ഞാനന്ന് ഒന്‍പതാം ക്ളാസ്സില് പഠിക്കുന്നു. പഠനത്തോട് പറയത്തക്ക താല്‍പര്യമൊന്നുമില്ലെങ്കിലും എന്തിനെന്നില്ലാതെ ഞാനും സ്കൂളില് പോയിരുന്നു. മിക്ക ദിവസങ്ങളിലും ക്ളാസ്സില് കയറാറില്ല. ടാക്സി സ്റ്റാന്‍ഡിലോ ബസ് സ്റ്റേഷനിലോ കറങ്ങി നടക്കും. അങ്ങനെ എട്ടാം ക്ളാസ്സെത്തും മുന്‍പു തന്നെ ഞാന് കാറും ജീപ്പുമൊക്കെ നന്നായി ഓടിക്കുന്ന നല്ലൊരു ഡ്രൈവറായിക്കഴിഞ്ഞിരുന്നു. വാഹനങ്ങള് അന്നും ഇന്നും എനിക്കു ജീവനാണ്. എനിക്കു പറ്റിയ ഒന്നു രണ്ടു കൂട്ടുകാര് കൂടിയായപ്പോള് എല്ലാം ഞാന് ഉദ്ദേശിക്കുന്നതിലും ഉഷാറായിത്തന്നെ നടന്നു. അവരിലൊരാളെ ഇന്നലെ കണ്ടിരുന്നു. അതാണീ സംഭവം ഓര്‍ക്കാനിടയായത്. ഒരു ദിവസം രാവിലെ ക്ളാസ്സില് കയറണോ വേണ്ടയോ എന്നങ്ങനെ ചിന്തിച്ചു നില്‍ക്കുമ്പോഴാണു മേല്‍പ്പറഞ്ഞ കൂട്ടുകാരിലൊരാളായ ഷിനോദ്* ഒരു കോളുമായി വന്നത്. (തിരുവല്ലയിലെ ഒരു ഹോട്ടലുടമയാണ് അവന്റെ അപ്പന്)\n"ഡാ... വരുന്നോ... എര്‍ണാകുളം വരെ പോകാം... പേരപ്പന്റെ വണ്ടി സ്ഥലത്തുണ്ട്, ആരുമറിയാതെ അതുമെടുത്തു പോയിട്ടു വൈകുന്നതിനു മുന്നേ നമുക്കിങ്ങു വരാം"\nഞാനൊന്നു നിന്നു... സമയം എട്ടര. സംഗതി കൊള്ളാം. അവന്റെ പേരപ്പനും, കുടുംബവും കുവൈത്തിലാണ്. അവരുടെ മഹീന്ദ്ര എംഎം 540 ജീപ്പ് ഇവനാണ് ഇടയ്ക്കൊക്കെ സ്റ്റാര്‍ട്ടാക്കിയിടുന്നതും മറ്റും. (അതിലാണു ഞാന് 'കൈ തെളിഞ്ഞതും')\n"എന്തിനാടാ പോകുന്നത്..? എന്തെങ്കിലും പരിപാടിയുണ്ടോ.. ?"\n"ഒരു കസിന്റെ വീട്ടില് ഗള്‍ഫീന്നു വന്ന ഒരു പാഴ്സലുണ്ട്, അതും വാങ്ങി വരണം... അത്രേയുള്ളൂ... "\n"കയ്യില് കാശുണ്ടോടാ.. ?\n"ആയിരം രൂപയുണ്ട്, ഹോട്ടലീന്നു പലപ്പോഴായി മുക്കിയതാ... അഞ്ഞൂറിനു ഡീസലടിക്കാം... ബാക്കി കയ്യിലിരിക്കട്ടെ.."\n"നിനക്കു വീടറിയാമോ.. ?"\n"അറിയാം വൈറ്റിലയ്ക്കിപ്പുറത്താണ്... "\n"എന്നാപ്പിന്നെ പോയേക്കാം... "\nസമയം കളയാതെ ഞങ്ങള് വണ്ടി കിടക്കുന്നിടത്തെത്തി. സ്കൂള് യൂണിഫോമിന്റെ വെള്ള ഷര്‍ട്ടഴിച്ച് ബാഗില് കരുതിയിരുന്ന ക്രോക്കോഡൈലിന്റെ ടി-ഷര്‍ട്ടിട്ട് ഞാന് മുന് സീറ്റിലേറി. ഡ്രൈവിംഗ് സീറ്റില് അവനും. വലിയൊരു സാഹസമാണു ഞങ്ങള് കാണിക്കാന് പോകുന്നതെന്ന ചിന്തയൊന്നും മനസ്സിലുണ്ടായിരുന്നില്ല. ആലപ്പുഴയ്ക്കും കോട്ടയത്തിനുമൊക്കെ മിക്കവാറും പോയിരുന്ന ഞങ്ങള്‍ക്ക് ഇതേ വണ്ടിയില് എറണാകുളം വരെ പോകുക എന്നത് ഒരു അപൂര്‍വ്വ സംഭവമെന്നതിലുപരി ഒരു അസുലഭസൌഭാഗ്യമായിരുന്നു. പ്രായത്തില് കവിഞ്ഞ ആകാരവും ശബ്ദവും പോലീസുകാരുടെ നോട്ടത്തില് നിന്നു പോലും ഞങ്ങളെ രക്ഷിച്ചു പോന്നിരുന്നു താനും.\nഞാനീ യാത്രയ്ക്കു സമ്മതം മൂളാന് വേറെയും കാരണമുണ്ട്. എന്റെ ഇഷ്ടവാഹനങ്ങളിലൊന്നാണു മഹീന്ദ്ര. പ്രത്യേകിച്ചും എംഎം540. പ്യൂഷൊ എന്‍ജിന് മറ്റു ഡീസല് വാഹനങ്ങളില് നിന്നും വ്യതസ്തമായി അല്‍പം സൌമ്യനായിരിക്കാന് അവനെ സഹായിച്ചിരുന്നു. താളാത്മകമായാണ് ഷിനോദ് വണ്ടിയോടിക്കുക... ഇടയ്ക്കു പാടുന്ന മൂളിപ്പാട്ടില് പോലും വാഹനത്തോടു സംവദിക്കുന്ന അപൂര്‍വ്വ നിമിഷങ്ങളാണവന്റെ ഡ്രൈവിംഗ്.\nരണ്ടു മണിക്കൂറ് കൊണ്ട് ഞങ്ങള് എറണാകുളത്തെത്തി. ബസ്സിലാണു വന്നതെന്ന ഭാവത്തില് അവിടേക്ക് ചെല്ലാന് ഷിനോദ് കുറെ ദൂരെ മാറി വണ്ടി നിറുത്തി. ഞാന് സ്റ്റീയറിംഗ് വീല് ഏറ്റെടുത്തു. ഞാന് വഴിയോരത്ത് വണ്ടിയൊതുക്കി അരമണിക്കൂറ് കാത്തു കിടന്നു. അവന് പാഴ്സലും വാങ്ങി തിരിച്ചെത്തിയതും ഞാന് സ്വിച്ച്കീ തിരിച്ചു. ഡീസല് എന്‍ജിന് മുരള്‍ച്ചയോടെ ഉണര്‍ന്നു. പവര് സ്റ്റീയറിംഗ് അല്ലാതിരുന്നിട്ടും വളരെ ആസ്വദിച്ചാണെന്റെ ഡ്രൈവിംഗ്.\nഅരൂര്-ചേര്‍ത്തല നാലുവരിപ്പാതയുടെ പണികള് പുരോഗമിക്കുന്നതേയുള്ളൂ. അന്താരാഷ്ട്ര നിലവാരമുള്ള ടാറിംഗിനെ ജീപ്പിന്റെ ചക്രങ്ങള് പ്രണയിക്കുന്നുവെന്നു പോലും തോന്നിപ്പോയി.\n"നാഥാ.. നീവരും കാലൊച്ച കേള്‍ക്കുവാന്.. "\nപയനിയറിന്റെ സ്റ്റീരിയോയില് ജാനകിയമ്മയുടെ മധുരസ്വരം. എന്റെയും അവന്റെയും ഇഷ്ടഗാനങ്ങളിലൊന്നാണത്. പെട്ടെന്ന് റിയര്‍വ്യൂ മിററില് ഒരു ചുവന്ന പൊട്ടു പ്രത്യക്ഷപ്പെട്ടു, ഒരു ചുവന്ന മാരുതി സെന്... പാഞ്ഞു വരികയാണ്. ഞാന് 40-50 കിമീ. വേഗതയിലാണു വന്നിരുന്നത്. പ്രായത്തിന്റെ വിവരക്കേടോ എന്തോ; എന്റെ കാല് ആക്സിലറേറ്ററില് അമര്‍ന്നു. പക്ഷേ ജീപ്പ് കുതിക്കാനൊരുങ്ങിയപ്പോഴേക്കും സെന് ഞങ്ങളെ കടന്നു പാഞ്ഞുപോയി.\n"പെട്രോളു വണ്ടിയാ അളിയാ.. പിടിക്കാന് പോകണ്ടാ... "\nഷിനോദിന്റെ ഉപദേശം. പക്ഷേ ഞാന് വിട്ടുകൊടുക്കാനൊരുക്കമായിരുന്നില്ല. പുറകെ വെച്ചു പിടിച്ചു. സെന്നിന്റെ തൊട്ടുപിന്നിലെത്തി. കൊല്ലം റെജിസ്ട്രേഷനാണ്, എറണാകുളത്തു വന്നിട്ടു മടങ്ങുകയാവും\n(ഇന്നലെ എന്റെ പള്‍സറും കൊണ്ട് അവന്റെ യമഹ ഫെയ്സറിനെ പച്ച തൊടീക്കാതെ തോല്‍പ്പിച്ചപ്പോഴും ഇതേ ഡയലോഗ് കേട്ടു... )അവനങ്ങനെയാണ് ആപത്തിലും അഭിനന്ദിക്കും.... നല്ല കൂട്ടുകാരന്.. !\nഅപ്പോഴാണ് ഞാന് മറ്റൊരു കാര്യം കണ്ടത്... ആ പുത്തന് സെന്നിന്റെ പിന്‍ഭാഗത്തെ സണ്‍ഫിലിമൊട്ടിക്കാത്ത സുതാര്യമായ ഗ്ളാസ്സിലൂടെ ഞങ്ങളുടെ നേരെ നോക്കി പുഞ്ചിരി പൊഴിക്കുന്ന രണ്ട് ഓമനക്കുരുന്നുകള്. എന്റെ നേരേ ഇളയ അനിയന്റെ പ്രായം കാണും അതില് മൂത്തവള്‍ക്ക്. രണ്ടാമത്തെ കുട്ടി ആണാണ്... മൂന്നോ നാലോ വയസ്സു വരും\n"രണ്ടു പേരും ഒന്നിനൊന്നു സ്മാര്‍ട്ട്.. അല്ലേടാ... ?"\nഎന്റെ മനസ്സു വായിച്ചെന്നോണം ഷിനോദിന്റെ ചോദ്യം\nഞാനുമത് സമ്മതിച്ചു. കുട്ടികള് രണ്ടും പിന്‍സീറ്റില് മുട്ടുകുത്തി നിന്നാണ് ഞങ്ങളെ നോക്കി ചിരിക്കുകയും കൊഞ്ഞനംകാട്ടുകയുമൊക്കെ ചെയ്യുന്നത്. കുസൃതിക്കുടുക്കകളെ അച്'നമ്മമാര് ശല്യം സഹിക്കവയ്യാതെ പിന്നിലിരുത്തിയതാവാം. ഞാനാകട്ടെ ഹെഡ്‌ലൈറ്റടിച്ചും മറ്റും അവരെ പ്രോത്സാഹിപ്പിച്ചും പോന്നു. മറ്റൊരു വാഹനവും ഞങ്ങള്‍ക്കിടയില് വരാതിരിക്കാന് ഞാന് പ്രത്യേകം ശ്രദ്ധിച്ചു. ഈ യാത്ര ഒരിക്കലും അവസാനിക്കാതിരുന്നിരുന്നെങ്കില് എന്നു ഞാന് ആശിച്ചു പോയി. ആ കുഞ്ഞുങ്ങളെ ഞാന് അത്രയ്ക്കിഷ്ടപ്പെട്ടു തുടങ്ങിയിരുന്നു.\nദാ വരുന്നു എനിക്കു നേരെ ഒരു ഫ്ളയിംഗ് കിസ്സ്... അതു തിരിച്ചു കൊടുത്തതു ഷിനോദായിരുന്നു. അവള് ഷിനോദിനെ നോക്കി പിന്നെയും എന്തൊക്കെയോ കോക്രി കാണിച്ചു. ഞാന് ചിരിച്ചു വശംകെട്ടു. അങ്ങനെ ചേര്‍ത്തലയായി. സെന് ഞങ്ങളുടെ തൊട്ടുമുന്നില് തന്നെയുണ്ട്.\n"അളിയാ, വിശക്കുന്നില്ലേടാ.... ?"\nഷിനോദിനു വിശപ്പിന്റെ വിളി...\nനടി മോനിഷയുടെ ജീവന് പൊലിഞ്ഞ എക്സ്‌റേ കവല കഴിഞ്ഞിരുന്നു അപ്പോള്.\n"വേ സൈഡ് ഇന്നില് കയറാമെടാ... "\nകുറെക്കൂടി ഓടിയാല് അത്രയും നേരം കൂടി കുഞ്ഞുങ്ങളോട് കൂട്ടുകൂടാമല്ലോ..\nഹോട്ടല് വേ സൈഡ് ഇന്- പണ്ടു മുതലേ എറണാകുളം യാത്രയ്ക്കിടയില് പപ്പ ഞങ്ങളെയും കൊണ്ട് കയറാറുള്ള ഹോട്ടല്. .. അത് ഞങ്ങളുടെ നാട്ടുകാരാരോ ആണു നടത്തിയിരുന്നത്.\nറെസ്റ്റോറന്റെത്തിയതും ഞാന് വണ്ടി ഇടത്തേക്കു തിരിച്ചു, ആ ചുവന്ന സെന് കണ്ണില് നിന്നും മാഞ്ഞുപോയി... നേരിയ വേദന മനസ്സില് അവശേഷിപ്പിച്ചു കൊണ്ട്.\nചൂടു പാലപ്പവും താറാവുകറിയും കഴിക്കുമ്പോഴും ആ കുഞ്ഞുങ്ങളായിരുന്നു മനസ്സു നിറയെ.\nഇനി അവരെ കാണുമോ എന്തോ...\nകഴിച്ചു കഴിഞ്ഞ് ഷിനോദ് ബില്ലടയ്ക്കാനായി കൌണ്ടറിലേക്ക് ചെന്നു. ഞാന് ഒരു ടൂത്പിക്കുമെടുത്ത് പുറത്തേക്കുമിറങ്ങി. അവന് രണ്ട് വില്‍സുമായി വന്നു. ഒരെണ്ണം എന്റെ നേരെ നീട്ടി. സിഗരറ്റ് പുകയ്ക്കൊപ്പം ഞങ്ങളുടെ ഭ്രാന്തന് സ്വപ്നങ്ങളും അന്തരീക്ഷത്തില് ചിത്രങ്ങളെഴുതി.\n"ഓരോന്നു കൂടി വലിക്കാം.. അല്ലേടാ... ?"\nഷിനോദ് രണ്ടു വിത്സ് കൂടി വാങ്ങി വന്നു. ഏഴാം ക്ളാസ്സില് തുടങ്ങിയ വലിയാണ്, ഇപ്പോഴിതാ ചെയിന്‍സ്മോക്കറെന്ന പദവി കൂടി ലഭിക്കുന്നു. രണ്ടു സിഗരറ്റുകള് കൂടി എരിഞ്ഞു തീര്‍ന്നു. കയ്യിലിരുന്ന ഒരു ച്യൂയിംഗ്ഗം വായിലേക്കിട്ട് ഞാന് ജീപ്പിന്റെ താക്കോല് തിരിച്ചു. തെല്ല് നേരത്തെ മയക്കത്തില് നിന്നും അവനുണര്‍ന്നു. വണ്ടി നീങ്ങിത്തുടങ്ങി. ഞാന് വളരെ സാവധാനമാണ് പിന്നീട് വണ്ടിയോടിച്ചത്... എന്തോ മനസ്സിലൊരു അസ്വസ്ഥത.\n"ഡാ.. ദാ ആ പമ്പിലോട്ട് കേറ്റ് ഡീസലടിക്കാം.. "\nഫ്യുവല് ഗേജില് നോക്കിയപ്പോള് ഡീസല് കുറവാണ്, ഞാന് അനുസരിച്ചു, വണ്ടി നേരെ പമ്പിലേക്ക്. ഡീസലടിക്കാന് തുടങ്ങിയതും കറണ്ട് പോയി... ആകെ അപശകുനമാണല്ലോ. കുറെ പണിപ്പെട്ടിട്ടാണ് ജനറേറ്റര് സ്റ്റാര്‍ട്ട് ചെയ്യാന് കഴിഞ്ഞതും. ഇരുപതു മിനിറ്റോളം ആ പമ്പില് തന്നെ നഷ്ടപ്പെട്ടു. ഇന്ധനം നിറച്ച് വീണ്ടും യാത്ര തുടര്‍ന്നു. തന്റെ വായില്‍ക്കിടക്കുന്ന ബബിള്‍ഗം വീര്‍പ്പിച്ച് ബലൂണുണ്ടാക്കിക്കളിക്കുകയാണ് ഷിനോദ്. എനിക്കു കലി വന്നു.\n"ഹ.. നാണമില്ലേടാ.. കൊച്ചുപിള്ളേരെപ്പോലെ.. "\nഞാന് പെട്ടെന്നു മുതിര്‍ന്നവനായി..\n"പിന്നേയ്.. നീയങ്ങ് പെണ്ണും കെട്ടി മൂന്നാലു പിള്ളേരുമായ അച്ചായനല്ലേ.... ഒന്നു പോടാ... "\nഅവന്റെ മറുപടി എന്നെ നിശ്ശബ്ദനാക്കി. ഞാന് ഡ്രൈവിംഗ് തുടര്‍ന്നു, അവന് ബബിള്‍ഗം കൊണ്ട് കുമിളയുണ്ടാക്കുന്നതും... ആലപ്പുഴയടുക്കാറായിക്കാണും, വഴിയാകെ ബ്ലോക്ക്... എന്തോ അപകടം സംഭവിച്ചിട്ടുണ്ട്. എന്‍എച്ചില് അതൊന്നും പുതുമയല്ലല്ലോ. പൊലീസുകാര് വാഹനങ്ങളെ നിയന്ത്രിച്ചു കടത്തിവിടുന്നു.\n"ആരാണ്ടടെ വിളക്കൂതിയെന്നാ തോന്നുന്നത്... "\n"വഴിമുടക്കി ഒരു നാഷണല് പെര്‍മിറ്റ് ലോറി കിടപ്പുണ്ട്. അവനായിരിക്കും പണിയൊപ്പിച്ചത്.. "\nഞാന് പറഞ്ഞു. ലോറിക്കരികിലൂടെ ഒരു വാഹനത്തിനു മാത്രം കഷ്ടിച്ചു പോകാവുന്ന സ്ഥലമുണ്ട്. ഞാന് പതിയെ ജീപ്പ് അങ്ങോട്ടു നീക്കി. ആംബുലന്‍സ് സംഭവസ്ഥലത്തു നിന്നും സൈറണ് മുഴക്കി പായുന്നു. ലോറിയെ മറികടന്നതും സംഭവമെന്താണെന്നറിയാന് ഞാനൊന്നു പാളി നോക്കി. ലോറിക്കു മുന്‍പില് ചുരുണ്ടുകൂടിയ ഒരു ചുവപ്പു നിറം... കാല് ബ്രേക്കിലമര്‍ന്നു. പാണ്ടിലോറി കയറി നില്‍ക്കുന്നത് ഒരു ചുവന്ന സെന്നിന്റെ മുകളില്..! മുന്‍ഭാഗത്തിനു കാര്യമായ കേടു പാടില്ല, നമ്പര്‍പ്ളേറ്റ് നോക്കി... ദൈവമേ...! അതേ കാര് തന്നെ... സിരകളിലൂടെ ഒരു മിന്നല്‍പ്പിണര് പാഞ്ഞു. പിന്നിലാരോ അക്ഷമരുടെ ഹോണടി...പൊലീസുകാരന്റെ ചീത്തവിളി.\n"കാഴ്ച കാണാണ്ട് എടുത്തോണ്ടു പോടാ..... "\nഅല്‍പം മുന്നോട്ടു മാറ്റി ഞാന് വണ്ടിയൊതുക്കി.\n"ആര്‍ക്കെങ്കിലും എന്തേലും പറ്റിയോ ചേട്ടാ.. ???"\nഅവിടെ കൂടിനില്‍ക്കുന്ന നാട്ടുകാരിലൊരാളോട് ഞാന് ചോദിച്ചു. എന്റെ ശബ്ദം വല്ലാതെ വിറയാര്‍ന്നിരുന്നു.\n"പൊറകില് രണ്ട് കൊച്ചുങ്ങളായിരുന്നു... അതുങ്ങളു രണ്ടും അപ്പൊഴേ തീര്‍ന്നു... തന്തയ്ക്കും തള്ളയ്ക്കും നല്ല പരുക്കുണ്ട്.... സീരിയസ്സാ... വെട്ടിപ്പൊളിച്ചെടുത്ത് ഇപ്പൊ അങ്ങോട്ട് കൊണ്ടുപോയതേയുള്ളൂ... "\n"വാ, നമുക്കു പോകാം... "\nഅസ്വസ്ഥനായ ഷിനോദിന്റെ ശബ്ദം. എന്റെ കൈ യാന്ത്രികമായി ഗിയര്‍ലിവറിലേക്കു നീണ്ടു. വന്യമായ മുരള്‍ച്ചയോടെ ജീപ്പ് മുന്നോട്ടുരുണ്ടു. എന്തിനായിരുന്നു ഞാനിന്നാ കുട്ടികളെ കണ്ടത്..? മരണത്തിലേക്കു യാത്രയയ്ക്കാനോ..? മറുപടിയില്ലാതെ മനസ്സു തേങ്ങി. കണ്ണുനീരില് മുങ്ങി എന്റെ കാഴ്ച മങ്ങി. അടുത്തു കണ്ട ഒരു കടയില് നിന്നും ഒരു സോഡ വാങ്ങി മുഖം കഴുകിയിട്ടു യാത്ര തുടരവേ ഞങ്ങളിരുവരും മൂകരായിരുന്നു.\n"കാറ്റടിച്ചു.. കൊടും കാറ്റടിച്ചു... "\nസ്റ്റീരിയോയില് ദാസേട്ടന് പാടിക്കൊണ്ടിരുന്നു. ഒന്നൊന്നര മണിക്കൂറ് കഴിഞ്ഞ് ആ യാത്രയവസാനിച്ചെങ്കിലും പിന്നീടൊരു യാത്രയിലും ഞാനാ കുട്ടികളെ കണ്ടിട്ടില്ല,\nഅവരിപ്പോള് വളര്‍ന്നു വലുതായിട്ടുണ്ടാവും... എന്നെങ്കിലും എന്റെ മുന്നിലൂടെ പോകുന്ന ഒരു കാറില് അവരുണ്ടാവും... എപ്പോഴെങ്കിലും ഞാനോടിക്കുന്ന വണ്ടിയെ ഓവര്‍ടേക്ക് ചെയ്തു മുന്നില് കയറുന്ന കാറില് അവരുണ്ടാവും, ആ കാറിനെ മാത്രം ഞാന് എന്റെ മുന്നില് പോകാനനുവദിക്കും. ഇന്നും ആ പ്രതീക്ഷയിലാണെന്റെ യാത്ര.\nPosted by Jubin Jacob Kochupurackan at 1:14 PM\nജുബിന്...വായിച്ചു കഴിഞ്ഞപ്പോഴേക്കു കണ്ണുകള് ഈറനണിഞ്ഞിരുന്നു...ഹൃദയസ്പര്‍ശിയായി എഴുതിയിരിക്കുന്നു...ആ രംഗം മനസ്സിലൂടെ കടന്നു പോയി...കൂടുതലൊന്നും പറയാനുള്ള മൂടിലല്ല, ഇപ്പൊ..\nചില അനുഭവങ്ങള് നമ്മുടെത് അല്ലെങ്കില് പോലും നമ്മളെ വേദനിപ്പിക്കും.നല്ല അവതരണം. ഒരു കാര്യം കൂടി പോസ്റ്റിന്റെ ഒരു ഭാഗത്ത് "പൊറകില് രണ്ട് കൊച്ചുങ്ങളായിരുന്നു... അതുങ്ങളു രണ്ടും അപ്പൊഴേ തീര്‍ന്നു... തന്തയ്ക്കും തള്ളയ്ക്കും നല്ല പരുക്കുണ്ട്." ഇങ്ങനെ പറയുന്നു അതിനു ശേഷം ഇങ്ങനെയും "അവരിപ്പോള് വളര്‍ന്നു വലുതായിട്ടുണ്ടാവും..." ഇത് ആരെ കുറിച്ചാണ് എന്ന് മനസിലായില്ല.\nവായിച്ചവർക്കെല്ലാം കുട്ടനാടന്റെ നന്ദി...\nകുര്യച്ചാ, അവർ മരിച്ചിട്ടില്ലെന്നു വിശ്വസിക്കാനാണെനിക്കിഷ്ടം... അതുകൊണ്ടാണ് ഞാൻ അങ്ങനെയെഴുതിയത്.


ദേവകുമാർ (Devakumar): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nമലയാള ചലച്ചിത്ര സംവിധായകനാണ് ദേവകുമാര്. 2015ല് സിഗ്നല് എന്ന ചിത്രം സംവിധാനം ചെയ്തു. റിയാസ് തിരക്കഥ രചിച്ച ചിത്രത്തില് റമീസ് രാജ,ശിവജി ഗുരുവായൂര്, ശശി കലിംഗ, ലിഷോയ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ടാലന്റ് മൂവിസിന്റെ പേരില്... ReadMore\nമലയാള ചലച്ചിത്ര സംവിധായകനാണ് ദേവകുമാര്. 2015ല് സിഗ്നല് എന്ന ചിത്രം സംവിധാനം ചെയ്തു. റിയാസ് തിരക്കഥ രചിച്ച ചിത്രത്തില് റമീസ് രാജ,ശിവജി ഗുരുവായൂര്, ശശി കലിംഗ, ലിഷോയ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ടാലന്റ് മൂവിസിന്റെ പേരില് ഫൈസല് നാട്ടികയാണ് ചിത്രം നിര്‍മ്മിച്ചത്.\nDirected by ദേവകുമാർ


ചാവേര് ഹോട്ടലില് പ്രഭാതഭക്ഷണത്തിനായി കാത്തുനിന്നു, പിന്നെ സ്വയം പൊട്ടിത്തെറിച്ചു, ശ്രീലങ്കയില് മരണം 290 ആയി\n22 April 2019 4:18 AM GMT\nശ്രീലങ്കയില് ഈസ്റ്റര് ദിനത്തില് ഉണ്ടായ ആക്രമണത്തില് ചാവേറുകളുണ്ടായിരുന്നുവെന്ന് റിപ്പോര്‍ട്ട. ഹോട്ടല് സിന്നാമോണില് ആക്രമണം നടത്തിയത് ചാവേര് ആണെന്നാണ്. ഹോട്ടലില് പ്രഭാതഭക്ഷണത്തിനായി കാത്തുനിന്ന ശേഷം ഇയാള് പൊട്ടിത്തെറിക്കുകയായിരുന്നുവെന്ന് ഹോട്ടല് അധികൃതരെ ഉദ്ധരിച്ച് എ എഫ് പി റിപ്പോര്‍ട്ട് ചെയ്തു.\nമുഹമ്മദ് അസ്സാം മുഹമ്മദ് എന്ന പേരിലാണ് ഇദ്ദേഹം ഹോട്ടലില് മുറിയെടുത്തിരുന്നതെന്നും ഹോട്ടല് അധികൃതര് വെളിപ്പെടുത്തി. ഇയാള് ശ്രീലങ്കക്കാരന് തന്നെയാണെന്നും തെറ്റായ വിലാസം നല്‍കിയാണ് മുറി എടുത്തതെന്നും ഹോട്ടല് അധികൃതര് അറിയിച്ചു.\n' രാവിലെ എട്ടരയോടെയായിരുന്നു സംഭവം. നിരവധി കുടംബങ്ങള് ബുഫെയ്ക്ക് മുന്നില് കാത്തിരിക്കുകയായിരുന്നു. സ്‌ഫോടനം നടത്തിയായാള്‍ക്ക് ഭക്ഷണം നല്‍കുന്നതിന് തൊട്ടുമുമ്പായിരുന്നു അയാള് അരയില് ഘടിപ്പിച്ച സ്‌ഫോടക വസ്തുക്കള് ഉപയോഗിച്ച് സ്വയം പൊട്ടിത്തെറിക്കുകയായിരുന്നു' ഹോട്ടല് മാനേജര് പറഞ്ഞു. ഇതേ സമയം തന്നെയാണ് ഹോട്ടല് ശങ്ക്രീലയിലും കിംങ്‌സ്ബറിയിലും സ്‌ഫോടനം നടന്നത്. ഇതിന് പുറമെ മൂന്ന് ക്രിസ്ത്യന് പളളികളിലാണ് സ്‌ഫോടനം നടന്നത്.\nഅതേസമയം ശ്രീലങ്കയില് ആക്രമണം നടക്കുമെന്ന് രഹസ്യാന്വേഷണ ഏജന്‍സികള്‍ക്ക് നേരത്തെ തന്നെ അറിയാമായിരുന്നുവെന്ന് വെളിപ്പെടുത്തലുമായി ശ്രീലങ്കയിലെ ടെലികമ്മ്യുണിക്കേഷന്‍സ് മന്ത്രി ഹരീന് ഫെര്‍ണാണ്ടോ രംഗത്തെത്തി. മുന്നറിയിപ്പുണ്ടായിട്ടും നടപടിയെടുക്കുന്നതില് വീഴ്ച വന്നുവെന്ന ആരോപണമാണ് മന്ത്രി ഉന്നയിച്ചത്. മുന്നറിയിപ്പുണ്ടായിട്ടും കരുതല് നടപടിയെടുക്കാത്തവര്‍ക്കെതിരെ കര്‍ശന നടപടിയെടുക്കണമെന്നും അദ്ദേഹം ആവശ്യപ്പെട്ടു.\nഏപ്രില് 11 നാണ് ഉയര്‍ന്ന പൊലീസ് ഉദ്യോഗസ്ഥന് ആക്രമണം നടക്കാന് സാധ്യതയുണ്ടെന്ന് കാണിച്ച് റിപ്പോര്‍ട്ട് നല്‍കിയതായി പറയുന്നത്. റിപ്പോര്‍ട്ട് പ്രകാരം ഭീകര സംഘടനയായ നാഷണല് തൗഹീത്ത് ജമാ അത്ത് ക്രിസ്ത്യന് പള്ളികള്‍ക്ക് നേരെ ആക്രമണം നടത്താന് സാധ്യതയുണ്ടെന്നായിരുന്നു മുന്നറിയിപ്പ് നല്‍കിയത്. എന്നാല് ഇതുമായി ബന്ധപ്പെട്ട് എന്തെങ്കിലും കരുതല് നടപടികള് സ്വീകരിച്ചതായി വ്യക്തമല്ല.\nസ്‌ഫോടനവുമായി ബന്ധപ്പെട്ട് ഇതുവരെ 290 പേര് മരിച്ചതായി ഔദ്യോഗിക വക്താവ് അറിയിച്ചു. അഞ്ഞൂറോളം പേര്‍ക്ക് പരുക്കേറ്റിട്ടുണ്ട്. സ്‌ഫോടനവുമായി ബന്ധപ്പെട്ട ഇതുവരെ 13 പേര് അറസ്റ്റിലായിട്ടുണ്ട്. ആക്രമണത്തിന്റെ ഉത്തരവാദിത്തം ഇതുവരെ ആരും ഏറ്റെടുത്തിട്ടില്ല. എന്നാല് സ്‌ഫോടക വസ്തുക്കള് കടത്തിയതായി കരുതുന്ന വാനും അതിന്റെ ഡ്രൈവറെയും അറസ്റ്റിലായതായും സര്‍ക്കാര് വക്താവ് അറിയിച്ചു.\nസ്‌ഫോടനത്തിന് ഉപയോഗിച്ച ബോംബ് ശ്രീലങ്കയില്‍തന്നെ നിര്‍മ്മിച്ചതാണെന്നാണാന്നാണ് ഔദ്യോഗിക വിശദീകരണം. ആറടി നീളമുള്ള പൈപ്പ് ബോംബാണ് സ്‌ഫോടനത്തിന് ഉപയോഗിച്ചതെന്ന് ഔദ്യോഗിക വക്താവിനെ ഉദ്ധരിച്ച് എ എഫ് പി റിപ്പോര്‍ട്ട് ചെയ്തു. വിദേശ സന്ദര്‍ശനം വെട്ടിക്കുറച്ച് നാട്ടില് തിരിച്ചെത്തിയ ശ്രീലങ്കന് പ്രസിഡന്റ് ശിരിസേന പ്രധാനമന്ത്രി റിനില് വിക്രമസംഗെയുമായി ഇന്ന് കൂടിക്കാഴ്ച നടത്തും. ദേശീയ സുരക്ഷ സമിതി യോഗവും പ്രസിഡന്റ് വിളിച്ചുചേര്‍ത്തിട്ടുണ്ട്.\nസ്‌ഫോടനത്തെ തുടര്‍ന്ന് ശ്രീലങ്കയില് ഏര്‍പ്പെടുത്തിയ കര്‍ഫ്യൂ പിന്‍വലിച്ചിട്ടുണ്ട്. സാമൂഹ്യ മാധ്യമങ്ങള്‍ക്ക് ഏര്‍പ്പെടുത്തിയ നിയന്ത്രണം തുടരുകയാണ്.\nSriLankablast terror attack


Buy തേക്ക് വുഡ് യൂറോപ്യൻ ബെഡ് സെറ്റ് - ഫിജിയാക്ക് online in India. Best prices, Free shipping\n› തേക്ക് വുഡ് യൂറോപ്യൻ ബെഡ് സെറ്റ് - ഫിജിയാക്ക്\nതേക്ക് വുഡ് യൂറോപ്യൻ ബെഡ് സെറ്റ് - ഫിജിയാക്ക്\nതേക്ക് വുഡ് യൂറോപ്യൻ ബെഡ് സെറ്റ് - ഫിജിയാക്ക് http://www.fabmart.com/ml/products/teak-wood-european-bed-set-figeac\nസ്റ്റാൻഡേർഡ് കിങ് (72 "x78") / പ്രകൃതി തേക്ക് - Rs 60,999 സ്റ്റാൻഡേർഡ് കിങ് (72 "x78") / മഹോഗാനി - Rs 60,999 സ്റ്റാൻഡേർഡ് കിങ് (72 "x78") / ഇരുണ്ട വാൽനട്ട് - Rs 60,999 സ്റ്റാൻഡേർഡ് കിങ് (72 "x78") / ഇരുണ്ട തേക്ക് - Rs 60,999 സ്റ്റാൻഡേർഡ് കിങ് (72 "x78") / വാൽനട്ട് - Rs 60,999 സ്റ്റാൻഡേർഡ് കിങ് (72 "x78") / തേക്ക് ബ്രൌണ് - Rs 60,999 സ്റ്റാൻഡേർഡ് ക്വീൻ (60 "x78") / പ്രകൃതി തേക്ക് - Rs 55,999 സ്റ്റാൻഡേർഡ് ക്വീൻ (60 "x78") / മഹോഗാനി - Rs 55,999 സ്റ്റാൻഡേർഡ് ക്വീൻ (60 "x78") / ഇരുണ്ട വാൽനട്ട് - Rs 55,999 സ്റ്റാൻഡേർഡ് ക്വീൻ (60 "x78") / ഇരുണ്ട തേക്ക് - Rs 55,999 സ്റ്റാൻഡേർഡ് ക്വീൻ (60 "x78") / വാൽനട്ട് - Rs 55,999 സ്റ്റാൻഡേർഡ് ക്വീൻ (60 "x78") / തേക്ക് ബ്രൌണ് - Rs 55,999\nfabmart Rs 67,529\nഞങ്ങളുടെ ഇൻ-ഹ design സ് ഡിസൈൻ ടീം ലോകമെമ്പാടുമുള്ള മികച്ച ഡിസൈനുകൾ ഉറവിടങ്ങളും ക്യൂറേറ്റുചെയ്യുന്നു. കുറവ് കൂടുതലാണെന്ന് ഞങ്ങൾ വിശ്വസിക്കുന്നു, അതിനാലാണ് ഞങ്ങൾക്ക് പരമാവധി ഉള്ളത് ഓരോ ശേഖരത്തിനും5ഡിസൈനുകൾ. കൂടാതെ, ഡിസൈനുകളുടെ പ്രത്യേകത നിലനിർത്തുന്നതിന്, ഞങ്ങൾ പരമാവധി മാത്രമേ ഏറ്റെടുക്കൂ ഒരു ഡിസൈന് 10 സെറ്റ് അതിനുശേഷം അതേ രൂപകൽപ്പനയുടെ കൂടുതൽ ഭാഗങ്ങൾ ഞങ്ങൾ നിർമ്മിക്കുകയില്ല. അതിനാൽ, നിങ്ങളുടെ വീട് യഥാർത്ഥത്തിൽ വ്യക്തിഗതവും എക്‌സ്‌ക്ലൂസീവുമാണെന്ന് നിങ്ങൾക്ക് ഉറപ്പുണ്ടായിരിക്കാം.\nഞങ്ങളുടെ കിടപ്പുമുറി ഫർണിച്ചറുകളിൽ ഉപയോഗിക്കുന്ന മരം 50-60 വർഷം പഴക്കമുള്ള മരങ്ങളിൽ നിന്നാണ് ഉത്പാദിപ്പിക്കുന്നത്. പഴയ തടിയിൽ നിന്ന് നിർമ്മിച്ച ഫർണിച്ചറുകൾക്ക് കുറച്ചുകൂടി ചിലവ് വരാം, പക്ഷേ കൂടുതൽ നേരം നീണ്ടുനിൽക്കും, വളരെ മികച്ചതായി തോന്നുന്നു\nകിംഗ് സൈസ് ബെഡ്: 73 ഇഞ്ച് വീതിയും 79 ഇഞ്ച് ഉയരവും. സ്ലീപ്പിംഗ് പ്ലാറ്റ്ഫോം നിലത്തു നിന്ന് 16 ഇഞ്ച് ഉയരത്തിലും ഹെഡ് ബോർഡ് നിലത്തു നിന്ന് 43 ഇഞ്ച് ഉയരത്തിലും ഉണ്ട്.\nക്വീൻ സൈസ് ബെഡ്: 61 ഇഞ്ച് വീതിയും 79 ഇഞ്ച് ഉയരവും. സ്ലീപ്പിംഗ് പ്ലാറ്റ്ഫോം നിലത്തു നിന്ന് 16 ഇഞ്ച് ഉയരത്തിലും ഹെഡ് ബോർഡ് നിലത്തു നിന്ന് 43 ഇഞ്ച് ഉയരത്തിലും ആണ്.\nനിങ്ങൾ ഓർഡർ നൽകിയുകഴിഞ്ഞാൽ, നിങ്ങളുടെ കിടപ്പുമുറിയിൽ പൂർത്തിയായ കിടപ്പുമുറി സജ്ജീകരിക്കാൻ 3-4 ആഴ്ച ഞങ്ങളെ അനുവദിക്കുക. പ്രക്രിയയുടെ ഭാഗമായി, ഫിനിഷ് ചെയ്ത ഫർണിച്ചറുകളുടെ യഥാർത്ഥ ചിത്രങ്ങൾ നിങ്ങളുടെ സ്ഥലത്തേക്ക് എത്തിക്കുന്നതിന് മുമ്പ് ഞങ്ങൾ അത് അയയ്ക്കുന്നു. പ്രത്യേകിച്ചും ചെറിയ ഇച്ഛാനുസൃതമാക്കലുകളുടെ കാര്യത്തിൽ ആശ്ചര്യങ്ങൾ ഒഴിവാക്കുന്നതിനാണിത് (ചുവടെ കാണുക). ഉയർന്ന ഉയരത്തിലുള്ള അപ്പാർട്ടുമെന്റുകളുടെ കാര്യത്തിൽ ഫർണിച്ചറുകൾ കൊണ്ടുവരാൻ പര്യാപ്തമായ ഒരു എലിവേറ്ററിലേക്ക് ഞങ്ങൾക്ക് സർവീസ് എലിവേറ്ററിലേക്ക് പ്രവേശനം ആവശ്യമാണ്.\nഞങ്ങളുടെ പ്രോസസ് ഓറിയന്റഡ് സമീപനത്തിന് പുറമേ, വൈകല്യരഹിതമായ ഇച്ഛാനുസൃതമാക്കലുകൾ നൽകാനുള്ള ഞങ്ങളുടെ കഴിവിൽ ഞങ്ങൾ അഭിമാനിക്കുന്നു. നിങ്ങൾക്ക് എന്തെങ്കിലും ചെറിയ കസ്റ്റമൈസേഷനുകൾ ആവശ്യമുണ്ടെങ്കിൽ (മറ്റൊരു തരം ഫിനിഷ് അല്ലെങ്കിൽ മേശയുടെയോ കസേരകളുടെയോ ഉയരം മാറ്റുന്നത് ഉൾപ്പെടെ) ദയവായി ഞങ്ങളെ അറിയിക്കുക, ഇത് ന്യായമാണെങ്കിൽ, ഏതെങ്കിലും അധിക ചാർജ് ഈടാക്കും. ഈ സാഹചര്യത്തിൽ, ഞങ്ങൾ നിങ്ങൾക്ക് ചിത്രങ്ങൾ അയയ്ക്കുന്നു (എ) മരം പണി പൂർത്തിയാക്കി ഫിനിഷിംഗ് ആരംഭിച്ചതിന് ശേഷം (ബി) പൂർണ്ണമായ ഉൽപ്പന്നം തയ്യാറായിക്കഴിഞ്ഞാൽ അത് അയയ്ക്കുന്നതിന് മുമ്പ്.\nബാംഗ്ലൂരിന് പുറത്ത് ഡെലിവറി\nഞങ്ങൾ രാജ്യമെമ്പാടും കയറ്റി അയയ്ക്കുന്നു, പക്ഷേ ഡെലിവറിയും ഇൻസ്റ്റാളേഷനും ഞങ്ങൾ സൗജന്യമായി ബാംഗ്ലൂരിൽ മാത്രം കൈകാര്യം ചെയ്യുന്നു. നിങ്ങൾക്ക് ബാംഗ്ലൂരിന് പുറത്തുള്ള ഫർണിച്ചറുകൾ വേണമെങ്കിൽ, ഇതാ ഒരു ഡീൽ: ഞങ്ങൾ ഉൽപ്പന്നം നന്നായി പായ്ക്ക് ചെയ്യുകയും ബ്ലൂഡാർട്ട് ഉപയോഗിച്ച് നിങ്ങളുടെ ചിലവ് ഓൺ-ആക്ച്വലുകൾക്ക് അയയ്ക്കുകയും ചെയ്യും (മുഴുവൻ സെറ്റിനും മൊത്തം ചെലവ് 4-6 കെ വരെ വരാം). ഏതെങ്കിലും ട്രാൻസിറ്റ് കേടുപാടുകളുടെ കാര്യത്തിൽ (10% ൽ താഴെയുള്ള സാധ്യതകൾ), ഇൻഷുറൻസ് ആരംഭിക്കുകയും നിങ്ങളുടെ നിക്ഷേപം പരിരക്ഷിക്കുകയും ചെയ്യും. ഡിസൈനുകളും വിലകളും തോൽപ്പിക്കാനാവാത്തതാണെന്ന് ബാംഗ്ലൂരിന് പുറത്തുനിന്നുള്ള ഞങ്ങളുടെ ഉപയോക്താക്കൾക്ക് ഇപ്പോഴും തോന്നുന്നു. ഞങ്ങളുടെ ഓർഡറുകളിൽ 40% ബാംഗ്ലൂരിന് പുറത്തുനിന്നുള്ളതാണെന്നതിൽ അതിശയിക്കാനില്ല!\nസൈഡ് ടേബിളുകൾ മുൻകൂട്ടി ഒത്തുചേരുന്നു. അതിനാൽ, കിടക്ക കൂട്ടിച്ചേർക്കാൻ നിങ്ങൾ ശ്രദ്ധിക്കേണ്ടതുണ്ട്.\nReviews about തേക്ക് വുഡ് യൂറോപ്യൻ ബെഡ് സെറ്റ് - ഫിജിയാക്ക്


തീരദേശ ഹൈവേ: സംഘത്തെ തടഞ്ഞു | Public block express highway survey team - Malayalam Oneindia\n8 min ago സാമ്പത്തിക പ്രതിസന്ധി പ്രവചനങ്ങൾക്കപ്പുറം! ജിഡിപി5ശതമാനത്തിലും താഴ്ന്നതിന്റെ ഞെട്ടലിൽ ആർബിഐ\n10 min ago രണ്ടുദിവസം ബാങ്ക് പണിമുടക്ക്; നാല് ദിവസം ബാങ്കുണ്ടാകില്ല, ലയനത്തില് പ്രതിഷേധം\n51 min ago Pala by-election:പാലാ ഉപതിരഞ്ഞെടുപ്പ്; കേരള കോൺഗ്രസിൽ മ‍ഞ്ഞുരുകുന്നു, ഇനി പ്രശ്നങ്ങളില്ല? കാരണം ഇത്!\nതീരദേശ ഹൈവേ: സംഘത്തെ തടഞ്ഞു\nPublished: August 26 2004, 5:30 [IST]\nകോഴിക്കോട്: തീരദേശ എക്സ്പ്രസ് ഹൈവേയുടെ സര്‍വേയ്ക്കെത്തിയ സംഘത്തെ കോഴിക്കോട് നാട്ടുകാര് തടഞ്ഞു.\nനാല് പേരടങ്ങിയ സംഘമാണ് സര്‍വേയ്ക്കെത്തിയത്. ഒരു എഞ്ചിനീയറും പരിസ്ഥിതി എഞ്ചിനീയറും അടക്കം നാല്പേരായിരുന്നു സംഘത്തിലുണ്ടായിരുന്നത്. എന്നാല് നാട്ടുകാര് സര്‍വേ സംഘത്തെ തടഞ്ഞു. പൊലീസില് വിവരമറിയിച്ചെങ്കിലും ആരും എത്തിയില്ല. ഒരു മണിക്കൂറിന് ശേഷം സംഘത്തെ നാട്ടുകാര് വിട്ടയച്ചു.\nകേരളത്തില് പലയിടങ്ങളിലും ഇതുപോലുള്ള സര്‍വേ നടന്നുവരുന്നുണ്ടെന്ന് സംഘം വെളിപ്പെടുത്തി. അത്യാധുനിക സര്‍വേ ഉപകരണങ്ങളുമായാണ് സംഘം എത്തിയിരുന്നത്. കഴിഞ്ഞ ദിവസമാണ് കോഴിക്കോട് ജില്ലയില് സംഘം സര്‍വേ ആരംഭിച്ചത്.\nഎക്സ്പ്രസ് ഹൈവേ കേരളത്തെ രണ്ടായി വെട്ടിമുറിയ്ക്കുമെന്ന പരാതി വ്യാപകമായിരിക്കുകയാണ്.


About SKSBV – SKSBV State\nകേരളത്തിലെ ആധികാരിക മതപണ്ഡിതസഭയാണല്ലോ സമസ്ത കേരള ജംഇയ്യത്തുല് ഉലമാഅ്. സമസ്തയുടെ കീഴില് പ്രവര്‍ത്തിക്കുന്ന ധാരാളം കീഴ്ഘടകങ്ങളുണ്ട്. അവയില് ഏറ്റവും താഴെയുള്ളതും എന്നാല് അംഗബലത്തില് ഏറ്റവും വലുതുമായ സംഘടനയാണ് സമസ്ത കേരള സുന്നി ബാല വേദി. സമസ്ത കേരള ഇസ്ലാം മതവിദ്യാഭ്യാസ ബോര്‍ഡിന്റെ കീഴില് പ്രവര്‍ത്തിക്കുന്ന മദ്റസകളിലെ വിദ്യാര്‍ത്ഥികളാണ് സംഘടനയുടെ അംഗങ്ങള്. ബോര്‍ഡിന്റെ കീഴില് പ്രവര്‍ത്തിക്കുന്ന സമസ്ത കേരള ജംഇയ്യത്തുല് മുഅല്ലിമീന് സെന്‍ട്രല് കൗണ്‌സിലിനാണ് ഈ വിദ്യാര്‍ത്ഥി പ്രസ്ഥാനത്തിന്റെ നിയന്ത്രണം. 1993 ഡിസംബര് 26ന് പാണക്കാട് ഉമര് അലി ശിഹാബ് തങ്ങളും മര്‍ഹും കെ.ടി. മാനു മുസ്ലിയാരും ചേര്‍ന്നാണ് സംഘടനയുടെ ആവശ്യതകത സമൂഹത്തിനു മുമ്പില് സമര്‍പ്പിച്ചതും അതിന് അസ്ഥിവാരം പണിതതും. ഈ സംഘടനയുടെ പ്രവര്‍ത്തനങ്ങള് കാലഘട്ടം കാതോര്‍ത്തിരുന്നത് ഒരു സത്യം തന്നെയായിരുന്നു.\nഇല്‍മ് കൊണ്ടും തഖ്വ കൊണ്ടും ശ്രേഷ്ഠതയുള്ളവര് ഇല്ലാതാവുകയും അവിവേകികളായവര് നേതാക്കന്മാരാവുകയും ചെയ്യുന്ന കാലഘട്ടത്തിലൂടെയാണ് നമ്മുടെ പ്രയാണം. ഒന്നിനോടും താല്‍പര്യമില്ലാത്ത ഒരുതലമുറയാണ് നമുക്ക് മുന്നില് വളര്‍ന്നു വരുന്നത്. മഹാനായ ഇമാം ഗസ്സാലി(റ) പാടിയ ഒരു കവിത ഇവിടെ കുറിക്കട്ടെ. ”ആടിനെ മേയ്ക്കുന്നവനാണ് ആട്ടിന് പറ്റത്തെ ചെന്നായയില് നിന്നും സൂക്ഷിക്കുക. എന്നാല് അവയെ മേയ്ക്കുന്നവന് തന്നെ ചെന്നായ്ക്കളായാലോ”. എല്ലാ സ്വഭാവ വിശുദ്ധിയും കര്‍മ ചിന്തയും സംഘബോധവും ഉള്‍കൊണ്ട് നന്മകളില് മുന്നേറുകയും തിന്മകളില് നിന്ന് അകന്ന് നില്‍ക്കുകയും ചെയ്യുന്ന സുഭദ്രമായ ഒരുതലമുറ വളര്‍ന്ന് വരാന് ബാലവേദികള് ആവശ്യമാണ്. അത് കൊണ്ട് തന്നെ സുന്നി ബാലവേദി എന്ന വിദ്യാര്‍ഥി പ്രസ്ഥാനം ഓരോ മദ്‌റസകളിലും ഉണ്ടായിരിക്കേണ്ടത് കാലഘട്ടത്തിന്റെ അനിവാര്യതയാണ്. ഉമര്(റ)പറയുന്നു: ‘നേതൃത്വമില്ലാത്ത സംഘടനയില്ല. അനുസരണമില്ലാത്ത നേതൃത്വവുമില്ല’\nസുന്നി ബാലവേദിക്ക് നേതൃത്വം നല്‍കുന്നത് മഹത്വമുള്ളതും കെട്ടുറപ്പുള്ളതുമായ സമസ്തയാണ്. മാത്രവുമല്ല നമ്മുടെ മഹാന്മാരായ നേതാക്കളായിരുന്ന വരക്കല് മുല്ലക്കോയ തങ്ങള്, ബാഫഖീ തങ്ങള്, പി.എം.എസ്.എ. പൂക്കോയ തങ്ങള്, കണ്ണിയത്ത് ഉസ്താദ്, ശംസുല് ഉലമാ, പാണക്കാട് സയ്യിദ് മുഹമ്മദലി ശിഹാബ് തങ്ങള്, ഉമര് അലി ശിഹാബ് തങ്ങള്, കെ.ടി. മാനു മുസ്ലിയാര്, റഈസുല് ഉലമ കാളമ്പാടി ഉസ്താദ്, സൈനുല് ഉലമ ചെറുശ്ശേരി ഉസ്താദ് തുടങ്ങിയവരും ഇവിടെ പ്രതിപാദിക്കപെടാത്തവരുമായ ഒരു പാട് നേതാക്കള്. ജീവിച്ചിരിക്കുന്ന സയ്യിദ് ജിഫ്‌രി മുത്തുകോയ തങ്ങള്, ആലികുട്ടി മുസ്ലിയാര്, പാണക്കാട് തങ്ങള്‍മാര്. ഇങ്ങനെയുള്ള മഹാന്മാരായ ആളുകളുടെ നേതൃത്വംകൊണ്ട് അനുഗൃഹീതമായ പ്രസ്ഥാനമാണ് സമസ്ത. നാം സമസ്തയുടെ പിന്നില് അടിയുറച്ച് നില്‍ക്കണം. അതിനായി പ്രവര്‍ത്തിക്കണം. നമ്മുടെ വിദ്യാര്‍ത്ഥികളുടെ മനസ്സില് ബഹുമാനപ്പെട്ട സമസ്തയെ പറ്റിയും അതിനെ നയിച്ചതും നയിക്കുന്നതുമായ മഹാന്മാരായ നേതാക്കളെ പറ്റിയും നാട്ടില് സുസ്ഥിര സമാധാന നിലനില്‍പ്പിന്റെ ആവശ്യകതയെപ്പറ്റിയും ബോധം ഉണ്ടാവണം. സമസ്തയെ മനസ്സിലാക്കാന് ഉസ്താദുമാരുടെ സാരോപദേശം ഉള്‍കൊള്ളണം. യാതൊരു വൈമനസ്സ്യവുമില്ലാതെ ഈ മഹത്തായ തണല് വൃക്ഷത്തിനു വളരാനുള്ള പ്രചോദനം ഉണ്ടാക്കിയെടുക്കാന് നാം ശ്രമിക്കണം.\nലോകം കീഴടക്കാന് വിജ്ഞാന സമ്പാദനം വഴി വെമ്പല് കൊള്ളുകയാണ് വിദ്യാര്‍ത്ഥി ലോകം. വിജ്ഞാനമാര്‍ജിക്കാന് രണ്ട് മാര്‍ഗങ്ങളാണുള്ളത്. വിനയം, ബുദ്ധിസാമര്‍ത്ഥ്യം, സ്ഥിരോത്സാഹം, ക്ഷമാശീലം, കാലദൈര്‍ഘ്യം, ഗുരുമാര്‍ഗദര്‍ശനം എന്നീ ബാഹ്യമായതാതണൊന്ന്. ഗുരുനാഥരുടെ പ്രീതി പണ്ഡിത മഹാത്മാക്കളുടെ പ്രാര്‍ത്ഥനാശീര്‍വാദങ്ങള് എന്നീ ആന്തരികമായ ഘടകങ്ങളാണ് മറ്റൊന്ന്. വിദ്യാര്‍ത്ഥികളുടെ നേതാക്കള് ഉസ്താദുമാരാണ്. ഗുരുജനങ്ങള് മറ്റുള്ളവരുടെ നേതാക്കളും. മാര്‍ഗ ദര്‍ശനം നല്‍കുന്നവരും വിജ്ഞാനത്തിന്റെ സഹായികളുമാണ്.\nഅല്ലാഹു പറയുന്നു: ‘ഓരോ വിഭാഗക്കാര്‍ക്കും ഓരോ ലക്ഷ്യബോധമുണ്ട്. അതിന്റെ നേര്‍ക്ക് അവര് തിരിയുന്നു. അതിനാല് നല്ല കാര്യങ്ങളിലേക്ക് ഞാന് ഞാന് എന്ന വാശിയോടെ നിങ്ങള് മുന്നേറുക. എവിടെയായിരുന്നാലും നിങ്ങളെല്ലാവരെയും അല്ലാഹു കൊണ്ടുവരും. നിശ്ചയമായും അല്ലാഹു എല്ലാ കാര്യത്തിനും കഴിവുള്ളവനാണ്..(അല്‍ബഖറ:148) നിങ്ങള് എന്ത് പ്രവര്‍ത്തിക്കുന്നുവോ അതിനെ കുറിച്ച് അല്ലാഹു അശ്രദ്ധനല്ല.(അല്‍ബഖറ:149 ). നിങ്ങള് അല്ലാഹുവിന്റെ മാര്‍ഗത്തില് ചെലവ് ചെയ്യുക. സ്വന്തം കൈകളെ നാശത്തിലേക്ക് എറിഞ്ഞു കളയരുത്. നിങ്ങള് നന്മ ചെയ്യുക. നിശ്ചയം നന്മ ചെയ്യുന്നവരെ അല്ലാഹു സ്നേഹിക്കുന്നതാണ്.(അല്‍ബഖറ:195) അത് കൊണ്ട് തന്നെ നമ്മുടെ പ്രവര്‍ത്തനം മടികൂടാതെ സുന്നിബാലവേദിയുടെയും ബഹു. സമസ്തയുടെയും വളര്‍ച്ചാക്കായിരിക്കണം. നബി(സ) മടിയെ തൊട്ട് കാവല് ചോദിച്ചത് ഹദീസില് വ്യക്തമാണ്. നാമും മടിയെ തൊട്ട് കാവല് ചോദിക്കണം. ഒരുകവി പറഞ്ഞത് പോലെ ”മുടക്കുണ്ടാക്കുന്നവരോടും മടിയുള്ളവരോടും നീ സഹവസിക്കരുത്. അത്മതത്തില് വലിയ വിപത്തുണ്ടാക്കും”.\nസുന്നിബാലവേദിയുടെ ഭരണഘടനവിഭാവനം ചെയ്യുന്ന പ്രവര്‍ത്തനങ്ങള്‍ക്ക് നാം നേതൃത്വം നല്‍കണം. ഭരണഘടന വ്യക്തമാക്കുന്ന ലക്ഷ്യം താഴെ ചേര്‍ക്കുന്നു.\nസമസ്ത കേരള ജംഇയ്യത്തുല് ഉലമ വിഭാവനം ചെയ്യുന്ന പരിശുദ്ധ അഹ്ലുസ്സുന്നത്തി വല്‍ജമാഅത്തിന്റെ ആശയാദര്‍ശനങ്ങളിലധിഷ്ഠിതമായ ഒരു ബാലസമൂഹമായി പ്രവര്‍ത്തിക്കുക.\nവിദ്യാര്‍ത്ഥികളില് ദീനീ ബോധവും വിശ്വാസ ദാര്‍ഢ്യവും അച്ചടക്കവും സൗഹാര്‍ദ്ദവും സാഹോദര്യവും വളര്‍ത്തുക.\nഗുരുശിഷ്യ ബന്ധം ഊട്ടിയുറപ്പിക്കുകയും ഐഹികവും പാരത്രികവുമായ അത്യുന്നതിക്കായി പ്രവര്‍ത്തി ക്കുകയുംചെയ്യുക.\nനിരീശ്വര നിര്‍മിത പുത്തന് പ്രസ്ഥാനങ്ങളുടെ പ്രചാര വേലക്കെതിരെ ബാലവിദ്യാര്‍ത്ഥികളെ ബോധവാന്മാരാക്കുകയും അവര്‍ക്കിടയില് ഇസ്ലാമിക സന്ദേശങ്ങള് പ്രചരിപ്പിക്കുകയുംചെയ്യുക.\nമതേതര രാഷ്ട്രമായ ഇന്ത്യയുടെ ഭദ്രതക്കും ഇന്ത്യക്കാരുടെ നന്മക്കും വേണ്ടി പ്രവര്‍ത്തിക്കുകയും ദോഷകരമായതിനെതിരെ പ്രതികരിക്കുകയും ചെയ്യുക\nസംസ്‌കാര സമ്പന്നരായ ഒരുതലമുറയെ വാര്‍ത്തെടുക്കുകയും മതഭൗതിക വിദ്യാഭ്യാസരംഗത്ത് കൂടുതല് ശ്രദ്ധ ചെലുത്തുകയും പ്രവര്‍ത്തിക്കുകയും ചെയ്യുക.\nഇസ്ലാമിക പ്രചാരണത്തിനും കലാസാഹിത്യ പോഷണത്തിനും ലൈബ്രറി, സാഹിത്യ സമാജം എന്നിവ സ്ഥാപിച്ചു നടത്തുക..\nപ്രാഥമിക പഠനത്തിനിടക്ക് രംഗത്തു നിന്നു ഒഴിഞ്ഞ് പോകുന്ന വിദ്യാര്‍ത്ഥികളെ കണ്ടെത്തി പഠനം തുടരാനാവശ്യമായത് ചെയ്ത് കൊടുക്കുക.\nനിര്‍ധനരും നിരാലംബരുമായിവരുന്ന കുട്ടികളുടെ വിദ്യാഭ്യാസത്തിന് ആവശ്യമായസഹായം നല്‍കുക.\nഭാവിജീവിതം ഭാസുരമാക്കാന് വിദ്യാര്‍ത്ഥികളോടൊപ്പം രക്ഷിതാക്കളെയും ബോധവാന്മാരാക്കുക.\nമേല് ലക്ഷ്യത്തിലാണ് നമ്മുടെ പ്രവര്‍ത്തനം നടത്തേണ്ടത്. സുന്നിബാലവേദിയുടെ പ്രവര്‍ത്തനങ്ങള് സംസ്ഥാനത്തുട നീളം വ്യാപിച്ചു കിടക്കുകയാണ്. 9844 മദ്രസാ യൂണിറ്റുകളും 450 റൈഞ്ച് യൂണിറ്റുകളും 17 ജില്ലാ യൂണിറ്റുകളും (നീലഗിരി, ദക്ഷിണ കന്നഡ, കൊടക് എന്നിവ ആണ് സംസ്ഥാന കമ്മറ്റിയുടെ കീഴില് പ്രവര്‍ത്തിക്കുന്ന ഇതര ജില്ലകള്. വിദേശ രാജ്യങ്ങളില് യൂണിറ്റുകള് മാത്രമാണ് പ്രവര്‍ത്തിക്കുന്നത്). എസ്.വി. മുഹമ്മദലി മാസ്റ്റര്, അബ്ദുറസാഖ് ബുസ്താനി തുടങ്ങിയവരാണ് സംഘടനയുടെ പ്രഥമ സ്ഥാപകര്, പിന്നീട് ഭരണഘടന സമസ്ത കേരള ജംഇയ്യത്തുല് മുഅല്ലിമീന് സെന്‍ട്രല് കൗണ്‌സിലിന്റെ കീഴില് സ്ഥാപിക്കുകയും പാണക്കാട് സയ്യിദ് ഹമീദലി ശിഹാബ് തങ്ങള് പ്രഥമ പ്രസിഡന്റാവുകയും ചെയ്തു. യുവപ്രതിഭ പാണക്കാട്‌സയ്യിദ് അസീല് അലി ശിഹാബ് തങ്ങളാണ് ഇപ്പോള് (2018) നേതൃത്വം നല്‍കുന്നത്. മാത്രവുമല്ല ഭരണഘടനാപരമായി ഉപദേശങ്ങള് നല്‍കാന് ഒരു ഉപദേശകസമിതി എല്ലാഘടകങ്ങള്‍ക്കുമുണ്ട്. സമസ്തയുടെ കീഴ്ഘടകങ്ങളായ SYS,SMF,SKSSF, SKJM,SKIMVB,SKMMA എന്നിവയുടെ ഓരോ പ്രതിനിധികളാണ് ഉപദേശകസമിതി അംഗങ്ങള്. SKJM ന്റെ പ്രതിനിധി ചെയര്‍മാനും SKSSF ന്റെ പ്രതിനിധി കണ്‍വീനറുമാണ്.\nസംസ്ഥാന കമ്മിറ്റി പ്രവര്‍ത്തനങ്ങളില് മുഴുവന് പ്രവര്‍ത്തകരും ഉസ്താദുമാരും സജീവമാണ്. ബഹുമുഖ പദ്ധതിയാണ് സംസ്ഥാന കമ്മിറ്റി നടപ്പില് വരുത്തുന്നത്. ജ്ഞാനതീരം ടാലന്റ് സേര്‍ച്ച്, ബാല ഇന്ത്യ, ജലദിന കാമ്പയിന്, ഗുരു മുഖത്ത്, റബീഅ് കാമ്പയിന്, അവധിക്കാല കാമ്പയിന്, അവാര്‍ഡുദാനം തുടങ്ങിയവ ചിലതു മാത്രം.\nമേല് ഘടകം വിഭാവനം ചെയ്യുന്ന പ്രവര്‍ത്തനങ്ങള് വിജയപ്രദമാവണമെങ്കില് മദ്റസ പ്രസ്ഥാനം എന്നും സജീവമായിരിക്കണം. പഠനം പൂര്‍ത്തിയാക്കാതെയുള്ള വിദ്യാര്‍ത്ഥികളുടെ കൊഴിഞ്ഞു പോക്ക് അവസാനിക്കണം. ഇതിന് സുന്നിബാലവേദി പ്രവര്‍ത്തകര് തന്നെ ശക്തമായി പ്രവര്‍ത്തിക്കണം. അലി (റ) പറഞ്ഞു: വിജ്ഞാനാന്വേഷിയെ സ്വര്‍ഗ്ഗം തേടിവരും. എന്നാല് പാപം ചെയ്യാന് ഒരുങ്ങിയവനെ നരകവും. ഹസന് ബസ്വരി(റ) പറഞ്ഞതായി കാണാം: ”മര്യാദയില്ലാത്തവന് ജ്ഞാനം ലഭ്യമല്ല. ക്ഷമയില്ലാത്തവന് മതവിശ്വാസിയാവുകയില്ല. സൂക്ഷ്മതയില്ലാത്തവന് ദൈവസാമീപ്യം സാധ്യമല്ല. വിജ്ഞാനം ഇസ്ലാമിന്റെ ജീവനാണ്. വിജ്ഞാനം നില നിര്‍ത്തുന്നതിന് ഇല്‍മിന്റെ സേവകരാവുക എന്നാണര്‍ത്ഥം”.\nഇങ്ങനെയുള്ള മഹത്തുക്കളുടെ വാക്കുകള് ഉയര്‍ത്തിപ്പിടിച്ച് സുന്നി ബാലവേദി പ്രവര്‍ത്തകര് കൂടുതല് ഊര്‍ജ്ജ സ്വലരായി കര്‍മ രംഗത്ത് മുന്നേറണം. ഏത് കൊടുങ്കാറ്റടിച്ചാലും നാം പതറരുത്. ദേഹേച്ഛ പാപങ്ങളുടെ കടലും മരണം ആയുസ്സിന്റെ കടലും ഖബ്‌റ് ദുഃഖങ്ങളുടെ കടലും ആണ്എന്ന് നാലു കടലുകളെ കുറിച്ച് ഉമര് (റ) പറഞ്ഞതിനെ കുറിച്ച് നമുക്ക് ബോധവുണ്ടാവണം. പ്രശസ്തനായ ഒരു കവി പറഞ്ഞു: നീ നല്ലവരോട് കലരുക. അവര് മൂലം നീ നന്മയെ എത്തിക്കും. അവര് ഭൂമിയിലെ ചന്ദ്രന്മാരാണ്. കക്കൂസ് ടാങ്കിലെ വെള്ളം സമുദ്രജലത്തോട് ചേര്‍ന്നാല് അഴുക്ക് നീങ്ങി അത് ശുദ്ധമാകുന്നതാണ്.\nതിന്മയെ തടുക്കുവാനുള്ള ഏറ്റവും നല്ല ആയുധം നന്മയാണ്. അത് നമ്മുടെ നയമായിരിക്കണം. അതിന് നമ്മുടെ ഉദാരമായ പെരുമാറ്റം, ക്ഷമ, മാപ്പ്, വിട്ടുവീഴ്ച, നല്ല വാക്കുകള്, പ്രതികാര മനഃസ്ഥിതി ഉപേക്ഷിക്കല് തുടങ്ങി എല്ലാ നല്ല സ്വഭാവങ്ങളും നാം ആര്‍ജ്ജിച്ചെടുക്കണം. മതപ്രചാരണം, പ്രസംഗം, എഴുത്ത് തുടങ്ങിനമ്മുടെ എല്ലാ ഇടപെടലുകളിലും നാം തന്മയത്വത്തോടെ അവ പ്രായോഗികമാക്കുകയും വേണം. നമ്മുടെ ബഹുമാനപ്പെട്ട ഗുരുനാഥന്മാര്, നേതാക്കള്, ഭരണകര്‍ത്താക്കള് തുടങ്ങിയവരുടെ അനുഗ്രഹവും ആശീര്‍വാദവും നാം നേടണം. നമ്മുടെ പ്രിയപ്പെട്ട സംഘടനയെ വളര്‍ത്തി ഭാവിയുടെ നല്ല സമൂഹത്തിന് ഉതകുന്ന വിധത്തില് പ്രവര്‍ത്തനം കാഴ്ച വെച്ച് സമസ്ത എന്ന പ്രസ്ഥാനത്തിന്റെ പതാകക്ക് കീഴില് അണി നില്‍ക്കാന് ശ്രമിക്കണം. ഭാവിയില് നമ്മുടെ നാടിന്, നമ്മുടെ മഹല്ലത്തിന്, നമ്മുടെ രാജ്യത്തിന്, സമൂഹത്തിന് ഗുണകാംക്ഷയുള്ള ഉത്തമ പൗരന്മാരായി മുസ്ലിം സമൂഹം മാറണം. അതിന് അല്ലാഹുതൗഫീഖ് നല്‍കട്ടെ… ആമീന്.\nWebsite Visits - 297568